Sfântul loan de Kronstadt (1829-1908) 


(20 decembrie şi 1 iunie) 

Binecredinciosul părintele nostru loan din Kronstadt (n. 19 octombrie 1829 în Sura 
- m. 20 decembrie 1908 în Kronstadt) a fost preot şi teolog al Bisericii Ortodoxe 
din Rusia. S-a născut în 1829, primind numele de Ivan Ilici Sergheiev. Din 1855 a 
slujit ca preot la catedrala Sfântului Andrei din Kronstadt. Aici s-a dedat cu multă 
osârdie activităților filantropice în special pentru cei înstrăinaţi de Biserică. A 
călătorit foarte mult pe întreg teritoriul Imperiului Rusiei. A fost membru al 
mişcării dreapta Soiuz Russkogo Naroda (Alianţa Poporului Rus), dar nu s-a 
implicat în politică. Era deja foarte cinstit încă din timpul vieţii. Biserica Ortodoxă 
Rusă din afara Rusiei l-a proslăvit ca sfânt începând cu anul 1964, iar Biserica 
Ortodoxă Rusă din 8 iunie 1990. Una din mănăstirile cele mai mari din St. Peter- 

sburg, a doua ca număr de vieţuitori, este dedicată Sfântului loan de Kronstadt. 
Prăznuirea sa se face pe 20 decembrie/ 2 ianuarie şi | iunie /14 iunie) 

i se se 


Tipărită cu binecuvântarea Prea Sfinţitului Nicodim, 
episcop de Edineţ şi Briceni 


O Seminarul Teologic Liceal de fete 
„Sfânta cuvioasă muceniţă Elisabeta ” Edineţ 


La Vecernie 
După obişnuitul psalm, se cântă: Fericit bărbatul..., starea întâi. 


La Doamne, strigat-am..., se pun stihirile pe 8, glasul al 6-lea: 

Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Pe Unul-Născut, Fiul lui Dumnezeu, L-ai iubit şi Aceluia Unuia a sluji ai dorit, 
Sfinte loane şi Lui Te-ai dat, zicând: „Viaţa mea în Hristos este”. Pentru aceasta, 
te-ai nevoit întru toate, ca bine să placi, în gândire şi fapte, Domnului. 


Rugător fierbinte şi păstor plin de har, te vedem pe tine, părinte loane, că multor 
oameni care vin la tine, le dai mângâiere şi vindecare în scârbe şi boli; celor ce sunt 
în nevoi şi suferinţe, întotdeauna vindecător grabnic şi de minuni făcător. 


Mergând pe scara faptelor bune, lucrător neleneş al viei Domnului te-ai arătat, 
părinte loane, care, de mic şi până în ultimul ceas, bine te-ai trudit, aşa şi pe noi, cu 
rugăciunea ne întăreşte, ca să lucrăm Domnului. 


Părinte Ioane, doctor plin de har, cu puterea rugăciunilor tale, ai vindecat pe cei de 
aproape şi pe cei din depărtare, cuprinzându-i cu dragostea lui Hristos, pe care 
povăţuindu-i să se întoarcă la Dumnezeu, tuturor după credinţă ajutor dăruindu-le. 


„Chipul milosteniei este în multe feluri şi largă este porunca aceasta”, spune 
Sfântul loan Gură de Aur. lar tu, păstorule cel milostiv, în fapte bune, felurit ne- 
voindu-te, ai zidit case pentru sărmani, iar pe noi să fim străini de trândăvie ne-ai 
învăţat. 


Ai râvnit singurătăţii asemenea cuviosului loan de la Rila, cu al cărui nume din 
sfântul Botez ai fost numit, drepte loane, şi te-ai îndepărtat de toate poftele lumești, 
în Unul Hristos viaţa întărindu-ţi, învăţându-ne şi pe noi viaţa cucernică. 

Slavă..., glasul al 6-lea 

Locaşul sfinților l-ai moştenit, părinte drepte Ioane, şi în lumina Feţei lui Dumne- 
zeu priveşti, vezi nevoile celor ce, cu credinţă, aleargă la tine, fiecăruia dăruindu-i 
cele de mântuire. Pentru aceasta, şi noi la ajutorul tău nădăjduind, ne rugăm: „Cere 
de la Hristos Dumnezeu să mântuiască sufletele noastre.” 


Și acum..., înainteprăznuirii 


Peşteră împodobeşte-te... 

Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prohimenul zilei; Paremiile 


De la Înţelepciunea lui Solomon, citire: 
(V, 16-24; VI, 1-3) 


Drepţii în veci vor fi vii şi de la Domnul plata lor, şi purtarea de grijă pentru dânşii 
de la Cel Preaînalt. Pentru aceasta, vor lua împărăţia podoabei şi stema frumuseţii 
din mâna Domnului, căci cu dreapta Sa îi va acoperi pe ei şi cu braţul Său îi va 
apăra. Lua-va toată arma dragostea Lui şi va într-arma făptura spre izbânda 
vrăjmaşilor, îmbrăca-se-va în ziua dreptăţii şi-Şi va pune Lui coif jude-cata cea 
nefăţarnică. Lua-va pavăză nebiruita sfinţenie şi va ascuţi cumplita mânie întru 
sabie, şi va da război împreună cu dânsul lumea asupra celor fără de minte. Merge- 
vor drept nimeritoare săgețile fulgerilor şi, ca dintr-un arc bine încordat al norilor, 
la ţintă vor lovi, şi, din mâna cea aruncătoare de pietre pline, se vor arunca 
grindine. Întări-se-va asupra lor apa mării şi râurile îi vor îneca de năprasnă. Sta-va 
împotriva lor duhul puterii şi ca un vifor va vântura pe ei, şi va pustii tot pământul 
fărădelegii, şi răutatea va răsturna scaunele puternicilor. Auziţi dar, împărați şi 
înţelegeţi, învăţaţi-vă, judecătorilor marginilor pămân-tului. Ascultaţi, cei ce 
stăpâniți mulțimi şi cei ce vă trufiţi întru popoarele nea-murilor. Că de la Domnul 
s-a dat vouă stăpânirea şi puterea de la cel Preaînalt. 


De la Înţelepciunea lui Solomon, citire: 

(III, 1-9) 
Sufletele drepţilor sunt în mâna lui Dumnezeu şi nu se va atinge de ele munca. 
Părutu-s-a întru ochii celor nepricepuţi a muri şi s-a socotit pedepsire ieşirea lor, şi 
mergerea de la noi sfărâmare, iar ei sunt în pace. Că înaintea feţei oamenilor, de 
vor lua şi muncă, nădejdea lor este plină de nemurire. Și, puţin fiind pedepsiţi, cu 
mari faceri de bine se vor dărui, că Dumnezeu i-a ispitit pe dânşii şi i-a aflat Lui-şi 
vrednici. Ca aurul în ulcea i-a lămurit pe ei şi ca o jertfă de ardere întreagă i-a 
primit. Şi în vremea cercetării sale, vor străluci şi ca scânteile prin paie vor fugi, 
judeca-vor limbi şi vor stăpâni popoare, şi va împărăţi întru dânşii Domnul în veci. 
Cei ce nădăjduiesc spre Dânsul vor înţelege adevărul şi credin-cioşii în dragoste 
vor petrece cu Dânsul, că dar şi milă este întru cuvioşii Lui, şi cercetare întru aleşii 
Îi, 

De la Înţelepciunea lui Solomon, citire: 
(IV, 3-15) 


Dreptul, de va ajunge să se sfârşească, întru odihnă va fi, că bătrânețile sunt 
cinstite, nu cele de mulţi ani, nici cele ce se numără cu numărul anilor. Şi cărun- 
tețile sunt înţelepciunea oamenilor şi vârsta bătrâneţilor viaţă nespurcată. Plăcut lui 
Dumnezeu făcându-se, L-a iubit; şi, vieţuind între păcătoşi, s-a mutat. Răpi-tu-s-a 
ca să nu schimbe răutatea mintea lui sau înţelepciunea să înşele sufletul lui. Că 
râvna răutăţii întunecă cele bune şi neînfrânarea poftei schimbă gândul cel fără de 
răutate. Sfârşindu-se peste puţin, au plinit ani îndelungaţi. Că plăcut era Domnului 
sufletul lui, pentru aceea, S-a grăbit a-l scoate pe dânsul din mijlocul răutății. Şi 
popoarele văzând şi necunoscând, nici punând în gând una ca aceasta, că dar şi 
milă este întru cuvioşii Lui şi cercetare întru aleşii Lui. 


La Litie 
Stihira hramului şi stihirile Sfântului, glasul al 2-lea: 


Slujitor lui Dumnezeu, din cuvintele Evangheliei ai povăţuit inima ta, în rugăciune 
şi cugetare la Cel Preaînalt continuu aflându-te, minte luminată ai dobândit, părinte 
Ioane, iar nouă, calea spre Dumnezeu cu scrierile tale ne-ai arătat, care te rugăm: 
„roagă-te pentru sufletele noastre.” 


Către Hristos, Soarele Dreptăţii, adresându-te în rugăciune, învățături de suflet 
mântuitoare, despre EI, în cărțile tale ai scris, părinte drepte, iar toţi credincioşii, 
învățând din ele Tainele lui Dumnezeu şi calea mântuirii, viaţa veşnică moştenesc. 


Propovăduitor al dreptei credinţe cu cuvântul şi scrierile tale, dogmele Ortodoxiei 
le-ai explicat şi luptător împotriva învățăturilor străine te-ai arătat, părinte, pe 
nemișcata piatră a credinţei întărindu-te, spre slava Bisericii lui Hristos te-ai ne- 
voit. Întăreşte-ne şi pe noi, cu rugăciunile tale, părinte Ioane, a sta în credinţa orto- 
doxă şi în ea să ne mântuim noi. 


Slavă..., glasul al 7-lea 


Te-ai arătat oamenilor povăţuitor spre mântuire, chip al compătimirii şi mângâiere 
duhovnicească, nu numai turma din Kronştadt ci, în toată lumea, părinte loane, de 
Dumnezeu înţelepţite şi izvorâtor de fapte bune. Pentru aceasta, prăznuind pome- 
nirea ta, Îl slăvim pe Dumnezeu, cel minunat întru sfinții Săi. 

Și acum..., glasul acelaşi 


Alergând la acoperemântul tău, Născătoare de Dumnezeu, Fecioară, te avem pe 
tine, mijlocitoare a creştinilor către Fiul Tău şi Dumnezeul nostru; pururea în 
rugăciune, mâinile tale pentru noi întinzând, prea nevinovată, şi mântuieşti din ne- 
voi pe cei ce cu credinţă şi dragoste te cinstesc pe tine, Născătoare de Dumnezeu. 


La Stihoavnă 
Stihirile, glasul al 5-lea: 


Aprins fiind de râvna pentru slava lui Dumnezeu, învăţai turma ta să-şi păzească 
inima de tot felul de patimi care spurcă sufletul şi despart de Dumnezeu. lar noi, te 
rugăm, părinte sfinte, roagă-te pentru noi, să îndreptăm viaţa noastră spre Dumne- 
zeu şi mântuire. 


Stih: Lumină a răsărit dreptului şi celor drepţi cu inima, veselie. 


Nevoinţa apostolică râvnind, părinte loane prea minunate, sufletul pentru mân- 
tuirea aproapelui ţi l-ai pus, căutând nu ale tale, ci ale aproapelui. Acum, când te 
afli la tronul Sfintei Treimi, neîncetat roagă-te pentru noi, cei ce săvârşim pome- 
nirea ta. 


Stih: Gata este inima lui, a nădăjdui în Domnul. 


„Bogăția credinţei mi-ai descoperit-o, Doamne”, cu mulțumire, strigai, părinte 
Ioane, la Izvorul dragostei şi Inţelepciunii lui Dumnezeu, de la care ai cunoscut 
cele mântuitoare. Cu ele încălzeşte inimile noastre reci, îndreptându-le spre mân- 
tuire. 


Slavă..., glasul al 8-lea 

De Dumnezeu cu dragoste alipindu-te, Sfinte Ioane, ai avut pururea grijă de sufe- 
rinzi şi părăsiţi, şi te-ai arătat lor grabnic ajutător. Pentru aceasta, puterea harului 
lui Dumnezeu face prin tine şi azi mari minuni, întorcând pe necredincioşi la cre- 


dinţa în Hristos şi la viaţă spre slava lui Dumnezeu. 


Slavă..., Și acum..., a Născătoarei sau a înainteprăznuirii, glas acelaşi. 

Feţele feciorelnice ale sfinților în ceruri şi cuvioşii pe pământ, fecioria şi curăția de 
la tine, Fecioară nenuntită, s-au învăţat; Celui născut din tine, Fiului şi Dumnezeu, 
se închină şi slăvesc naşterea ta cea plină de har. 


La binecuvântarea pâinilor 


Troparul glasul 1-îi: Mare apărător al credinţei ortodoxe, ocrotitor plin de grijă al 
pământului Rusiei, credincios următor al rânduielilor şi al chipului de păstor. 
Predicând pocăinţa şi viaţa în Hristos, minunat slujitor şi chivernesitor al tainelor 
lui Dumnezeu; ca cel ce ai îndrăzneală şi mijloceşti pentru oameni. O, bunule şi 
dreptule părinte loan, tămăduitor şi făcător de minuni, lauda oraşului Kronştadt şi 
podoaba Bisericii noastre, roagă-te Atotmilostivului Dumnezeu, pace lumii să 
dăruiască şi sufletelor noastre mântuire. 


Alt Tropar, glasul al 4-lea: Asemenea unui apostol, aşa învăţătura ta s-a întins 
până la marginile lumii. Ca un mărturisitor, aşa ai suferit pentru Hristos; eşti 
asemenea ierarhilor prin predicarea cuvântului. Cu dreptate străluceşti cu harul lui 
Dumnezeu. Dumnezeu ţi-a înălțat smerenia ta mai presus de ceruri şi ne-a dat 
numele tău ca izvor de minuni. O, făcătorule de minuni, ce de acum trăieşti în veş- 
nicie în Hristos, îndură-te de cei apăsaţi de încercări şi auzi-ne pe noi când strigăm 
cu credinţă: „O, prea iubitul nostru păstor, loan!” 


Născătoare de Dumnezeu, Fecioară, bucură-te! Ceea ce eşti plină de har, Marie, 
Domnul este cu tine. Binecuvântată eşti tu între femei şi binecuvântat este rodul 
pântecelui tău, că ai născut pre Mântuitorul sufletelor noastre. (de 2 ori) 

La Utrenie 
La Dumnezeu este Domnul... se cântă troparul înainteprăznuirii de două ori. 
Slavă..., al sfântului o dată, Și acum..., a înainteprăznuirii o dată. 
După catisma întâi, sedealna, glasul al 4-lea: 
„Nespus de milostiv şi Indelung-răbdător, Domnul, către mine, ai spus Sfinte loa- 
ne, aşa şi mie mi se cuvine să fiu milostiv.” Pentru aceasta, pe cei săraci şi sărmani 
i-ai iubit, căci sunt frați mai mici ai lui Hristos, lor cu osârdie ai slujit şi moştenitor 


al Împărăției Cereşti te-ai arătat. 


Slavă..., Și acum...,„a Născătoarei sau a înainteprăznuirii 

După a doua catismă, sedealna, glasul al 5-lea: 


Săvârşirea zilnică a Sfintei Liturghii te întărea cu puterea harului în nevoinţa ru- 
găciunii. Pentru aceasta, învăţai că Jertfa cea fără de Sânge este măreţia dragostei 
lui Dumnezeu către neamul omenesc şi mijlocire pentru mântuirea noastră. Acum 
dar, Sfinte loane, stând înaintea lui Dumnezeu, roagă-te ca şi noi vrednici de acest 
har al Împărtăşaniei să ne facem. 


Slavă..., Și acum..., a Născătoarei sau a înainteprăznuirii 
Se cântă polieleul: „Robii Domnului”. Apoi aceste mărimuri: 


Mărimu-te pe tine, Sfinte drepte Ioane, şi cinstim sfântă pomenirea ta, că tu te rogi 
pentru noi lui Hristos, Dumnezeul nostru. 


Cu aceste stihuri: 

1. Minunat este Dumnezeu întru sfinții Săi, Dumnezeul lui Israel. 

2. Sfinţilor care sunt pe pământul Lui, minunate a făcut Dumnezeu toate voile Sale 
întru dânşii. 

3. Fericit bărbatul care se teme de Dumnezeu şi doreşte să păzească poruncile Lui. 
4. Puternic va fi pe pământ neamul lui. 

5. Pomenirea dreptului va fi veşnică. 

6. Lauda lui dăinuieşte în veacul veacului. 


Iar după sfârşitul stihurilor, se cântă: 
Slavă..., glasul 1-îi 


Slavă Ţie, Treime Sfântă: Părinte, Cuvinte şi Duhule Sfinte, zicând: Slavă Ţie 
Dumnezeule. 


Și acum..., acelaşi glas: 


Bucură-te, ceea ce eşti cu dar dăruită, Marie, Domnul este cu tine, zicând: şi 
prin tine cu noi. 


Aliluia, Aliluia, Aliluia, Slavă Ţie Dumnezeule. (de 3 ori) 


După polieleu, Sedealna, glasul al 8-lea: 

Cu dragoste părintească pe toți îmbrăţişând şi de la cei mai căzuţi în adâncul păca- 
tului nu te-ai întors, urând păcatul, iar către păcătoşi te-ai arătat milosârd şi la 
pocăință pe ei i-ai adus; cereştilor îngeri asemănându-te, bucurându-te de în- 
toarcerea celor rătăciţi, loane drepte. 


Slavă..., Și acum..., a Născătoarei sau a înainteprăznuirii 

Antifonul întâi, glasul al 4-lea. Din tinerețile mele... 

Prochimen, glasul al 4-lea: Veseli-se-va dreptul de Domnul şi va nădăjdui în EI. 
Stih: Ascultă, Doamne, glasul meu, când mă rog către Tine. 

Toată suflarea... 


Evanghelia de la Matei 


1. Luaţi aminte ca faptele dreptăţii voastre să nu le faceți înaintea oamenilor ca 
Să fiţi văzuţi de ei; altfel nu veţi avea plată de la Tatăl vostru cel din ceruri. 

2. Deci, când faci milostenie, nu trâmbiţa înaintea ta, cum fac făţarnicii în sina- 
gogi şi pe ulițe, ca să fie slăviţi de oameni; adevărat grăiesc vouă: şi-au luat 
plata lor. 

3. Tu însă, când faci milostenie, să nu ştie stânga ta ce face dreapta ta, 

4. Ca milostenia ta să fie într-ascuns şi Tatăl tău, care vede în ascuns, îţi va 
răsplăti ţie. 

5. Iar când vă rugaţi, nu fiţi ca făţarnicii cărora le place, prin sinagogi şi prin 
colţurile ulițelor, stând în picioare, să se roage, ca să se arate oamenilor; ade- 
vărat grăiesc vouă: şi-au luat plata lor. 

6. Tu însă, când te rogi, intră în cămara ta şi, închizând uşa, roagă-te Tatălui 
tău, care este în ascuns, şi Tatăl tău, care vede în ascuns, îţi va răsplăti ţie. 

7. Când vă rugaţi, nu spuneţi multe ca neamurile, că ele cred că în multa lor 
vorbărie vor fi ascultate. 

8. Deci nu vă asemănaţi lor, că ştie Tatăl vostru de cele ce aveţi trebuinţă mai 
înainte ca să cereți voi de la El. 

9. Deci voi aşa să vă rugaţi: Tatăl nostru, care eşti în ceruri, Sfinţească-se 
numele Tău; 

10. Vie împărăţia Ta; facă-se voia Ta, precum în cer şi pe pământ. 

11. Pâinea noastră cea spre fiinţă dă-ne-o nouă astăzi; 

12. Și ne iartă nouă greşealele noastre, precum şi noi iertăm greşiţilor noştri; 

13. Și nu ne duce pe noi în ispită, ci ne izbăveşte de cel rău. Că a Ta este 
împărăţia şi puterea şi slava în veci. Amin! 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17, Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea 


Pentru rugăciunile dreptului loan, Milostive, curăţeşte mulţimea greşelilor 
noastre. 


Și acum..., 

Pentru rugăciunile Născătoarei, Milostive, curăţeşte mulțimea greşelilor noastre. 


Stih: Miluieşte-ne, Dumnezeule, după mare mila Ta şi, după mulțimea îndurărilor 
Tale, curăţeşte fărădelegile noastre. 


Și stihira, glasul al 6-lea: Pe tine înger pământesc şi om ceresc, purtătorul dra- 
gostei lui Hristos şi rugător a toată făptura, apărătorul celor asupriţi, iubitor al 
nevoinţei şi minunat făcător de minuni, Sfinte drepte Ioane, cinstindu-te pe tine, 


mulțumim lui Dumnezeu cel ce proslăveşte pe sfinţii Săi. 


Canoanele - Canonul înainteprăznuirii pe 6 sau Paraclisul al doilea al Născătoarei 
de Dumnezeu şi al sfântului pe 8, glasul al 4-lea: 


Canonul sfântului, glasul 1-îi 
Cântarea întâi: 


Irmos: Dreapta ta cea purtătoare de biruinţă, cu Dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a zdro- 


bit, israelitenilor prin adânc cale nouă făcându-le. 


Dă-mi curăţenie minţii, Mîntuitorul meu, ca să cânt pe cel curat asemenea înge- 
rilor, pe preotul dreptul loan, ca înger al Atotţiitorului. 


A iubi pe Hristos şi Lui a sluji, Sfinte loane, cu fapta şi cu cuvântul ai împlinit, în 
preoţie chip credincios ai fost cu cuvântul şi cu viaţa. 


Slavă..., 


Râvnind lui loan Botezătorul, tu, părinte, drepte loane, chip al înţelepciunii şi al 
curăţiei feciorelnice te-ai arătat. 


Și acum..., a Născătoarei. 

Maica lui Dumnezeu, umple-ne de har, ca viaţa noastră să o îndreptăm a fi plăcută 
lui Dumnezeu; ca, prin ajutorul tău şi rugăciunile dreptului loan, să moştenim viaţa 
veşnică. 


[Catavasia praznicului ] 


Cântarea a 3-a 

Irmos: Insuţi Cel ce ştii neputinţa firii omeneşti şi după milostivire Te-ai închipuit 
într-însa, încinge-mă cu putere de sus, ca să strig Ție: Sfântă este Biserica cea 
însufleţită a Slavei Tale celei nepovestite, lubitorule de oameni. 


Apostoliceşte te-ai trudit, din dimineaţa vieţii tale păstoreşti şi până seara, părinte 
Ioane, căci nu ai slăbit niciodată în dragoste către Dumnezeu şi aproapele. 


Căutând Împărăţia Cerurilor, te-ai arătat pe pământ osârdnic lucrător al celor bune, 
cu rugăciunea credinţei, neputinţele vindecând şi pe cei rătăciţi la pocăință che- 
mând, sfinte. 


Slavă..., 


De la nimeni nu te-ai întors, nici chiar de la cei ce au respins pe Domnul lisus 
Hristos şi Biserica Lui cea Sfântă, căreia fiii veacului acestuia i se împotrivesc; dar 
şi pentru aceşti rătăciți, cu multe osteneli, rugăciunea ta către Dumnezeu n-ai 
încetat să o înalți. 


Și acum..., a Născătoarei. 


Unitatea credincioşilor în Biserica Fiului Tău şi Dumnezeului nostru o păzeşti, 
prea curată Fecioară, Maică, ca pururea în dragostea lui Hristos să ne întărim. 


Sedealna, glasul al 2-lea: Noi, neputincioşii, către tine, drepte loane, cădem ca la 
un mare rugător către Dumnezeu, cerând vindecare neputinţelor noastre sufleteşti 
şi trupeşti; întărire în scârbe şi de păcatele noastre, izbăvire; ţării şi poporului ei, 
viaţă paşnică şi toate cele pentru mântuire. 


Slavă..., Și acum..., a Născătoarei 

Pruncă plină de har, Maică nenuntită, nădejdea mântuirii noastre, dă-ne nouă 
întărire în credinţă şi a înainta în viaţa curată; mângâiere în tristeţe şi scârbe, pe 
ceea care ai născut pe Mântuitorul Hristos, pururea te mărim. 

Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii cei 


de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 

Mincinoasă înţelepciune a fiilor veacului acesta ce s-au ridicat împotriva ade- 
vărului Sfintei Biserici a lui Hristos, ai risipit-o, Sfinte Ioane, cu cuvântul şi cu 
viaţa întărită în Ortodoxie, cântând: „Slavă puterii Tale, Doamne!” 


Numele lui Hristos pururea în inimă purtând şi râvnind Sfântului Ignatie Teoforul, 
în tine însuţi toată pornirea păcătoasă ai nimicit, cântând: „Slavă puterii Tale, 
Doamne!” 


Slavă..., 


Puterea lui Dumnezeu în neputinţe se săvârşeşte; arătându-te pe tine minunat fă- 
cător de minuni; vindecător bolnavilor şi neputincioşilor, învățător pocăinţei şi 
lucrător al rugăciunii, cântând: „Slavă puterii Tale, Doamne!” 


Și acum..., a Născătoarei. 


Arătatu-te-ai, Stăpână Născătoare de Dumnezeu, ajutătoare plină de har drep-tului 
preot loan, care pururea se ruga ţie şi Fiului tău, mulţumind şi cântându-l: „Slavă 
puterii Tale, Doamne!” 


Cântarea a 5-a 


Irmos: Cel ce ai luminat cu luminarea venirii Tale, Hristoase şi ai făcut să stră- 
lucească cu Crucea Ta marginile lumii, luminează cu lumina cunoştinţei Dumne- 
zeirii Tale inimile tuturor celor ce Te laudă cu dreaptă credinţă. 


„Doamne, bine este mie că m-ai smerit”, te rugai aşa, răbdând defăimările huli- 
torilor tăi, Sfinte Ioane, păstrând pacea inimii tale cu necontenita rugăciune şi 
nerăutatea. 


Imbrăcându-te în Hristos, prin credinţă şi împărtăşirea Sfintelor Taine, ai fost tare 
ca o stâncă, zicând: „Pentru mine, Hristos este plinirea tuturor bunătăţilor, viaţă şi 
pace, ce întrece orice minte.” 


Slavă..., 
Din trapeza Domnului pururea împărtăşindu-te, ai dobândit astfel lumina lui 


Hristos, care luminează pe tot omul ce vine în lume, cu care şi pe noi ne luminează, 
Ioane, purtătorule de lumină, cei ce te cinstim. 

Și acum..., a Născătoarei. 


Spăimântatu-s-au toate de dumnezeiască slava ta, prea curată Fecioară, părtaşi 
slavei tale ne fă şi pe noi, care pe tine te fericim. 


Cântarea a 6-a 


Irmos: Înconjuratu-ne-a pe noi adâncul cel de dedesubt şi nu avem scăpare; 
socotitu-ne-am ca oile de junghiere; mântuieşte pe poporul Tău, Dumnezeul 
nostru, că Tu eşti celor neputincioşi Tărie şi Indreptare. 


Inviindu-ţi sufletul cu neîncetata rugăciune către Dumnezeu, ai strigat, loane 
înțelepte: „Doamne, dă-mi să iubesc pe tot omul ca pe mine însumi!” Această 
virtute ajută-ne şi pe noi să o dobândim. 


Chemând numele lui Dumnezeu pentu mântuirea ta, prilej de mântuire pentu mulţi 
ai fost. Să fim şi noi în unire cu Dumnezeu şi dragoste să avem, ne rugăm ţie, 
părinte loane. 


Slavă..., 


Minte luminată de Dumnezeu ai dobândit, loane înțelepte; despre Sfânta Treime ai 
teologhisit, chemând în simplitatea inimii a crede. 


Și acum..., a Născătoarei. 


Născând nespus pe Izbăvitorul nostru, Preasfântă Fecioară; fii nouă, păcătoşilor, 
adăpost mântuirii şi mijlocitoare vieţii veşnice. 


Condac, glasul al 3-lea: Astăzi păstorul din Kronştadt se înfăţişează înaintea tro- 
nului lui Dumnezeu, rugându- se cu osârdie pentru credincioşi, Păstorului celui 
Mare, care a promis: „Voi zidi Biserica Mea şi porţile iadului nu o vor birui pe 
dânsa.” 


Icos: Să lăudăm, credincioşii pe minunatul păstor din Kronştadt, cel plin de har; 
luminător pururea arzător la Tronul Sfintei Treimi, cu Născătoarea de Dumnezeu şi 
cu toţi Sfinţii, care se roagă pentru mântuirea tuturor; chemând numele Domnului, 
ca să întărească în ţara noastră Ortodoxia, cu puterea lui Hristos, mai marele 
Păstorilor, ce a făgăduit: „Voi zidi Biserica mea şi porțile iadului nu o vor birui pe 
Ea 

Cântarea a 7-a 


Irmos: Pe tine, Născătoare de Dumnezeu, cuptor înţelegător te cunoaştem cre- 
dincioşii; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinţilor, Cel Lăudat şi Prea slăvit. 


Indreptează-ne pe noi, păstorule cel bun, a trăi viaţa în Hristos, după cuvântul tău, 
că mare lucru este a birui păcatul ce este în noi. Să ne rugăm ca să nu ne ardă 
flacăra lui sufletele noastre. 


Curăţirea noastră şi Izbăvitorul este Hristos Mântuitorul. Aceluia, tu, păstorule mi- 
nunat, roagă-te pentru renaşterea noastră duhovnicească, prin pocăință şi îndrep- 
tare. 


Slavă..., 


Cu puterea Duhului Sfânt, în neîncetate rugăciuni, nepătimirea ai dobândit, loane, 
păstorul cel bun, de patimi nestăpânite, roagă-te, să ne izbăvim. 


Și acum..., a Născătoarei. 


Arată nouă mila ta, Născătoare de Dumnezeu Fecioară, Maica Vieţii, la tine cu cre- 
dință căzând şi Fiului tău şi Dumnezeului nostru, pocăință aducem. 


Cântarea a 8-a 


Irmos: În cuptor tinerii lui Israel, ca într-o topitoare, cu podoaba dreptei credinţe 
mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudaţi-L şi-L prea înălțaţi întru toţi vecii. 


Cu darnică mâna ta, loane milostive, le dădeai celor ce cereau milă. După cuvântul 
Evangheliei, nu ştia stânga ce făcea dreapta ta; căci adunarea deşertăciunii celor 
pământeşti le-ai schimbat pe cele cereşti. 


„Celui ce are i se va da şi-i va prisosi”, zice Domnul, aşa şi tu, părinte loane înţe- 
lepte, căutând legea Domnului; şi pe noi ne învaţă pururea a merge pe calea 


aceasta. 


Binecuvântăm pe Tatăl, şi pe Fiul şi pe Sfântul Duh, Domnul. 

Pază buzelor ai pus, şi niciodată deşertăciuni n-ai vorbit, loane înțelepte, căutând 
legea Domnului; şi pe noi, ne învaţă pururea a merge pe calea aceasta. 


Și acum..., a Născătoarei. 

Pe tine, Născătoare de Dumnezeu, mai presus de ceruri şi mai curată decât razele 
luminoase ale soarelui, în cântări te laudă Heruvimii şi Serafimi. Impreună cu ei şi 
noi, nevrednicii, pe tine te fericim. 

Cântarea a 9-a 

Irmos: Chipul naşterii tale celei curate, l-a arătat rugul cel ce ardea nears. Şi acum 
te rugăm ca să stingi cuptorul ispitelor, cel sălbăticit asupra noastră, ca să te mărim 
pe tine, Născătoare de Dumnezeu, fără încetare. 

Pe Păstorul cel Mare, lisus Hristos, chip în sine L-ai purtat, fiind gata în fiecare zi 
să-ți pui sufletul tău pentru turmă şi pe cei ce pier în păcate, să-i întorci la 


Dumnezeu. 


Aducând ţie această laudă, părinte loane, nu te întoarce de la noi, ci, cere milă de la 
Hristos Dumnezeu pentru iertarea multor păcate. 


Slavă..., 


Cu ochii tăi pururea privind spre Dumnezeu, părinte Ioane, uşile inimii tale le-ai 
avut deschise pentru EI; să ne deschidă şi nouă uşile pocăinţei, cu rugăciunile tale. 


Și acum..., a Născătoarei. 

Pe Hristos, Dumnezeul nostru, mai înainte de veac, născut din Tatăl fără de maică, 
născut din tine fără de tată, pentru noi, roagă-L, curată Fecioară, ca mântuire să 
primim, cei ce te mărim pe tine. 

Luminânda: Te-ai umplut tot de lumina lui Hristos, încredinţându-te pe sine lui 
Dumnezeu; luminează-ne şi pe noi cu lumina harului Sfântului Duh, pentru 


rugăciunile tale, Ioane, purtătorule de lumină. 


Slavă..., Și acum..., a Născătoarei 

Ingerii în ceruri şi oamenii pe pământ, pe tine, Născătoare de Dumnezeu, ca Maica 
Luminii, neîncetat te măresc. 


La Laude 
Glasul al 8-lea: 


Veseleşte-te, cetatea Petrogradului, având la tine, astăzi, pe sfinţii ortodocşi, plă- 
cuți lui Dumnezeu, pe fericita Xenia - minunata rugătoare şi pe dreptul loan, 
păstorul din Kronştadt, luminătorul credinţei şi marele făcător de minuni. 


Săltaţi, popoare ale lui Dumnezeu, cu cântece şi bucurându-vă, pe Hristos slă- 
vindu-L şi pe plăcuţii Lui, care pururea se roagă pentru sufletele noastre. 


Gura ta de înţelepciune s-a umplut şi legea lui Dumnezeu de pe buzele tale s-au 
învăţat, loane prea minunate, şi acum, când stai cu sfinţii îngeri, înaintea Sfintei 
Treimi, roagă-te pentru cei ce săvârşesc pomenirea ta. 


Prin cuvintele şi scrierile tale cele insuflate, calea spre Dumnezeu ai arătat şi viaţa 
în Hristos ai învăţat, pe Soarele dreptății, Hristos, L-ai propovăduit Adevărată 
Viaţă - Trapeza nemuririi în Taina prea curatului Trup şi Sânge. 

Slavă...,glasul al 6-lea 

Ca pe un adevărat păstor, pe tine te cinstim, părinte drepte Ioane, arătând în tine 
chipul Păstorului Hristos; acum, când te desfătezi de slava nespusă a Lui şi cererile 
noastre le auzi, roagă-te ca să ni se dea nouă cele de folos pentru mântuire. 

Și acum..., a Născătoarei 

Ruda ta, Preasfântă Fecioară, Elisabeta, maica Inaintemergătorului, cea dintâi din- 
tre pământeni, Născătoare de Dumnezeu te-a numit, zicând: „De unde mie aceasta 
ca să vină la mine Maica Domnului meu...?”, iar noi, toate neamurile creştine, pe 
tine, „Binecuvântată între femei”, te numim, care fără stricăciune pe Dumnezeu 
Cuvântul ai Născut, Fecioară, pururea te mărim. 

Sau a înainteprăznuirii, glas acelaşi: Se apropie Hristos... 


La Liturghie 


Prochimen glasul al 7-lea: Veseli-se- va cel drept de Domnul şi va nădăjdui în EI. 

Stih: Ascultă, Dumnezeule, glasul meu când mă rog către Tine. 


Apostolul 


Evrei 4, 14-16; 5, 1-6 

Fraţilor, 

14. Drept aceea, având Arhiereu mare, care a străbătut cerurile, pe lisus, Fiul 
lui Dumnezeu, Să ţinem cu tărie mărturisirea. 

15. Că nu avem Arhiereu care să nu poată suferi cu noi în slăbiciunile noastre, 
ci ispitit întru toate după asemănarea noastră, afară de păcat. 

16. Să ne apropiem, deci, cu încredere de tronul harului, ca să luăm milă şi să 
aflăm har, spre ajutor, la timp potrivit. 

1. Căci orice arhiereu, fiind luat dintre oameni, este pus pentru oameni, spre cele 
către Dumnezeu, ca să aducă daruri şi jertfe pentru păcate; 

2. El poate să fie îngăduitor cu cei neştiutori şi rătăciţi, de vreme ce şi el este 
cuprins de slăbiciune. 

3. Din această pricină dator este, precum pentru popor, aşa şi pentru sine Să 
jertfească pentru păcate. 

4, Şi nimeni nu-şi ia Singur cinstea aceasta, ci dacă este chemat de Dumnezeu 
după cum şi Aaron. 

5. Aşa şi Hristos nu S-a prea Slăvit pe Sine însuşi, ca să Se facă arhiereu, ci Cel 
ce a grăit către EI: "Fiul Meu eşti Tu, Eu astăzi Te-am născut”. 

6. În alt loc se zice: "Tu eşti Preot în veac după rânduiala lui Melchisedec”. 


Aliluia, glasul al 4-lea: Dreptul ca finicul va înflori şi ca cedrul cel din Liban se va 
înmulți. 


Stih: Răsădiţi fiind în casa Domnului în curțile Dumnezeului nostru vor înflori. 


Evanghelia de la Matei 


14. Că de veţi ierta oamenilor greşealele lor, ierta-va şi vouă Tatăl vostru Cel 
ceresc; 

15. Iar de nu veţi ierta oamenilor greşealele lor, nici Tatăl vostru nu vă va ierta 
greşealele voastre. 

16. Când postiţi, nu fiţi trişti ca făţarnicii; că ei îşi smolesc feţele, ca să se arate 
oamenilor că postesc. Adevărat grăiesc vouă, şi-au luat plata lor. 

17. Tu însă, când posteşti, unge capul tău şi faţa ta o spală, 

16. Ca să nu te arăţi oamenilor că posteşti, ci Tatălui tău care este în ascuns, şi 
Tatăl tău, care vede în ascuns, îţi va răsplăti ţie. 

19. Nu vă adunaţi comori pe pământ, unde molia şi rugina le strică şi unde furii 
le sapă şi le fură. 

20. Ci adunaţi-vă comori în cer, unde nici molia, nici rugina nu le strică, unde 
furii nu le sapă şi nu le fură. 

21. Căci unde este comoara ta, acolo va fi şi inima ta. 


Chinonicul: Intru pomenire veşnică va fi dreptul, de vorbire de rău nu se va teme. 

Acatistul Sfântului loan de Kronstadt 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


XR RX 


Troparul Sfântului loan de Kronstadt, glasul 1: Toată grija cea lumească lepă- 
dând, cu un glas să lăudăm pe cel ce este lumină călăuzitoare pământului Rusiei şi 
lumii întregi, pe preotul loan, bunul păstor, care ne-a arătat nouă strălucitorul chip 
al vieţuirii în Hristos, şi pe pământ fiind, de duhul rugăciunii s-a aprins, şi de la 
Domnul îndoit dar de tămăduire a dobândit. Cu ale lui sfinte rugăciuni, întru 
credinţă să ne întărească pe noi Hristos, şi fii neclintiți ai Bisericii să ne arate, spre 
mântuirea sufletelor noastre! 


&&& 


Condacul 1 

Celui ales între preoţi, minunatului mijlocitor, dumnezeiescului loan, păstorului şi 
învățătorului, celui ce s-a arătat împăraţilor iubitor şi întristaților mângâietor, celui 
ce a luminat pământul Rusiei şi toată viaţa sa a dăruit-o slujirii lui Dumnezeu şi a 
aproapelui, îndreptând mulțimea păcătoşilor spre pocăință, multor bolnavi tămă- 
duire de la Dumnezeu dobândind, să-i aducem laudă ca unui apărător şi grabnic 
ajutător. Tu dar, părinte, pentru că ai îndrăzneală către Domnul, de toate necazurile 
ne izbăveşte pe noi, cei care-ţi cântăm ţie: Bucură-te, Ioane, noule luminător al 
Rusiei şi fierbinte rugător înaintea lui Dumnezeu pentru noi! 

Icosul 1 

Pe îngerul tău păzitor, încă de şase ani fiind, în lumină nespusă l-ai văzut, loane, el 
spunându-ţi ţie că după voinţa lui Dumnezeu întotdeauna nevăzut stă şi te păzeşte 
de toate relele. Prin aceasta din tinereţe ales de Dumnezeu pe tine ştiindu-te, stri- 
găm către tine: 

Bucură-te, cel ce din pruncie te-ai arătat „ales” de Dumnezeu; 

Bucură-te, cel ce din tinereţe te-ai arătat „chemat” al binecuvântării Lui; 

Bucură-te, cel ce pe îngerul tău din tinereţe I-ai veselit cu bunele deprinderi; 
Bucură-te, că nu l-ai întristat cu nimic; 

Bucură-te, că nevăzutul tău păzitor ţi s-a arătat; 

Bucură-te, că acela întotdeauna a te păzi ţi-a făgăduit,; 

Bucură-te, odraslă prea iubită a părinţilor celor evlavioşi; 

Bucură-te, cel ce din pruncie de părinţii tăi ai fost învăţat cu frica de Dumnezeu; 
Bucură-te, cel ce cu cumpătarea din tinereţe te-ai deprins; 

Bucură-te, cel ce zilele tinereţii tale în sărăcie şi înfrânare le-ai petrecut; 

Bucură-te, că, datorită bunei tale vieţuiri, darul lui Dumnezeu peste tine s-a odi- 
hnit; 

Bucură-te, că faţa ta cu smerenie era împodobită; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 2-lea 

Te vedem pe tine, de Dumnezeu înţelepțite loane, din fragedă vârstă umbrit de 
binecuvântarea lui Dumnezeu, care în taină te-a condus spre o viaţă virtuoasă. 
Pentru aceea, avându-te pe tine pildă demnă de urmat, cu smerenie cântăm lui 
Hristos Dumnezeu: Aliluia! 


Icosul al 2-lea 

Mintea ta din pruncie în lecturile şi cugetările Sfinţilor părinţi ţi-ai cufundat-o, 
Ioane, şi din ele te-ai adăpat cu apa cea vie, din izvorul Duhului Sfânt. Pentru 
aceasta te rugăm pe tine, roagă-L pe Preabunul Dumnezeu să ne facă şi pe noi 
părtaşi la împărtăşirea aceasta, pe cei ce-ţi cântăm: 

Bucură-te, cel ce din pruncie te-ai păzit de patimi; 

Bucură-te, cel ce harul Sfântului Botez întreg l-ai păzit; 

Bucură-te, că ţi-a plăcut a citi din scrierile Sfinţilor părinţi; 

Bucură-te, cel ce ai pătruns cu adevărat înţelesul acestora; 

Bucură-te, cel ce ai arătat mare sârguinţă în această lucrare; 

Bucură-te, cel ce în iubirea de înţelepciune duhovnicească şi firească te-ai arătat 
desăvârşit; 

Bucură-te, că prin înţelepciunea ta lumea de înşelăciune ai vădit-o; 

Bucură-te, că de acea înşelăciune ca un vultur, înţeleptule, ai scăpat; 

Bucură-te, minunat şi luminat învăţător al ţărilor din nordul Rusiei; 

Bucură-te, cel ce ai izgonit întunericul păcatului din oameni; 

Bucură-te, că tuturor celor ce au venit la tine cu rugăciuni degrabă le-ai ajutat, 
Bucură-te, prea puternică mijlocire pentru noi înaintea lui Dumnezeu; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 3-lea 

Puterea darului lui Dumnezeu, care pe cele cu lipsă le împlineşte, din belşug s-a 
revărsat peste tine, loane, pururea pomenite, când de prea sfințitul Hristofor întru 
preot ai fost hirotonit şi oraşului Kronsdtadt ai fost rânduit păstor; de atunci ai 
început a învăţa oamenii să slujească drept Sfintei Treimi şi să-l cânte: Aliluia! 


Icosul al 3-lea 

Având iubire dumnezeiască în inimă înţeleptule Ioane, şi rânduiala postului cu 
stricteţe păzind-o, ai biruit toate năvălirile patimilor, nefiind nicidecum atins de 
ele. Prin aceasta, ca un bărbat desăvârşit ai ieşit să lucrezi țarina Domnului prin 
cuvânt, ca şi cu un plug ai afânat inimile întărite şi îngheţate ale oamenilor, încăl- 
zindu-le cu rugăciunea şi cu iubirea ta şi semănând în ele sămânţa pocăinţei sincere 
şi a credinţei vii. Pentru toate acestea îți cântăm ţie laudă: 

Bucură-te, vas ales al harului lui Dumnezeu; 

Bucură-te, locuinţa darurilor cereşti; 

Bucură-te, cel ce cu toată inima şi cu tot sufletul L-ai iubit pe Dumnezeu; 
Bucură-te, că pentru aceasta şi întreaga turmă pe care ai păstorit-o ai învăţat-o a-L 
iubi pe Dumnezeu; 

Bucură-te, cel ce învăţăturile Evangheliei şi rânduielile postului cu frică le-ai păzit; 
Bucură-te, că acestea şi pe aproapele tău prin fapte l-ai învăţat; 

Bucură-te, că din tinerețe peste patimi împărat te-ai arătat; 

Bucură-te, slăvitule biruitor asupra păcatului; 

Bucură-te, că în lume ca o lumină exemplu viu ai luminat; 

Bucură-te, că pe pământ ai fost cu înţelepciune cerească dăruit; 

Bucură-te, stâlp neclintit al ţării tale ortodoxe; 

Bucură-te, neîntârziatule apărător al Ortodoxiei şi al obiceiurilor celor bune; 
Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 4-lea 

Prin furtuna multor necazuri şi griji lumeşti trecând, ajută-ne nouă, părinte loane, 
aşa cum şi în viaţa ta ai ajutat tuturor celor ce cu credinţă au venit la tine, ca toţi cei 
ajutaţi de tine să-l cântăm lui Dumnezeu: Aliluia! 


Icosul al 4-lea 

Auzind pe apostolul care zice: „Locuinţa noastră este în cer”, şi dorind a-l urma, 
această viaţă vremelnică nu ai petrecut-o în slujba trupului şi-n lucrarea patimilor, 
loane, ci în curățirea sufletului de întunericul păcatului, căci cu ele nimeni nu poate 
intra în cereasca Împărăţie. Prin aceasta avându-te chip de viață plăcută lui Dum- 
nezeu şi ajutor întru toate, strigăm către tine unele ca acestea: 

Bucură-te, luminată strălucire a luminii evanghelice în zilele noastre; 

Bucură-te, cel ce sufletelor întunecate eşti luminare pătrunzătoare; 

Bucură-te, că în scrierile cele dumnezeieşti ţi-ai cufundat mintea; 

Bucură-te, că din ele ai aflat cale dreaptă către Împărăţia Cerurilor; 

Bucură-te, că toate faptele tale au fost lumină lumii; 

Bucură-te, că prin tine Tatăl cel ceresc minunat s-a proslăvit; 

Bucură-te, că cuvântul tău n-a fost nici chimval răsunător, nici mort sau neajuns; 
Bucură-te, că cuvântul tău întru adevăr viu şi lucrător s-a arătat; 

Bucură-te, că prin tine cei morţi cu duhul prin credinţă înviază; 

Bucură-te, că prin tine cei căzuţi în întunericul păcatului se trezesc la pocăință; 
Bucură-te, că pe tine în zilele noastre Domnul pământului Rusiei prooroc şi apostol 
te-ai arătat; 

Bucură-te, că în tine dobândind ştiinţa adevărului, ai luat darul vindecării şi al apă- 
rării credinţei, neînfricat luptător arătându-te; 

Bucură-te, loane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 5-lea 

Stea luminătoare a pământului rusesc te-ai arătat, Sfinte loane, luminând întune- 
ricul păcatului. Prin aceasta şi azi reverşi lumină fiilor Rusiei, celor cuprinşi de în- 
tunericul rătăcirii, celor care s-au predat în mâinile necuraţilor, ca să-şi cunoască 
rătăcirea lor şi Domnului întru pocăință să-l cânte: Aliluia! 


Icosul al 5-lea 

Văzând poporul rus vrednicia ta de învăţător şi rugăciunea ta cea prea puternică 
înaintea lui Dumnezeu, mulțime multă din diferite părţi la tine a alergat, părinte, 
auzind de vindecările bolilor şi de sfaturile tale, iar în necazuri mângâiere cerând, 
cu mulțumire ţie îţi strigă: 

Bucură-te, loane, noule luminător al lumii; 

Bucură-te, ajutător nemijlocit prin rugăciunile tale către Dumnezeu; 

Bucură-te, că rugăciunile tale sunt puternice înaintea Împăratului milostivirii; 
Bucură-te, că starea ta înaintea Lui este izvor al binecuvântării, care prin tine se 
revarsă la toată lumea; 

Bucură-te, că prin tine după măsura credinţei se dau vindecările; 

Bucură-te, că prin tine cei bolnavi scapă degrabă de bolile lor, primind sănătate; 
Bucură-te, că prin tine cei păcătoşi la pocăință se întorc; 

Bucură-te, că te-ai arătat înţelepțitor al celor răzvrătiți; 

Bucură-te, că prin tine cei fără de minte care râd de cele sfinte ale credinţei sunt 
mustraţi; 

Bucură-te, că prin tine cei ce râd de faptele tale cele minunate, venindu-şi în sine, 
sunt primiţi de tine ca de un părinte iubitor de fu; 

Bucură-te, mângâiere grabnică a celor ce plâng; 

Bucură-te, tămăduire binecuvântată a celor neputincioşi; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 6-lea 

Propovăduitor al adevărului, părinte purtător de Dumnezeu fiind, toate ale tale în 
slujirea lui Dumnezeu şi a aproapelui le-ai dat, şi jugul preoţiei, luându-l nu ai 
cunoscut liniştea aici, pururea săvârşind slujbe dumnezeieşti în biserică şi în casele 
credincioşilor cântări duhovniceşti cântând; celor nevoiaşi te-ai arătat ajutător. Şi 
prin aceasta ţi-ai atras numele de miluitor fără de arginţi, loane. De acestea auzind 
şi noi, slăvim pe Dumnezeu pentru tine, cântându-I: Aliluia! 


Icosul al 6-lea 

Hristos, Dumnezeul nostru, strălucind din Fecioara Maria şi întunericul închinării 
la idoli izgonindu-l, te-a arătat pe tine, părinte Ioane, drept şi credincios, propo- 
văduitor al adevărului înaintea slujitorilor celor înşelători ai vicleanului. Prin acea- 
sta, având îndrăzneală către Domnul, izbăveşte de răutatea şi viclenia acelora pe 
toți care-ţi cântă aşa: 

Bucură-te, slujitorule credincios al lui Hristos; 

Bucură-te, între preoți puternic mijlocitor înaintea Aceluia; 

Bucură-te, păzitor neadormit al Casei celei dumnezeieşti; 

Bucură-te, cel ce prin sabia cuvântului lui Dumnezeu şi a rugăciunii ai alungat pe 
Cel potrivnici; 

Bucură-te, cel ce prin scrierile tale pe mulți i-ai înălţat la iubirea în Hristos; 
Bucură-te, cel ce ai arătat prin cuvântările tale iubirea de oameni a lui Dumnezeu; 
Bucură-te, lucrarea Duhului dumnezeiesc arătată în inimile oamenilor; 

Bucură-te, cel ce te-ai arătat tainic grăitor cu Dumnezeu prin rugăciune; 

Bucură-te, cel ce ai păzit minunat cucernicia prin curată căsătorie; 

Bucură-te, cel ce pe mulţi fii duhovniceşti prin pocăință ai născut; 

Bucură-te, că ai rămas şi după moarte în inimile credincioşilor; 

Bucură-te, că pomenirea ta, ca a unui drept propovăduitor, va rămâne în veci; 
Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 7-lea 

Vrând Preabunul Dumnezeu să mângâie poporul său cel bine credincios şi să-i 
întoarcă pe cei fără de lege de la faptele lor cele rele, te-a arătat pe tine, loane, ca 
pe lona în Ninive, vestind mânia lui Dumnezeu asupra pământului Rusiei, venind 
cu grabă de nu se vor pocăi şi de nu vor cânta cu smerenie lui Hristos Dumnezeu: 
Aliluia! 


Icosul al 7-lea 

Un nou necaz şi mânia lui Dumnezeu am ajuns să suferim nevrând noi să ascultăm 
de glasul tău cel dumnezeiesc, prin care ai spus: „Stăpânirea ţării se va nimici şi 
puterea va ajunge în mâinile slugilor satanei, locuitorii mănăstirilor vor fi prigoniţi, 
bisericile se vor închide şi mulţime de popor creştin va muri cu viață muceni- 
cească”. Pentru aceasta la tine, părinte Ioane, întru pocăință alergăm şi cu umilință 
strigăm: Roagă pe Stăpânul Hristos să-Şi schimbe mânia Sa în milă faţă de noi, cei 
ce-ţi cântăm: 

Bucură-te, glasul propovăduitor al pocăinţei; 

Bucură-te, vestitor nemincinos al mâniei dumnezeieşti asupra celor ce nu se po- 
căiesc; 

Bucură-te, cel ce ai învăţat a nu lua în seamă părerile lumii; 

Bucură-te, îndreptător adevărat; 

Bucură-te, că te-ai arătat tare povăţuitor al poporului ortodox; 

Bucură-te, cel ce ai păzit corabia Bisericii nevătămată de pietrele strâmtorilor; 
Bucură-te, iubitor al Împăraţilor celor cinstiţi; 

Bucură-te, că te-ai arătat lor înţelept sfătuitor; 

Bucură-te, că i-ai învăţat cum să folosească puterea lor cu dreptate; 

Bucură-te, cel ce cu grijă i-ai îndreptat către ascultare şi credincioşie; 

Bucură-te, cel ce cu rugăciunile tale ai îngrădit tronurile împăraților celor cinstiţi; 
Bucură-te, că i-ai învăţat să judece cu nepărtinire poporul; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 8-lea 
O cale deosebită şi neobişnuită de viaţă ţi-ai ales, părinte Ioane, trăind în lume ca şi 
cum ai fi trăit în cer, în înfrânare şi cucernicie, aducând pururea slavă lui Dum- 

nezeu, şi aşa ai fost prețuit ca mare părinte al Bisericii; pentru aceasta în ceruri 
întru veselie cu Hristos petreci şi aduci pentru lume rugăciune, strigând neîncetat: 
Aliluia! 


Icosul al 8-lea 

Toată lumea ortodoxă te-a cinstit pe tine nu numai în viaţă, ci şi după înfăţişarea ta 
înaintea lui Dumnezeu, părinte loane, pentru că mare îndrăzneală ai înaintea lui 
Dumnezeu şi te rogi pentru binecuvântarea tuturor celor ce aleargă la tine şi-ţi 
cântă aşa: 

Bucură-te, rod binecuvântat al unui pom bun; 

Bucură-te, cel ce ai fost născut şi educat de un tată preot şi de o mamă binecu- 
vântată; 

Bucură-te, că educaţia pe care ai primit-o a rămas exemplu pentru întregul pământ 
al Rusiei; 

Bucură-te, că cetatea Kronstadtului prin slăvirea ta s-a proslăvit; 

Bucură-te, căci toată Rusia s-a umplut de faptele tale cele bune; 

Bucură-te, că vestea despre viaţa ta îmbunătăţită a ajuns dincolo de hotarele ţării; 
Bucură-te, că prin scrierile tale ai făcut cunoscută taina comunicării tale cu Dum- 
nezeu; 

Bucură-te, că prin aceste scrieri ai strălucit lumina cea duhovnicească în inimile 
oamenilor; 

Bucură-te, că în scrierile tale s-a arătat curăţia sufletului tău; 

Bucură-te, că prin scrierile tale nu numai poporul rus, ci şi alte popoare şi-au căutat 
mântuirea; 

Bucură-te, că prin acestea adevărata credinţă a strălucit alungând întunericul ere- 
ziilor; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 9-lea 

Nici un cuvânt nu este de ajuns spre lauda ta, părinte Ioane, căci fiind mişcat de 
Duhul Sfânt din tinereţe, cu osârdie ai slujit lui Dumnezeu; mai întâi te-ai ostenit 
mulți ani să înveţi învăţăturile Sfinţilor părinţi şi apoi ai învăţat să cânţi cu înţe- 
lepciune lui Dumnezeu: Aliluia? 


Icosul al 9-lea 

Oratorul minciunii, Leon cel neînţelept, şi toate gândurile lui cele rele, prin tine, 
părinte loane, s-au vădit de răutate, întărind tu credinţa cea ortodoxă prin vestirile 
tale; pentru aceasta strigăm ţie: 

Bucură-te, fluiere insuflat de Dumnezeu; 

Bucură-te, trâmbiţă a Duhului, dulce glăsuitoare; 

Bucură-te, cel ce prin cuvintele şi învăţăturile tale ai lămurit dogmele credinţei; 
Bucură-te, că prin învăţăturile tale pe cei credincioşi i-ai întărit în Ortodoxie; 
Bucură-te, că prin tine legiunile potrivnicilor au fost învinse; 

Bucură-te, că prin tine cel apostat şi învăţăturile lui au fost vădite de înşelăciune; 
Bucură-te, că învăţătura păgubitoare a aceluia care spunea că sufletul nu are o 
existenţă personală a fost învinsă; 

Bucură-te, că prin tine învăţătura cea adevărată despre nemurirea şi veşnicia sufle- 
tului s-a întărit; 

Bucură-te, izvor de înţelepciune dumnezeiască; 

Bucură-te, cucernicule săvârşitor al tainelor celor dumnezeieşti; 

Bucură-te, povăţuitor de nădejde spre Împărăţia Cerurilor; 

Bucură-te, învăţătorule al adevăratei căi mântuitoare; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 10-lea 

Dorind a-ţi mântui sufletul, pe mulți sfinți ţi i-ai luat în ajutor, părinte loane; având 
mărturisirea apostolică şi patristică a credinţei, tăria mucenicilor, pururea petrecând 
în înfrânare şi smerenie în faptele cele luminate ale cuvioşilor. Prin aceasta cu 
sfinții petreci neîncetat, aduci slavă lui Dumnezeu, pomenindu-ne şi pe noi, cei ce-l 
cântăm lui Dumnezeu: Aliluia! 


Icosul al 10-lea 

Împăratului Celui ceresc te-ai arătat slujitor credincios şi împăraţilor celor pă- 
mânteşti le-ai fost cinste şi înţelepciune, părinte Ioane, ambilor slujind cu dreptate, 
dând cezarului ceea ce este a cezarului, iar lui Dumnezeu ceea ce este a lui Dum- 
nezeu, şi pe toţi i-ai învăţat să zică aşa: 

Bucură-te, robule al lui Dumnezeu bun şi credincios; 

Bucură-te, slujitor osârdnic al Aceluia; 

Bucură-te, că toate cele rânduite de Dumnezeu cu grijă le-ai împlinit; 

Bucură-te, iscusitule lucrător al poruncilor lui Dumnezeu; 

Bucură-te, că pururea aminteai de atotprezenţa lui Dumnezeu; 

Bucură-te, că prin înţelepciunea ta pe Acela pururea L-ai avut în minte; 

Bucură-te, că pe cinstiții împărați ai Rusiei ca pe nişte slugi ale lui Dumnezeu i-ai 
cinstit; 

Bucură-te, că i-ai ajutat mult prin sfaturi şi rugăciuni să conducă poporul cu drep- 
tate; 

Bucură-te, că i-ai învăţat să ocrotească poporul şi Biserica; 

Bucură-te, apărătorule de răscoale şi de răzvrătiți; 

Bucură-te, cel ce şi acum te rogi lui Dumnezeu pentru „Împărăţia” ortodoxă; 
Bucură-te, întărire a sceptrurilor împăraţilor celor ortodocşi; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 11-lea 

Nu este cu putinţă, prin laudă, a se înfăţişa mulțimea îndreptărilor tale prin Dum- 
nezeu săvârşite, prea minunate părinte Ioane, câte le-ai săvârşit în timpul vieţii tale, 
bolile vindecând, demonii izgonind din oameni, tămăduind pe cei stăpâniţi de 
patimi, ajutând pe cei săraci şi tuturor după trebuinţele lor ajutând; pentru aceea to- 
ți împreună strigă lui Dumnezeu: Aliluia! 


Icosul al 11-lea 

Purtător de lumină şi clarvăzător te-a arătat pe tine Domnul în zilele noastre, pre- 
vestind mânia cea viitoare a lui Dumnezeu asupra Împărăției ortodoxe, pentru 
nepocăința poporului, de aceea ca pe un prooroc al lui Dumnezeu şi cunoscător al 
destinelor te mărim pe tine şi întru pocăință îți strigăm: 

Bucură-te, prooroc minunat, nemincinos vestitor al celor viitoare; 

Bucură-te, propovăduitorule al pocăinţei; 

Bucură-te, noule prooroc de aceeaşi cinste cu acela; 

Bucură-te, clarvăzătorule al destinelor celor dumnezeieşti; 

Bucură-te, vestitorule al mâniei celei viitoare asupra celor ce nu se pocăiesc; 
Bucură-te, glas dulce glăsuitorule al pocăinţei; 

Bucură-te, împăciuitorule al inimilor celor tulburate; 

Bucură-te, puternicule rugător înaintea lui Dumnezeu pentru noi; 

Bucură-te, păstorule blând al oilor celor cuvântătoare; 

Bucură-te, cel ce mulţime de suflete rătăcite ai adus Stăpânului; 

Bucură-te, că pe mulţi din temnițe şi din moarte i-ai scăpat; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 12-lea 

Harul lui Dumnezeu l-ai primit aici prin Sfântul Botez şi prin hirotonia întru preot, 
părinte loane; prin sârguinţă te-ai făcut multora de folos spre slava Dăruitorului, 
întru lumina vieţii tale şi a milosteniilor tale pe care le-ai făcut, s-a proslăvit Tatăl 
ceresc, şi prin mulţimea laudelor de care te-ai învrednicit, se înalță Aceluia măreaţă 
cântare: Aliluia! 


Icosul al 12-lea 

Cântând viaţa ta cea din tinereţe plăcută lui Dumnezeu şi înălțarea ta cea duhov- 
nicească din putere în putere, mărim sfârşitul tău şi înmormântarea cinstitelor 
moaşte, care au aflat veşnică odihnă în biserica cea minunată făcută de tine. Cre- 
dem însă că sufletul se odihneşte în locuinţele cele prea luminate ale Raiului, ai 
cărui moşteni ajută-ne să ajungem, pe cei ce-ţi cântăm ţie laude ca acestea: 
Bucură-te, cel ce cursul trecător al vieţii l-ai petrecut cu dreaptă judecată întru toate 
pentru Dumnezeu; 

Bucură-te, păzitorule neînfricat al Ortodoxiei; 

Bucură-te, că ai rămas cunoscut cu un sfârşit creştinesc al vieţii; 

Bucură-te, că ai primit veşnică odihnă în cer cu sfinţii; 

Bucură-te, părtaşule la bucuria cea veşnică de care sfinţii s-au învrednicit; 
Bucură-te, că ai înlesnit mântuirea multor suflete, învrednicindu-le de veşnica feri- 
cire; 

Bucură-te, că ai moştenit cu mucenicii cei noi de neam împărătesc Împărăţia Ceru- 
rilor; 

Bucură-te, că împreună cu ei stai înaintea Împăratului slavei şi te rogi pentru izbă- 
virea patriei tale de duşmanii fără de Dumnezeu; 

Bucură-te, mare apărătorule al Ortodoxiei; 

Bucură-te, neîntrecutule luptător pentru cinstea cea sfântă; 

Bucură-te, că prin arătările tale în vis minuni i-ai adus; 

Bucură-te, că pe neortodocşi la Ortodoxie i-ai adus; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul al 13-lea (de trei ori) 

O, prea drepte părinte Ioane, nu numai al Kronstadtului şi a toată Rusia, ci, de ase- 
menea, luminătorule a toată lumea şi mare rugătorule către Hristos. Primeşte de la 
noi această cântare a nevrednicilor şi cu rugăciunile tale cele bine plăcute lui Dum- 
nezeu, izbăveşte-ne de necazurile cele vremelnice şi veşnice, ca să ne învrednicim 
să fim cu tine împreună în Împărăţia cerurilor, veşnic cântându-l Făcătorului: Ali- 
luia! 


Apoi iarăşi se zice: 


Icosul 1 

Pe îngerul tău păzitor, încă de şase ani fiind, în lumină nespusă l-ai văzut, loane, el 
spunându-ţi ție că după voinţa lui Dumnezeu întotdeauna nevăzut stă şi te păzeşte 
de toate relele. Prin aceasta din tinereţe ales de Dumnezeu pe tine ştiindu-te, stri- 
găm către tine: 

Bucură-te, cel ce din pruncie te-ai arătat „ales” de Dumnezeu; 

Bucură-te, cel ce din tinereţe te-ai arătat „chemat” al binecuvântării Lui; 

Bucură-te, cel ce pe îngerul tău din tinereţe I-ai veselit cu bunele deprinderi; 
Bucură-te, că nu l-ai întristat cu nimic; 

Bucură-te, că nevăzutul tău păzitor ţi s-a arătat; 

Bucură-te, că acela întotdeauna a te păzi ţi-a făgăduit,; 

Bucură-te, odraslă prea iubită a părinţilor celor evlavioşi; 

Bucură-te, cel ce din pruncie de părinţii tăi ai fost învăţat cu frica de Dumnezeu; 
Bucură-te, cel ce cu cumpătarea din tinereţe te-ai deprins; 

Bucură-te, cel ce zilele tinereţii tale în sărăcie şi înfrânare le-ai petrecut; 

Bucură-te, că, datorită bunei tale vieţuiri, darul lui Dumnezeu peste tine s-a odih- 
nit; 

Bucură-te, că faţa ta cu smerenie era împodobită; 

Bucură-te, Ioane, noule luminător al Rusiei şi fierbinte rugător înaintea lui 
Dumnezeu pentru noi! 


Condacul 1 

Celui ales între preoţi, minunatului mijlocitor, dumnezeiescului loan, păstorului şi 
învățătorului, celui ce s-a arătat împăraţilor iubitor şi întristaților mângâietor, celui 
ce a luminat pământul Rusiei şi toată viaţa sa a dăruit-o slujirii lui Dumnezeu şi a 
aproapelui, îndreptând mulțimea păcătoşilor spre pocăință, multor bolnavi tămă- 
duire de la Dumnezeu dobândind, să-i aducem laudă ca unui apărător şi grabnic 
ajutător. Tu dar, părinte, pentru că ai îndrăzneală către Domnul, de toate necazurile 
ne izbăveşte pe noi, cei care-ţi cântăm ţie: Bucură-te, Ioane, noule luminător al 
Rusiei şi fierbinte rugător înaintea lui Dumnezeu pentru noi! 


Apoi: 

Rugăciune către Sfântul loan de Kronstadt 





Părinte loane prea minunate, tu, cu faptele tale cele minunate, pe mulţi la Dum- 
nezeu i-ai adus şi de daruri duhovniceşti te-ai învrednicit de la Stăpânul aici: ai 
vindecat bolile, patimile le-ai stârpit, de aceea te rugăm, întristarea noastră stinge-o 
şi ne dă nouă bucuria cea duhovnicească în inimă şi ajută-ne nouă să fim părtaşi la 
viaţa ta şi la faptele tale cele bune, ca să ne învrednicim şi noi de Împărăţia Ceru- 
rilor. 


ŞI se face otpustul. 


Sursa: 
https://doxologia.ro/ceaslov/acatiste/acatistul-sfantului-ioan-de-kronstadt 





http://www.manastireasfinteicruci.ro/acatistul-sfantului-ioan-de-kronstadt/ 





https://ioandekronstadt.wordpress.com/acatistul/ 


http://acvila30.ro/sfantul-ioan-de-kronstadt-viata-acatistul-invataturi-nu-darui-celorlalti- 

Pr. dr. Dorin Octavian Picioruş - Acatistul românesc al Sfântului şi dreptului 
Ioan din Kronstadt, făcătorul de minuni (20 decembrie) 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice: 


Troparul, glas al 2-lea: Cu iubirea dumnezeiască ţi-ai sfințit viaţa ta şi neîncetată 
slavoslovie ai înălțat Prea Iubitorului de oameni Dumnezeu pentru toate; pentru 
păstoriţii tăi ziua şi noaptea te-ai rugat şi dumnezeiasca Liturghie i-ai învăţat a o 
iubi, cât şi deasa împărtăşire şi unire cu Hristos, Viaţa lumii. Pentru aceasta ei te-au 
iubit şi spre tine au privit ca spre păstorul cel bun şi vrednicul rob al lui Hristos, 
lăudând prin tine pe Acela, ce până la sfârşit sufletul Şi-a pus pentru toți. 


Condacele şi Icoasele 


Condacul 1 

Când Rusia era forțată să-şi piardă flacăra credinţei, atunci ai ajuns tu, prea 
cuvioase Ioane, păstor al Kronstadt-ului; şi celor brăzdaţi de vicii şi neştiinţă le-ai 
arătat iubirea lui Dumnezeu şi ai mângâiat pe cei bolnavi, pe cei lipsiţi şi nebăgaţi 
în seamă; pe toţi i-ai strâns sub aripa rugăciunii tale prea fierbinţi şi i-ai compătimit 
şi sfătuit şi ajutat, pe nimeni netrecând cu vederea, pentru ca ei şi noi cu dorire 
dumnezeiască să-ţi strigăm: Bucură-te, propovăduitorule al iubirii neîntrecute a 
lui Dumnezeu! 


Icosul 1 

Născut din ţărani evlavioşi - Ilia şi Fiodora - de ziua Sfântului loan din Rila şi pri- 
mind numele său, ai prins a te ruga şi a citi de mic şi ajungându-ţi la inimă rugă- 
ciunea fierbinte, din credinţă şi simplitate, dar şi dulcea luminare a dumnezeieştilor 
cuvinte şi vieți de Sfinţi, nu ai mai uitat această comoară nici în studiile aride ale 
învăţăturii lumeşti, ci devenind preot adevărat al lui Dumnezeu şi cu preoteasa ta, 
Elisaveta, în curăţie şi evlavie dumnezeiască trăind, ţi-ai închinat toată viaţa Sfintei 
Liturghii, scrisului, predicii şi păstoriților tăi şi chiar şi altora de departe, pentru ca 
să auzi, acum şi în veci de veci, laude ca acestea: 

Bucură-te, rugăciunea care deschizi cerurile şi reverşi ploaia Duhului Sfânt; 
Bucură-te, care dumnezeieşte ai trăit şi pildă de urmat ai fost pe pământ; 

Bucură-te, că zbuciumul şi deznădejdea nu te-au oprit a fi un sfânt păstor; 
Bucură-te, carte a milosteniei, a iubirii şi a jertfelniciei pentru ochiul tuturor; 
Bucură-te, făcătorule de minuni, prin rugăciunea cu credinţă şi fără de îndoială; 
Bucură-te, că te rugai pentru toţi - ortodocşi şi neortodocşi - căci iubirea-ţi de foc 
întrecea ţinuta rânduială; 

Bucură-te, că nimic nu asemănai cu împărtăşirea din Sfântul Potir; 

Bucură-te, că din moartea sufletească, prin Sfânta Spovedanie şi Sfânta Împăr- 
tăşanie, făceai sufletul curat ca un mir; 

Bucură-te, că Sfânta Liturghie şi Hristos Dumnezeu erau viaţa ta; 

Bucură-te, că blândeţea şi seninătatea feţei tale erau oglinda în care credinciosul cu 
inima se odihnea; 

Bucură-te, că iubeai Sfintele Slujbe şi lor le închinai timpul şi dragostea gândului 
tău; 

Bucură-te, că în genunchi, în faţa Sfintei Mese, ecteniile le rosteai ca să strici în 
popor sfaturile celui rău; 

Bucură-te, propovăduitorule al iubirii neîntrecute a lui Dumnezeu! 


Condacul al 2-lea 

Fiind înţeleasă jertfelnicia ta de evlavioasa ta preoteasă, dumnezeiescule părinte 
Ioane, şi îndemnat fiind şi de văduva Paraskovia, ucenică credincioasă a unui fiu 
duhovnicesc al Sfântului Serafim de Sarov, ai început să te rogi pentru oamenii 
nevoiaşi; fapt pentru care, primind cu îngăduinţă şi smerenie acest sfat, ai ajuns să 
fii rugătorul cel prea fierbinte şi lumina cea vie a întregii Rusii, înălţând neîncetate 
rugăciuni pentru toţi când erai pe pământ. Şi acum, în cer, cânți împreună cu 
Îngerii: Aliluia! 


Icosul al 2-lea 

Cu cutremur sfânt şi lacrimi prea dulci, prea cuvioase părinte, slujeai Sfânta şi 
dumnezeiasca Liturghie şi cei ce te priveau erau răniți de puterea şi focul rugă- 
ciunii tale, înțelegând că lui Dumnezeu trebuie să-i dai toată viaţa ta. Tu nu slujeai, 

tu trăiai! Tu nu erai unul care nu înţelegea ce face, ci ştergându-ţi ochii de lacrimi, 
arătai că eşti prezent cu totul în harul PreaSfintei Treimi şi că prin sfinţenia ta 
înalţi inimile credincioşilor spre cer, odată cu Sfinţii Îngeri; ca într-o singură inimă 
şi cugetare să-ţi zicem așa, prea sfinte părinte al dumnezeieştii Ortodoxii: 
Bucură-te, cel ce trăiai în timpul Sfintei Liturghii adevărata viaţă a ortodocșilor, 
pentru că pe ea neîncetat o doreai; 

Bucură-te, că invocând harul Duhului Sfânt şi prefăcându-se în Sfintele Taine - 
cinstitele Daruri - pe Dumnezeu născut cu trup Îl propovăduiai; 

Bucură-te, că împărtăşindu-te, dumnezeiescule părinte, erai cu totul dragoste aprin- 
să şi lacrimile îți curgeau; 

Bucură-te, că astfel convingeai, că Hristos Dumnezeu era hrana prea dulce de care 
neştiutorii fugeau; 

Bucură-te, că bucuria curată a unirii cu Fiul lui Dumnezeu întrupat trăiai; 
Bucură-te, că erai şi eşti priveliştea plină de bucurie a celor pe care, atunci şi acum, 
îi păstoreşti şi-i păstoreai; 

Bucură-te, că ale tale cuvinte sfărâmau inima, pentru ca să o înalțe pe scara vir- 
tuților; 

Bucură-te, bărbatule sfânt, al doririlor curate şi al nevoinţelor; 

Bucură-te, blândeţea şi bunătatea cea dumnezeiască ce ai şters şi ştergi tristeţea de 
pe ochii inimilor; 

Bucură-te, lacrimile de iertare ale celor ce-şi recunoşteau neputinţele şi păcatele 
nelegiuirilor; 

Bucură-te, căci predicile tale adevărata pocăință o stârneau mereu; 

Bucură-te, că de ea - după cuvintele tale - doresc să însetez şi cu; 

Bucură-te, propovăduitorule al iubirii neîntrecute a lui Dumnezeu! 


Condacul al 3-lea 

„Pocăinţa e nădejdea tare că Mântuitorul ne va ierta greşelile”, spuneai, sfinte al lui 
Dumnezeu, celor care se mărturiseau ţie în public, şi multe alte cuvinte adevărate şi 
sfinte ca acestea, iar ei, datorită iubirii, înţelegerii şi smereniei tale, plângeau, ho- 
hoteau, cădeau în genunchi sau rămâneau fără glas, mărturisindu-ţi sufletul lor cu 
străpungere de inimă. lar tu, ca un adevărat păstor de suflete, împleteai lacrimile 
tale cu ale lor şi cu privirea spre cer, de la Dumnezeu cereai mare milă, pentru cei 
pe care i-ai învăţat să cânte: Aliluia! 


Icosul al 3-lea 

Primind mărturisirea lor cea cu smerenie, din partea Domnului le dădeai dezlegare 
de păcate şi uşurându-i cu adevărat de povara lor, îi chemai la Masa cea veşnică şi 
îi învăţai să lepede răceala şi indiferența lor față de Sfânta Împărtăşanie, căci 
nepăsarea aceasta te lipseşte de adevărata Viaţă; căci nu neîmpărtăşirea te sfințește, 

ci împărtăşirea cu sfinţenia lui Hristos; fapt pentru care, ajută-ne, lubitorule de 
Dumnezeu, ca şi noi, păcătoşii şi nevrednicii, mărturisindu-ne Domnului cu zdro- 
bire de inimă, cu EI să ne împărtăşim, ca să-ţi zicem, sfinte, din tot sufletul: 
Bucură-te, cunoscătorule cel adevărat al trebuinţei Sfintelor Taine; 

Bucură-te, că ne înveţi pe noi să ne îmbrăcăm în adevărata frumuseţe, a celor de 
nuntă haine; 

Bucură-te, că ne insufli tainica înţelegere a credinţei şi a într-ajutorării; 

Bucură-te, redescoperitorule în inimile noastre a lacrimilor de umilinţă şi a încre- 
derii cu care trebuie să cerem simţirea iertării; 

Bucură-te, ajutătorul şi educatorul dumnezeiesc al copiilor şi al tinerilor; 
Bucură-te, cel ce eşti haina, mâncarea, băutura şi sfatul cel bun al sufletelor şi al 
trupurilor; 

Bucură-te, dorirea, bucuria, sfiala, bunătatea şi liniştea sufletului meu celui prea 
păcătos; 

Bucură-te, ctitorule de şcoli, instituţii, Sfinte Biserici şi Sfinte Mănăstiri pentru 
sufletul cel evlavios; 

Bucură-te, că dragostea pentru Hristos te-a făcut şi pentru alţii vorbitor dorit; 
Bucură-te, căci dragostea ta a încălzit şi ne încălzeşte, dumnezeiescule părinte mult 
iubit; 

Bucură-te, că ai apărat cu tărie de caracter şi cu dragoste pe poporul ortodox rus, pe 
poporul lui Dumnezeu; 

Bucură-te, sfinte prea minunate, şi ai grijă şi de poporul românesc, de acest necăjit 
popor al meu; 

Bucură-te, propovăduitorule al iubirii neîntrecute a lui Dumnezeu! 


Condacul al 4-lea 

Pentru că îți păsa prea mult de iubita ta Rusie, Sfinte loane, îi chemai pe toţi la 
lepădarea patimilor şi a practicilor păgâne, pentru a scăpa de războaiele nimi- 
citoare, care ucid viaţa, dar mai ales îmbolnăvesc sufletul, şi pe cei ce luptau împo- 
triva Sfintei Ortodoxii - ca nihilistul Lev Tolstoi - i-ai arătat a fi necugetaţi şi rău- 
voitori - căci „copacul se cunoaşte după roadele sale” - iar noi, bucurându-ne cu 
duhul de îndrăzneala ta cea din multă râvnă sfântă, zicem cu toţii: Aliluia! 


Icosul al 4-lea 

Cu glas tare îi învăţai, iubite părinte, pe fiii Rusiei că „Biserica lui Dumnezeu e 
singura călăuză pe calea sfintei vieţi creştine” şi că ei trebuie să se căiască neîn- 
târziat şi să lepede ateismul, chiar dacă unii din ei te satirizau şi ironizau, neştiind 
că îşi bat joc de mântuirea sufletului lor şi nu de tine. lar noi, cei care îţi cunoaştem 
sfinţenia prea minunată a vieţii tale şi dragostea ta pentru adevărul lui Dumnezeu, 
îți zicem, prea cinstite părinte: 

Bucură-te, glasul care mărturiseşti adevărul din prea plinul sufletului; 

Bucură-te, minte dumnezeiască, care vezi neputinţa ce trebuie îndepărtată din 
inima păcătosului; 

Bucură-te, cel ce înfierezi ereziile şi graiurile cele mult hulitoare; 

Bucură-te, chemare vie şi atotînveselitoare la neîncetata odihnă cuvântătoare; 
Bucură-te, bucuria care ne face să mărim neîncetat şi cu revărsare de inimă pe 
Dumnezeu; 

Bucură-te, cel ce eşti veselia cea de taină şi zdrobirea cea liniştitoare a sufletului 
meu; 

Bucură-te, că tu te rogi şi pentru cei buni şi pentru cei răi; 

Bucură-te, că prin sfântă icoana ta simţim şi vedem cum iubeşte Domnul pe copiii 
Săi; 

Bucură-te, cel ce din liniştea ta ne-ai scris despre cum să-l slujim şi despre cum să- 
L iubim pe Hristos; 

Bucură-te, că citindu-ţi sfânta-ţi iubire, noi câştigăm un nepieritor folos; 

Bucură-te, că rugăciunile tale îi bucură pe cei ce te iubesc şi îți poartă numele ca 
robi ai lui Dumnezeu; 

Bucură-te, că toţi creştinii ortodocşi care te cunosc îți prea măresc faptele, ca şi 
inima şi sufletul meu; 

Bucură-te, propovăduitorule al iubirii neîntrecute a lui Dumnezeu! 


Condacul al 5-lea 

Îndurerat de unii oameni politici ai timpului, alături de multele dureri ale păstoririi 
tale celei prea cinstite, ai fost îndurerat, prea cuvioase, şi de cei care, purtând nu- 
mele tău, s-au rupt de Sfânta Biserică. Şi pentru ca ei să se îndrepte, multe dureri ai 
suferit, considerându-le - cu duhovnicească înţelepciune - ca încercări din partea 
lui Dumnezeu. lar noi, văzând blândeţea şi nevinovăția ta - când oamenii vroiau să- 
ţi facă rău din îndemnul diavolului - Îl mărim pe Dumnezeu, care ţi-a dat ţie har şi 
putere multă, ca să calci peste toată puterea celui viclean, şi strigăm cu bucurie în 
suflet: Aliluia! 


Icosul al 5-lea 

Invidiat fiind de confrații tăi preoţi şi neînțeles de superiorii tăi ierarhici, ba chiar şi 
de unii oameni Sfinţi - ca Sfântul Teofan Zăvorâtul - tu nu ai lepădat cuviinţa şi 
mărimea de suflet şi peste insultele şi învinuirile lor, tu ai aşternut adevărata şi 
sfânta pânză albă a iertării şi, prin viaţa ta, ai mărturisit adevărata viaţă a orto- 
docşilor, care sunt următori ai Domnului Hristos şi ai tuturor Sfinților părinți. 
Pentru aceasta, de la noi, păcătoşii şi nevrednicii, auzi din toată inima laudele 
acestea, prea cuvioase: 

Bucură-te, inimă îndurerată, care ne-ai învăţat să-L iubim pe Hristos suportând 
toate; 

Bucură-te, cel care, pentru oile pierdute ale lui Dumnezeu, ai făcut şi faci tot ce se 
poate; 

Bucură-te, că diavolul n-a putut amări şi deznădăjdui sufletul tău cel minunat; 
Bucură-te, că nici oamenii nu te-au putut amăgi şi convinge să trăieşti în nesu- 
feritul păcat; 

Bucură-te, că pe Sfântul Teofan l-ai liniştit şi prin viaţa ta i-ai arătat că pentru 
Hristos toate pentru toţi te faci; 

Bucură-te, că tu ne ajuţi să scăpăm uşor de oamenii răi, de păcatele grele şi de 
pizmaşii draci; 

Bucură-te, că ne-ai explicat Sfânta Liturghie şi cum să ne rugăm şi cum să trăim; 
Bucură-te, că sufletul nostru a fost liniştit de tine şi e mereu îndreptat spre ceea ce 
trebuie să dorim şi să fim; 

Bucură-te, lauda pruncilor, a copiilor, a tinerilor, a vârstnicilor şi a bătrânilor celor 
evlavioşi; 

Bucură-te, că avându-te în inima noastră, noi suntem mereu liniștiți şi bucuroşi; 
Bucură-te, prea iubite şi mult chematule sfânt al lui Dumnezeu; 

Bucură-te şi iarăşi: Bucură-te, îţi zice dorul adânc al sufletului meu; 

Bucură-te, propovăduitorule al iubirii neîntrecute a lui Dumnezeu! 


Condacul al 6-lea 

Stând de vorbă cu ucenica ta, cu Sfânta cuvioasă maică Taisia, şi spunându-i cu- 
vinte duhovniceşti şi foarte folositoare, aceasta în parte le nota şi mărturiile ei ne 
înduioşează. Căci tu, sfinte al lui Dumnezeu, vorbeai cu ea din toată inima şi cu 
multă înţelegere, netemându-te a-i spune ei lucruri subtile şi cu anevoie de înţeles 
pentru mulți. Şi tu, învăţând-o pe ea să se roage şi să iubească ca un copil, din tot 
sufletul, pe Milostivul Dumnezeu, prin ea ne înveţi şi pe noi, amărâţii şi mult 
păcătoşii, ca să strigăm într-un glas: Aliluia! 


Icosul al 6-lea 

Binecuvântai, prea cuvioase, pământul dreptslăvitorilor ca să rodească din belşug 
şi maicile tinere veneau la tine cu pruncii lor pentru binecuvântare, căci tu erai 
soarele şi comoara celor mult truditori şi nebăgaţi în seamă. Și înclinându-te adânc 
în faţa celor mulţi, care de pretutindeni te împresurau cu dragoste, cu glas plin de 
bucurie îi salutai, binecuvântându-i cu binecuvântarea lui Dumnezeu; pentru care, 
noi umilindu-ne sufletul şi inima plină de bucurie având, îţi zicem ţie laude ca 
acestea, prea iubite părinte: 

Bucură-te, multa lumină care ne bucură inima; 

Bucură-te, frumuseţea care ne inundă sufletul, când ascultăm despre cuvioasă viaţa 
ta; 

Bucură-te, podoabă mult lăudată şi mult cântată a Sfintei Biserici a lui Hristos şi 
adevăratule următor al Său; 

Bucură-te, că eşti nădejdea mereu vie, care ne scapă de cumplitul hău; 

Bucură-te, care dai încredere preoților celor râvnitori de mântuire; 

Bucură-te, psalmodiere prea curată şi flacără nestinsă de iubire; 

Bucură-te, înălțime neajunsă de prea mulți şi acoperitorule al celor urgisiţi; 
Bucură-te, iubitorule de mângâiere al celor mult trudiți şi osteniţi; 

Bucură-te, că şi românii s-au umplut de bucuria de a ţi se ruga; 

Bucură-te, şi în flăcările iubirii tale de la noi nu-ţi întoarce faţa ta; 

Bucură-te, batiuşca prea minunat şi floare încântătoare a lui Dumnezeu; 

Bucură-te, ardoarea sinceră şi plină de iubire a sufletului meu; 

Bucură-te, propovăduitorule al iubirii neîntrecute a lui Dumnezeu! 


Condacul al 7-lea 

Tu, prea cuvioase, iubeai a citi Sfintele Evanghelii, Sfânta Apocalipsă şi din viețile 
Sfinților Profeţi şi tâlcuind din ele maicilor, unde era stareță Sfânta Taisia, le 
umpleai pe toate de pace şi bucurie, învăţând-o apoi, numai pe ea, ca pe una de un 
cuget şi de o viaţă cu tine, cum trăiai în inima ta şi cum îţi scriai sfintele-ţi cărți, 
aprinzându-i şi mai mult sufletul. Şi nouă, părinte, şi nouă, chiar de suntem mari 
păcătoşi, descoperă-ne taina vieţii tale şi ne învaţă şi pe noi cum să ardem de iu- 
bire pentru Dulceaţa lumii - Hristos, Dumnezeul nostru - căci atunci, cu adevărat, 
vom putea să strigăm: Aliluia! 


Icosul al 7-lea 

Tu cunoşteai gândurile, prea cuvioase! Tu te pătrundeai la suflet de tot ce se întâm- 
pla şi inima ta, cea prea iubitoare, nu trecea pe nimeni cu vederea. Slujeai Domnu- 
lui din prea plinul inimii tale, iar liniştea şi bucuria ta se răsfrângeau în Jur, învă- 
ţându-ne să căutăm roadele duhovniceşti înăuntrul sufletului şi talantul să-l lucrăm 
cu toată sârguinţa. De aceea, prea minunate, cu genunchii inimii plecaţi, îți zicem 
ție aşa: 

Bucură-te, sfătuitorule, care atingi cutele cele mai fine ale sufletului; 

Bucură-te, alergarea cea plină de roade spre cununa prea veselitoare a Raiului; 
Bucură-te, dreapta cugetare ce ne încălzeşte pe noi, cei slabi la minte; 

Bucură-te, hrană nemincinoasă, care în aceste zile de prigoană rece ne eşti şi râvnă 
fierbinte; 

Bucură-te, că ne muţi mereu de la cele de pe pământ la cele cereşti; 

Bucură-te, că tu eşti izvorul binefăcător ce cu apele tale ne creşti; 

Bucură-te, cunoscătorule mult încercat şi prea iscusit al curselor diavolilor; 

Bucură-te, rana prea dureroasă şi mereu mustrătoare a lor; 

Bucură-te, cel ce ne înveţi prin cele văzute, cum să ne construim casa sufletului; 
Bucură-te, că smerenia ta a întrecut pe toate ale gândului; 

Bucură-te, că din toate ale tale ai făcut şirag de metanii şi l-ai închinat lui Dumne- 
zeu; 

Bucură-te, adormirea patimilor ce războiesc neîncetat sufletul meu; 

Bucură-te, propovăduitorule al iubirii neîntrecute a lui Dumnezeu! 


Condacul al 8-lea 

Ca semn al curăției inimii tale, tu sărutai florile câmpului, văzând în ele pe Zidi- 
torul lor şi, din prea plinul inimii tale, cuvinte de adorare ieşeau, spre cutremurarea 
plină de bucurie a celor ce te auzeau, prea cuvioase; căci tu iubeai fără saţiu, toate 
cele ce Făcătorul a făcut bune foarte. Şi a cânta era în inima ta şi a tâlcui cântările 
iubeai şi binecuvânta pădurile şi câmpiile pentru rod bun; căci tu iubeai dumne- 
zeieşte pe Bunul Dumnezeu şi învăţai pe toţi - smerit fiind - care sunt foloasele 
totalei lăsări a voii noastre în mâna Sa, cea prea iubitoare şi mult milostivă. Pentru 
acestea toate, sfinte al lui Dumnezeu, am învăţat şi noi ce folos mare este a iubi cu 
toată fiinţa noastră pe Dumnezeu şi a sluji cu timp şi fără timp aproapelui nostru - 
deşi suntem nevrednici - pentru care, acum, strigăm cu ardoare: Aliluia! 


Icosul al 8-lea 

Pentru că lumina din sfeşnic nu poate să nu aprindă o altă lumină, tu, prea iubite 
părinte, cu inima ta dogoritoare, focul ceresc al Duhului Sfânt l-ai aprins şi în 
inima sfântului, prea cuviosului părinte, Siluan Athonitul, căci tu l-ai îndemnat să 
devină monah în Sfântul Munte Athos şi el pe tine te-a luat ca model sfânt pentru a 
trăi şi a scrie despre iubirea lui Dumnezeu şi despre revărsarea Duhului Sfânt, cea 
simțită şi trăită de inima curată şi care slujeşte cu totul lui Dumnezeu. Acesta a 
văzut în tine, din belşug, harul prea dumnezeieştii Treimi şi pe tine te-a fericit, 
dând mărturie despre sfinţenia scrisului tău; arătând că hainele scumpe pe care le 
îmbrăcai, din dragoste pentru cei care ţi le dăruiau, şi mulțimea celor ce te asaltau, 
cu tot felul de cereri, nu stricau pacea inimii tale. Căci tu erai smerit şi umilit cu 
cugetul şi pentru toate slăveai pe Dumnezeu, dând nouă, prea cuvioase, fericita 
bucurie ca să-ţi zicem: 

Bucură-te, cunoştinţa cea plină de har a sufletelor celor smerite; 

Bucură-te, rodul prea fericit al multei rugăciuni umilite; 

Bucură-te, căci sfinţenia ta a aprins în inimi focul Duhului Sfânt; 

Bucură-te, căci tu trăiai mereu în harul lui Dumnezeu, încă de aici, de pe pământ; 
Bucură-te, că Sfântul Siluan, ca şi tine, ne-a umplut sufletul de minunate minuni şi 
de dor nespus; 

Bucură-te, căci sfinţenia ta, pe el şi pe mulţi alţii şi pe noi, prea fericit ne-a răpus; 

Bucură-te, acum şi în veci, prea mărind mult minunata şi prea iubita Sfântă Trei- 
me; 

Bucură-te, şi pe noi ne învaţă, mult milostive părinte, să ne facem mintea şi inima 
şi trupul o unime; 

Bucură-te, căci tâlcuirile tale prea luminate sunt caldă şi Sfântă Ortodoxie; 
Bucură-te, căci viaţa şi lucrarea ta ne sunt mereu chemare la sfințită bucurie; 
Bucură-te, tu, părinte, cel care mereu vezi fața negrăitului Dumnezeu; 

Bucură-te, şi luminează mult întunecatul suflet al meu; 

Bucură-te, propovăduitorule al iubirii neîntrecute a lui Dumnezeu! 


Condacul al 9-lea 

În inima unde sălăşluieşte harul lui Dumnezeu nu este încredere în sine, nici ne- 
cuviință, nici invidie şi nici dorinţă de întâietate şi pentru aceasta, tu l-ai iubit pe 
Sfântul preot Ilona din Odessa, făcătorul de minuni, şi el, la fel, pe tine. Căci tu 
credincioşilor din Odessa le spuneai să meargă la acela, ca la unul ce este ortodox 
cu adevărat şi vrednic păstor al Sfintei Biserici; şi dându-i lui, veşminte albe, ca 
semn al curăţiei vieţii sale şi al bucuriei învierii în Hristos lisus, Domnul nostru, |- 
ai făcut a le iubi foarte mult, căci harul lui Dumnezeu, locuind în amândoi, vă 
făcea să vă daţi unul altuia primul loc, arătând prin acest fapt cum trebuie să se 
iubească slujitorii lui Dumnezeu între ei. lar noi, dorind şi astăzi, şi acum, acest 
sfânt mod de vieţuire, ne rugăm Domnului să ne dea păstori sfinţi şi lămuriţi ca 
aurul în topitoare, ca să strigăm din toată inima: Aliluia! 


Icosul al 9-lea 

Scepticii şi filosofii acestei lumi nu pot înţelege, prea cuvioase, tăria curăției şi a 
fecioriei tale şi nici de ce viaţa ta a fost o neodihnă continuă pentru păstoriții tăi; 
fiindcă ei nu pot admite că împlinirea omului constă în renunţarea la sine şi în 
dragostea nețărmurită pentru Dumnezeu şi pentru oameni, nedorind ei să-şi vadă 
păcatele şi neştiinţa şi necredinţa ce îi stăpâneşte. Dar noi, deşi cu totul stricaţi şi 
netrebnici - mult greşiți în faţa lui Dumnezeu şi de ruşine în fața oamenilor - 
înţelegem dragostea inimii tale şi lăudăm nevoinţele tale cele văzute, cât şi pe cele 
nevăzute, lăudând pe Atotmilostivul Dumnezeu, care ţi-a dat ţie putere şi har să 
învingi toate pentru a câştiga dragostea Sa. De aceea, prea minunate, cădem la tine, 
noi, ticăloşii, şi îşi zicem aceste cântări de bucurie: 

Bucură-te, cel care umileşti inimile făţarnice şi mândre cu dragostea ta; 

Bucură-te, căci o rugăciune continuă pentru întreaga lume a fost viaţa ta cea sfântă 
în iubita-ți Rusia; 

Bucură-te, fericirea pământenilor şi bucuria cetelor cerești; 

Bucură-te, odihnirea prea plăcută şi umbrirea răcoroasă a oamenilor celor duhov- 
niceşti; 

Bucură-te, violetă prea frumoasă din grădina lui Hristos; 

Bucură-te, căci violetele albe şi purpurii îţi plăceau, şi, ca şi ele - duhovniceşte 
vorbind - răspândeai sfânt miros. 

Bucură-te, liturghisitorule neîntrecut, care atrăgeai prin frumuseţea sufletului tău şi 
pe cei buni şi pe cei răi; 

Bucură-te, căci iubeai pe preoţii şi pe robii lui Hristos, dar aveai milă şi de cei 
greşiţi şi urgisiţi ai Săi; 

Bucură-te, căci smerindu-te în faţa lor mai frumos te-ai încununat; 

Bucură-te, pentru că ai învins răutatea lumii, rătăcirile ei şi biruitor ai fost peste 
păcat; 

Bucură-te, cel ce ai tins mereu numai spre strălucirea slavei lui Dumnezeu; 
Bucură-te, şi te rog ca aceasta, în toate zilele, să mi-o doresc şi eu; 

Bucură-te, propovăduitorule al iubirii neîntrecute a lui Dumnezeu ! 


Condacul al 10-lea 

Pentru ca minunile tale să nu rămână sub tăcere, amintim, prea cuvioase părinte, 
cum în luna iunie a anului 1903, în timpul „ciumei siberiene”, rugăciunile tale cele 
sfinte şi Sfânta Aghiasmă făcută de tine au oprit moartea vitelor şi a cailor, ridi- 
când carantina; căci tu i-ai învăţat pe cei urgisiți să meargă la Sfânta Biserică în 
toate zilele de sărbătoare şi să se roage lui Dumnezeu şi să nu mai bea, pentru care, 
ei recunoscându-şi păcătoşenia, au primit mila mijlocirii tale şi au cântat, izbăviți 
fiind de răsplata păcatelor lor, cu toţii: Aliluia! 


Icosul al 10-lea 

Altă dată, prea cuvioase, fiind tu pe râul Volga cu vaporul, alături de Sfânta 
cuvioasă Taisia, ucenica ta cea prea iubită, în apropierea unui cătun, unde ţăranii 
lucrau fânul, cu semnul Sfintei Cruci şi prin rugăciunile inimii tale, într-un mod 
minunat, ai izbăvit de la înec pe un cal ce căra fânul şi care, căzând în apă, a 
traversat fără să piară, împreună cu încărcătura ce o trăgea după el, deşi apa era 
adâncă, făcându-i pe toţi mulţumitori. Dar nedorind laude, ai cerut căpitanului să 
pornească mai departe, căci slava de la oameni e vătămătoare de suflet, pe când 
slava de la Dumnezeu, simțită şi trăită fund în adâncul inimii, aduce adevărata 
bucurie. Acestea ştiindu-le noi, păcătoşii şi nevrednicii, cu mulțumire sinceră şi cu 
laude venim la tine, plăcutule al lui Dumnezeu, şi îţi zicem: 

Bucură-te, sfătuirea cea cu mult folos şi rugăciunea cea bine primită pentru noi, 
păcătoşii; 

Bucură-te, neadormirea cea priveghetoare, ce ne scoate din somnul păcatului pe 
NOI, SOMNOroşII; 

Bucură-te, cel ce ai iubit pe cei suferinzi şi pe cei necăjiţi din toată inima ta; 

Bucură-te, că minunat eşti şi acum cu cei ce vin la tine şi au ispite, dureri şi inimă 
grea; 

Bucură-te, părintele nostru cel mult milostiv, şi pentru toţi mereu rugător şi plin de 
râvnă vie şi înflăcărată; 

Bucură-te, căci fără rugăciunea ta suntem flămânzi şi goi şi avem inima pătată; 
Bucură-te, slava cea mereu pomenită şi mult dorită de cei care-şi sfinţesc viaţa în 
sfânta preoţie; 

Bucură-te, tâlcuitorule cel ales şi iubitorule cel mare de dumnezeiasca şi Sfânta 
Liturghie; 

Bucură-te, mare necuprinsă a înţelepciunii şi oceanule nemărginit al iubirii dumne- 
zeieşti; 

Bucură-te, curăţia cea prea sfielnică şi smerenia cea prea înaltă, căci smerenia face 
din oamenii pământeşti locuitori cereşti; 

Bucură-te, prea cuvioase părinte loane, căci tu vezi mereu frumuseţea cea veşnică 
a lui Dumnezeu; 


Bucură-te, şi te roagă Lui, dumnezeiescule, ca să mă mântui şi eu; 
Bucură-te, propovăduitorule al iubirii neîntrecute a lui Dumnezeu! 


Condacul al 11-lea 

Deşi nu-ţi plăcea, prea cuvioase, să se afle clarviziunea ta, i-ai spus ucenicei tale, 
Sfintei Taisia, că mama ei - adormită fiind - Dumnezeu S-a milostivit de ea, iar 
altădată, întrerupând discuţia, ai certat pe demonii - nevăzuţi pentru ucenica ta - dar 
pentru tine prezenţi şi care nu vă lăsau să discutaţi; iar când aţi trecut pe lângă 
mortul ce trăise în patima bețţiei, i-ai spus Sfintei Taisia că înspăimântătoare e 
moartea unui beţiv, căci pe draci tu i-ai văzut cum se bucurau de moartea acestuia. 
Aceste mari daruri având şi multe minuni ştiute şi neştiute de noi făcând, Sfinte, 
prea iubite părinte loane, prin toate ne-ai învăţat să ne curățim sufletul şi cu minte 
curată să contemplăm slava PreaSfintei Treimi, sfinţindu-ne cu totul şi cântând cu 
dulce glas: Aliluia! 


Icosul al 11-lea 

Pentru că mare îţi era dragostea pentru prea curata Împărăteasă şi Doamnă a ce- 
rului şi a pământului, pentru prea curata Fecioară Maria, Născătoarea de Dumne- 
zeu, în ziua adormirii sale din anul 1898 ai văzut-o pentru prima dată în vis şi ai 
auzit glasul ei cel neînchipuit de dulce, de blând şi de încurajator, şi ochii ei cei 
albaştri, ca de porumbel, ochii ei cei buni, smeriţi, lniştiţi, maiestuoşi, cereşti şi 
dumnezeieşti - cum tu îi numeai - ţi-au rămas în inima ta; căci aşa sunt răsplătiți 
cei care iubesc pe prea sfinţia sa şi priveghează pentru sufletul lor. De aceea, Sfinte 
şi dreptule părinte loane, nu ne uita nici pe noi, păcătoşii, deşi nu ştim a-ţi aduce 


kk hkkhkhkkrhkhkhkhkhkhhkhkhkhkikhikiki 


e Xe e e Xe e Xe e e Xe e e e De De e e e e e e De e e e e e e e e e XX 


kkkkhkkkhkkhhkikhkkhkrhkhkhihkikrhihkikihyik 


XP Xp e Xe Xe De Xe e e Xe e e Xe e De e Xe e e e e e e e e e e e Xe Xe XX 


laude după vrednicie şi dă-ne cuvânt de laudă şi de mulțumire, ca din suflet smerit 
ŞI cu dragoste să-ţi zicem ţie: 

Bucură-te, liniştea dulce şi nevinovată a pruncilor; 

Bucură-te, curăţia şi blândeţea calmă a copiilor; 

Bucură-te, tăria şi dulceaţa nerăpită a tinerilor; 

Bucură-te, întemeierea bună şi răcorirea prea fericită a bărbaţilor; 

Bucură-te, cuviinţă întru totul cinstită şi păzirea curăţiei femeilor; 

Bucură-te, răsplătire îmbelşugată şi odihna lină a bătrânilor; 

Bucură-te, căci tu ne eşti caldul nostru rugător pentru multele noastre păcate; 
Bucură-te, căci tu eşti călăuză nerătăcită a celor ce vor să scape de cursele cele de 
moarte; 

Bucură-te, luminarea minţii, a celor ce cu umilinţă citesc cărțile dumnezeieştilor 
Părinţi; 

Bucură-te, întoarcerea, alinarea, izbăvirea şi întremarea celor rătăciți şi ieşiţi din 
minţi; 


Bucură-te, şi ne învaţă, părinte, cum să câştigăm smerenia şi dragostea de Dumne- 
zeu; 

Bucură-te, şi mă miluieşte şi pe mine, căci sunt cel mai netrebnic şi păcătuiesc 
mereu; 

Bucură-te, propovăduitorule al iubirii neîntrecute a lui Dumnezeu! 


Condacul al 12-lea 

Mult iubite părinte loane, tu ne-ai învăţat să-l slujim lui Dumnezeu prin viaţa ta, 
dar şi prin timpul de dinaintea adormirii tale celei drepte. Căci fiind ostenit şi plin 
de grele presimţiri pentru viitorul Sfintei Biserici şi al iubitei tale Rusii, ultimele 
tale luni în viaţa aceasta au fost un chin continuu, dar tot continuu ai slujit şi Sfânta 
Liturghie, şi când slujeai în fiecare zi, atunci durerile tale se alinau. Pe patul de 
suferință fiind nu trăiai fără Hristos, căci mitropolitul Vladimir al Moscovei te 
împărtăşea şi Sfintele Taine te ţineau viu şi te înviorau; pentru ca înainte cu două 
zile să-ţi vesteşti sfârşitul tău şi să umpli toate inimile de jale. Şi iată, când dimi- 
neaţa de 20 decembrie 1908 a venit - căci era ziua, când tu trebuia să te naşti 
pentru viaţa cea veşnică - la 7 şi 40 de minute dimineaţa, sfântul tău suflet a plecat 
în cereştile locaşuri, ca de acolo să ne spună: Aliluia! 


Icosul al 12-lea 

Febra şi crizele de sufocare te-au răpit de pe pământ şi, adormind la vârsta de 79 de 
ani, prea iubite părinte loane, Rusia ta cea prea iubită funeralii naţionale pentru tine 
a făcut şi zeci de mii de credincioşi au purtat sicriul cu sfintele tale moaşte de la 
Kronstadt la Sankt Petersburg şi, aici, de faţă fiind familia imperială, mitropolitul 

Antoni, 60 de preoţi şi 20 de diaconi te-au prohodit. Şi dus fiind în paraclisul 
Sfintei Mănăstiri Cuviosul loan din Rila - patronul tău sufletesc - au dat pămân- 
tului pe mărgăritarul cel de mult preţ al preoţiei. Dar Rusia nu te-a uitat şi ţie ţi s-a 
rugat cu credinţă, ca unui viu şi rugător ceresc şi Sfânta Biserică în care tu ai slujit 
te-a trecut în rândul Sfinților, pentru ca noi să-ți zicem, mult iubite părinte Ioane, 
aceste laude: 

Bucură-te, cel ce aveai ca singură bucurie împărtăşirea deasă cu Hristos; 

Bucură-te, rugătorul nostru cel prea minunat, care ne înţelepţeşti spre cele de folos; 
Bucură-te, lumină de care avem nevoie mai mult decât s-ar putea spune; 

Bucură-te, izvorul mereu viu, care ne speli prin rugăciunea ta de urâţenia ce vine 
din întinăciune; 

Bucură-te, umbrirea cea răcoritoare a sufletelor mult înfocate de patimi vii; 
Bucură-te, cel care prin rugăciunea ta faci, din cei smeriţi şi din cei învârtoşaţi, 
inimi curate de adevăraţi copii; 

Bucură-te, de trei ori binecuvântatule între preoţi şi prea fericitule între drepți şi 
CUVIOŞI; 

Bucură-te, şi din greaua pătimire a trupului şi a patimilor arată-ne scoşi; 

Bucură-te, cuvântătorule prea strălucit şi scriitorule plin de harul Duhului Sfânt; 
Bucură-te, şi ne ridică mintea şi inima la cer, de la acestea trecătoare şi deşarte de 
pe pământ; 

Bucură-te, cel ce în veci ai să te umpli de slava şi de sfinţenia lui Dumnezeu; 
Bucură-te, şi să nu laşi străine de acestea nici trupul şi sufletul meu; 

Bucură-te, propovăduitorule al iubirii neîntrecute a lui Dumnezeu! 


Condacul al 13-lea (de trei ori) 

O, mult iubite şi cinstite părinte loane, deşi nu ştim să-ţi aducem cântări şi laude, 
după cum tu cântai prea curatei Maici a lui Dumnezeu şi umpleai pe toți de lacri- 
mi, primeşte dar şi aceste cântări şi laude ale noastre, cântate şi rostite cu nevred- 
Nici€, şi din suflet pustiu de fapte bune, şi te roagă pentru noi, păcătoşii, ca să fim 
miluiți, luminaţi, ajutaţi, îndemnați spre tot lucrul bun, în toată viaţa noastră, de 
Preabunul Dumnezeu, pentru ca, viaţă cinstită şi curată să trăim, mărturisindu-ne 
lui Hristos Dumnezeu şi cu El să ne împărtăşim, acum şi în veci - făcându-ne 
părtaşi ai slavei Sale celei veşnice - noi care cântăm acum: Aliluia! 


Apoi iarăşi se zice: 


Icosul 1 

Născut din ţărani evlavioşi - Ilia şi Fiodora - de ziua Sfântului loan din Rila şi pri- 
mind numele său, ai prins a te ruga şi a citi de mic şi ajungându-ţi la inimă rugă- 
ciunea fierbinte, din credinţă şi simplitate, dar şi dulcea luminare a dumnezeieştilor 

cuvinte şi vieți de Sfinţi, nu ai mai uitat această comoară nici în studiile aride ale 
învăţăturii lumeşti, ci devenind preot adevărat al lui Dumnezeu şi cu preoteasa ta, 
Elisaveta, în curăţie şi evlavie dumnezeiască trăind, ţi-ai închinat toată viaţa Sfintei 
Liturghii, scrisului, predicii şi păstoriților tăi şi chiar şi altora de departe, pentru ca 
să auzi, acum şi în veci de veci, laude ca acestea: 

Bucură-te, rugăciunea care deschizi cerurile şi reverşi ploaia Duhului Sfânt; 
Bucură-te, care dumnezeieşte ai trăit şi pildă de urmat ai fost pe pământ; 

Bucură-te, că zbuciumul şi deznădejdea nu te-au oprit a fi un sfânt păstor; 
Bucură-te, carte a milosteniei, a iubirii şi a jertfelniciei pentru ochiul tuturor; 
Bucură-te, făcătorule de minuni, prin rugăciunea cu credinţă şi fără de îndoială; 
Bucură-te, că te rugai pentru toţi - ortodocşi şi neortodocşi - căci iubirea-ţi de foc 
întrecea ţinuta rânduială; 

Bucură-te, că nimic nu asemănai cu împărtăşirea din Sfântul Potir; 

Bucură-te, că din moartea sufletească, prin Sfânta Spovedanie şi Sfânta Împăr- 
tăşanie, făceai sufletul curat ca un mir; 

Bucură-te, că Sfânta Liturghie şi Hristos Dumnezeu erau viaţa ta; 

Bucură-te, că blândeţea şi seninătatea feţei tale erau oglinda în care credinciosul cu 
inima se odihnea; 

Bucură-te, că iubeai Sfintele Slujbe şi lor le închinai timpul şi dragostea gândului 
tău; 

Bucură-te, că în genunchi, în faţa Sfintei Mese, ecteniile le rosteai ca să strici în 
popor sfaturile celui rău; 

Bucură-te, propovăduitorule al iubirii neîntrecute a lui Dumnezeu! 


Condacul 1 

Când Rusia era forțată să-şi piardă flacăra credinţei, atunci ai ajuns tu, prea 
cuvioase Ioane, păstor al Kronstadt-ului; şi celor brăzdaţi de vicii şi neştiinţă le-ai 
arătat iubirea lui Dumnezeu şi ai mângâiat pe cei bolnavi, pe cei lipsiţi şi nebăgaţi 
în seamă; pe toţi i-ai strâns sub aripa rugăciunii tale prea fierbinţi şi i-ai compătimit 
şi sfătuit şi ajutat, pe nimeni netrecând cu vederea, pentru ca ei şi noi cu dorire 
dumnezeiască să-ţi strigăm: Bucură-te, propovăduitorule al iubirii neîntrecute a 
lui Dumnezeu! 


ŞI se face otpustul. 
Apoi se citesc aceste rugăciuni: 


Rugăciune către Sfântul şi dreptul loan din Kronstadt, făcătorul de minuni 

Sfântule cel mult minunat al lui Dumnezeu, fericitule între drepţi şi prea cuviosule 
între cei căsătoriţi, lumină a preoţiei şi făcătorule de minuni cel mult prea cinstit, la 
tine venim, noi, cei păcătoşi şi umiliți de multele noastre păcate şi cerem iubirii 
tale ca să ne miluieşti şi pe noi, nevăzut şi cu revărsare de binecuvântare, după 
cum, oarecând văzut, făceai acelora pe care îi binecuvântai la Sfânta Liturghie cea 
slujită de tine, căci noi credem în caldul tău ajutor şi mărturisim minunile tale şi 
sfânta ta viaţă. 


Nu ne lăsa singuri, Sfinte Ioane, căci greutăţile vieţii ne doboară şi patimile ce ne 
luptă ne amărăsc sufletul, iar vicleanul diavol, prin trup şi prin gânduri, cât şi prin 
oameni cei cu rele intenţii, vrea să ne surpe cu totul şi în iad să ne afunde, şi acolo 
pe veci să ne chinuie şi să ne muncească cumplit. Strică uneltirile lui cele rele, prea 
minunatule părinte! 


Dă umilinţă inimii noastre şi lacrimi curăţitoare! Umple inima noastră de dragoste 
dumnezeiască pentru Dulcele lisus şi pentru iubita Sa Maică, pururea Fecioară 
Maria! 


Dă-ne nouă, mult păcătoşilor, îndrăzneala cea bună şi în toată viaţa noastră, dă-ne 
curată şi întreagă mărturisire a păcatelor noastre! 


De Sfintele Taine ale Domnului nostru lisus Hristos niciodată nu ne îndepărta, tu, 
cel care ai iubit a fi mereu cu Hristos şi a trăi în Hristos şi prin Hristos, Lumina 
lumii! Arată-ne nouă calea cea împărătească a vieţuirii creştineşti şi când ne aba- 
tem de la ca, dă-ne nouă a ne întoarce cu lacrimi şi mărturisire sinceră! 


O, mult minunatule părinte, acum şi la bătrânețile vieţii noastre, fii nouă apărător şi 
miluitor şi grabnic ajutător, ca în pace, fără chin şi durere şi creştineşte pregătiţi, să 
ne slobozim din trupul acesta şi la veşnicele locaşuri să ne mutăm, lăudând 
Treimea cea de o ființă şi nedespărțită, pe Tatăl, pe Fiul şi pe Sfântul Duh Dumne- 
zeu, acum şi pururea şi în vecii vecilor! Amin. 


Rugăciune către Sfântul loan din Kronstadt, atunci când vrem să ne 
mărturisim şi să ne împărtăşim cu Sfintele Taine ale Domnului nostru lisus 
Hristos 


lată venim la tine, Sfinte şi dumnezeiescule Ioane, mult iubitorule al curăției şi al 
unirii smerite cu Hristos Dumnezeu, prin cinstitul şi Sfântul Său Trup şi prin 
cinstitul şi Sfântul Său Sânge, şi te rugăm să ne ajuţi nouă, ticăloşilor şi nevred- 
nicilor, care vrem să măturăm casa sufletului nostru de multele lui păcate şi în noi 

să-L primim, pe Acela care vrea să intre şi să rămână cu noi, unindu-ne pe noi cu 
Sine şi îndumnezeindu-ne şi făcându-ne fără stricăciune. 


Venim la tine, sfinte prea iubit, pentru că ştim grija şi dragostea ta de curăţia şi 
sfințirea sufletului şi pe tine te rugăm: dă-ne să ne aducem aminte toate păcatele 
noastre mari şi mici şi putere şi îndrăzneala cea bună ca să le mărturisim, căci 
acestea ne apasă, ne macină conştiinţa, ne chinuie şi ne neliniştesc zi şi noapte fără 
încetare! 


Ajută-ne să scăpăm de acestea, iubite părinte Ioane, şi să ne liniştim sufleteşte şi 
trupeşte! Dă-ne să înţelegem iubirea de oameni a lui Dumnezeu şi cât S-a smerit El 
pentru noi şi, împreună cu acestea, şi cât de folositoare şi absolut trebuincioase 
sunt pentru noi, cei mereu amăgiţi şi înşelați de lupul cel viclean, de diavolul cel 
prea rău, dumnezeieştile şi Sfintele şi prea curatele şi nemuritoarele şi cereştile şi 
de viaţă făcătoarele şi înfricoşătoarele lui Hristos Taine! 


Pentru ca, pregătiți sufleteşte şi trupeşte, cu zdrobire de inimă, cu umilință, cu 
credinţă, cu frică de Dumnezeu, dar şi cu dragoste, să ne apropiem de Sfântul Potir 
şi să primim Adevărata Băutură şi Mâncare cerească şi duhovnicească, spre ier- 
tarea păcatelor, spre curăţie, spre sfințire, spre arderea cu totul a gândurilor şi a 
mişcărilor pătimaşe, spre dezlipirea de patimi şi de relele obiceiuri şi apucături, 
spre iubire nefăţarnică, spre credinţă neclintită şi spre nădejde atotcuprinzătoare, 
spre unirea cu Hristos şi mai deplină, acum şi în vecii vecilor, spre răspuns bun la 
Înfricoşata Judecată şi pentru a ne face moştenitori ai Împărăției Sale. 


Acestea toate şi cele câte vin din mărturisirea şi împărtăşirea cu vrednicie, dă-le 
nouă, prea minunatule părinte loane, ca prin tine să slăvim pe Domnul şi Mân- 
tuitorul nostru lisus Hristos, pe Fiul Tatălui cel Unul Născut şi pe Dumnezeu Tatăl, 
cel mai înainte de veci şi pe Sfântul Duh Dumnezeu, care din Tatăl purcede din 
veşnicie, pe Treimea cea Prea Sfântă şi pe Domnia întreit strălucitoare, acum şi în 
vecii vecilor. Amin! 


Sursa: 
https://www.teologiepentruazi.ro/2013/12/19/acatistul-sfantului-ioan-de-kronstadt-20- 





decembrie/ 


https://www.teologiepentruazi.ro/tag/sfantul-ioan-de-kronstadt/ 

Rugăciune către Dumnezeu de Sfântul loan de Kronstadt 


Făptura Ta sunt, mântuieşte-mă! Dumnezeule Preabune! Mântuieşte-ne pe noi, pă- 
cătoşii, pentru numele Tău. Nu Te uita la nedreptățile noastre, pe care le săvârşim 
în fiecare zi, însă nu cu voia noastră, nu cu răutate, nu cu îndărătnicie, ci uită-Te la 
acele clipe ale vieţii noastre când îți urmăm numai Ție, când lacrimile umilinţei şi 
ale dragostei curg către Tine din ochii noştri, când eu doresc din tot sufletul să zbor 
spre Tine, precum pasărea în munţi, din lumea cea păcătoasă - de la mine însumi, 
de la păcatele mele, pentru a nu mai greşi, pentru a nu Te mai mânia pe Tine, 
Preabunule Dumnezeu şi Preadrepte Judecător al meu. 


Rugăciune către Mântuitorul a Sfântului loan de Kronstadt 


Doamne, Tu ai venit să ne mântuieșşti prin credința cea întru Tine şi cred Ţie că eşti 
Mântuitorul meu - mântuieşte-mă! 


Tu ai venit să înnoiești firea mea cea stricată prin păcat - preînnoieşte-mă pe mine 
cel ce m-am făcut pe mine însumi stricăcios prin patimi şi pofte păcătoase, 
înnoieşte-mă sufletește şi trupește, ca să fiu curat la inimă şi voinic la trup spre 
slava Numelui Tău. 


Tu ai venit să ne izbăvești de robia vrăjmașului - izbăvește-mă, dar, de robia 
vrăjmașşului celui prea mânios, necurat, spurcat şi scârbos, care mă luptă întru 
mădularele mele şi mă apleacă spre pământ, cu sila târându-mă către păcat. 


Tu ai venit să ne luminezi - luminează inima mea întunecată de patimi. 
Tu ai venit să le aduni pe cele risipite - adună gândurile mele, pe care mi le-a risipit 
vrăjmașul. 


Tu ai venit să ne întărești întru neputința noastră şi Apostolul Tău a zis: „foarte 
bucuros mă voi lăuda mai degrabă întru slăbiciunile mele, pentru ca să locuiască 
întru mine puterea lui Hristos” (2 Corinteni 12,9). 


Eu sunt cel neputincios până în sfârşit şi nu-mi este cu putinţă a face nimic bun 
fără Tine. Nu pot fără Tine nici să gândesc, nici să simt binele, nici să doresc 
binele, nici să-l grăiesc şi nici să-l plinesc. Sunt cu desăvârşire neputincios de a 
face orice lucru bun fără Tine - dă-mi, dar, harul, dă-mi lumina şi puterea de a 
gândi și a simţi binele, şi de a-l săvârşi cu lesnire, precum şi de a grăi și a face ceea 
ce-Ți este bineplăcut Ţie. Așa, toată viaţa mea Ți-o dau Ţic, lui Hristos Dumnezeu, 
Mântuitorului meu, Preînnoitorului meu. Curăţeşte-mă, sfințeşte-mă și mă mân- 

tuieşte. Ajută-mă, căci fără de Tine apropiată și grabnică este pieirea mea în fiece 
clipă. Amin. 


Rugăciune pentru izbăvirea de vrăjmaşi a Sfântului loan de Kronstadt 


Doamne, Tu eşti Judecătorul pământului, Tu nu iubeşti nedreptatea! Auzi nevre- 
dnica mea rugăciune şi trimite puterea Ta şi trimite ajutorul Tău acolo unde mă vor 
întâmpina vrăjmașii cei văzuţi şi cei nevăzuţi și fă să se ridice stâlpi în locul unde îi 
va întâlni pe ei puterea Ta. Amin. 


O rugăciune de dimineaţă 


Dumnezeule, Făcătorule şi Stăpâne al lumii, caută cu milostivire în ceasul acesta al 
dimineţii asupra făpturii Tale împodobită cu dumnezeiescul Tău chip. Fă ca ochiul 
Tău să mă învioreze şi să vină lumina Ta cea mai strălucitoare decât Soarele în 
bezna sufletului meu, cel ticăloşit de păcat. Ia de la mine întristarea şi lenea, dă- 
ruieşte-mi veselie şi vigoare sufletească, pentru ca inima mea să slăvească cu bu- 
curie bunătatea şi sfinţenia Ta, nemărginita-Ți măreție, desăvârşirile Tale fără de 
sfârşit, în toată vremea şi în tot locul. Că Tu eşti Făcătorul meu şi Stăpânul vieţii 
mele, Doamne, şi Ţie se cuvine slavă de la toate făpturile Tale raţionale, în tot 
ceasul, acum şi pururea şi în vecii vecilor. Amin. 


(Sfântul loan de Kronstadt - Viaţa mea în Hristos) 
La picioarele Tale, Doamne ne rugăm cu lacrimi 


La picioarele Tale, Doamne, zăcem în lacrimi de pocăință dimpreună cu toţi cei ce 
au plâns: ierarhi, proroci, apostoli, sfințiți mucenici şi cu toţi drepţii, şi milă cerem 
de la Tine cu rugăciunile lor, şi mântuirea sufletelor noastre, şi Împărăţia Cerurilor, 
măcar că nevrednici suntem de ea pentru păcatele noastre. Aduc Ție spre mijlocire 
pe Preacurată Maica Ta, cetele îngereşti şi toată făptura înţelegătoare: miluieşte-ne 
şi ne mântuieşte pe noi, păcătoşii, cu harul şi cu mila Ta. Aşa. Amin. 


(Sfântul loan de Kronstadt - Ultimile însemnări) 


Rugăciune pentru primirea darului blândeţii şi al smereniei întru slujirea 
aproapelui a Sfântului loan de Kronstadt 

O, blândule şi smeritule cu inima Făcător, Dătător de viaţă, Răscumpărător, 
Hrănitor şi Păzitor al nostru, Doamne lisuse! Învaţă-ne pe noi dragostea, blândeţea 
şi smerenia prin Duhul Tău Cel Sfânt şi ne întăreşte pe noi întru aceste virtuți 
bineplăcute ie. Însă să nu se trufească inima noastră din pricina darurilor Tale 
bogate şi să nu ne închipuim că noi hrănim, îndestulăm sau ţinem pe cineva. Tu, 
Hrănitorul cel de obște al tuturor, îi hrăneşti, îi îndestulezi şi îi păzeşti pe ei. 


Toţi îşi dobândesc bunăstarea şi se odihnesc sub aripile bunătăţii Tale, ale 
mărinimiei Tale şi ale iubirii Tale de oameni, iar nu sub ale noastre, căci noi înşine 
avem nevoie să ne ascundem sub umbra aripilor Tale în fiece clipă a vieţii noastre. 


Ochii noștri sunt îndreptați către Tine, Dumnezeul nostru, precum sunt ochii 
slugilor la mâinile stăpânului, sau ochii slujnicei spre mâna stăpânei sale, până 
când ne vei umple de darurile mărinimiei Tale. Amin. 


(Starețul Gheorghe Zăvorâtul din Zadonsk, Îndreptar pentru spovedanie, 
Editura Sophia, 2013, pp. 63-64) 


Rugăciune pentru spovedanie 


Ţie, Doamne, Celui ce eşti Unul bun şi care nu ţii minte răul, Îţi mărturisesc 
păcatele mele. La tine cad strigând eu, nevrednicul: greşit-am, Doamne, greşit-am 
şi nu sunt vrednic să caut spre înălțimea cerului din pricina mulțimii nedreptăţilor 
mele. Dar, Doamne al meu, dăruiește-mi lacrimi de pocăință, Cel ce ești Unul Bun 
şi Milostiv, ca prin acestea rugându-mă Ţie, să mă curăţesc mai înainte de sfârşitul 
meu de tot păcatul. Căci prin înfricoşătoare şi groaznice locuri am a trece odată ce 
mă voi despărți de trup, şi mulțime de demoni întunecaţi și lipsiţi de omenie mă 
vor întâmpina atunci, şi nimeni nu mă va însoţi ca să-mi vină întru ajutor sau să mă 
izbăvească. Pentru aceea cad înaintea bunătăţii Tale, să nu mă dai celor ce mă 
batjocoresc, nici să se laude cu mine vrăjmaşii mei, Bunule Doamne, nici să zică: 
în mâinile noastre ai venit şi nouă ne-ai fost dat. Nu, Doamne, nu uita mărinimiile 
Tale şi nu-mi răsplăti mie după fărădelegile mele, nici nu Îţi întoarce faţa Ta de la 
mine. Ci Tu, Doamne, mustră-mă, însă cu milă şi îndurare, ca să nu se bucure de 
mine vrăjmașul meu. Ci stinge înfricoşarea lui care o îndreaptă asupra mea şi toate 
lucrurile lui le zădărniceşte. Şi dă-mi cale neîmpiedicată către Tine, Bunule 
Doamne, pentru că şi de am păcătuit, n-am alergat la alt tămăduitor şi n-am întins 
mâinile mele către Dumnezeu străin. Nu lepăda, dar, rugăciunea mea, ci auzi-mă 
întru bunătatea Ta şi întăreşte inima mea întru frica Ta. Şi să fie harul Tău asupra 
mea, Doamne, Lumină mai presus decât toată lumina, Bucurie mai presus decât 

toată bucuria, Odihnă mai presus decât toată odihna, Viaţa cea adevărată şi 
mântuirea, care rămâi în vecii vecilor. Amin. 


(Starețul Gheorghe Zăvorâtul din Zadonsk, Îndrumar pentru spovedanie, 
editura Sophia, pp. 60-61) 

Imnografie 





Troparul Sfântului loan de Kronstadt: Mare apărător al credinţei ortodoxe, ocro- 
titor plin de griţă al pământului Rusiei, credincios următor al rânduielilor şi al chi- 
pului de păstor predicând pocăinţa şi viaţa în Hristos. Minunat slujitor şi chiver- 
nisitor al tainelor lui Dumnezeu, ca cel ce ai îndrăzneală şi mijloceşti pentru 
oameni, o bunule şi dreptule părinte loan, tămăduitor şi făcător de minuni, lauda 
oraşului Kronstadt şi podoaba Bisericii noastre roagă-te Atotmilostivului Dumne- 
zeu pace lumii să dăruiască şi sufletelor noastre mântuire. 


Troparul Sfântului loan de Kronstadt: Asemenea unui apostol, aşa învăţătura ta s- 
a întins până la marginile lumii, ca un mărturisitor aşa ai suferit pentru Hristos, eşti 
asemenea ierarhilor prin predicarea cuvântului; cu dreptate străluceşti cu harul lui 
Dumnezeu. Dumnezeu ţi-a înălțat smerenia ta mai presus de ceruri şi ne-a dat nu- 
mele tău ca izvor de minuni. O, făcătorule de minuni ce de acum trăieşti în veşnicie 
în Hristos îndură-te de cei apăsaţi de încercări şi auzi-ne pe noi când strigăm cu 
credinţă, o prea iubitul nostru păstor loan. 


Condacul Sfântului loan de Kronstadt: Astăzi păstorul din Kronstadt se înfăţişează 
înaintea tronului lui Dumnezeu rugându-se cu osârdie pentru credincioşi Păstorului 
celui Mare care a promis: «Voi zidi biserica Mea şi porțile iadului nu o vor birui pe 
dânsa ». 

20 decembrie: Sfântul loan de Kronstadt 





Din , Căsătoria , cale spre sfinţenie” 
Ed. Sophia 2001 


20 decembrie 
Rusia, sec. XIX — XX 


Sfântul loan s-a născut în gubernia Arhanghelsk din Rusia, la 18 octombrie 1829, 
într-o foarte săracă familie preoțească. Cei mai mulţi dintre strămoşii săi, vreme de 
cel puţin 350 de ani, au fost preoţi sau cantori sau au slujit într-un fel sau altul 
Bisericii, astfel că loan a fost blagoslovit cu o creştere foarte evlavioasă. Tatăl său 
îl lua foarte des la slujbele bisericii, iar acasă vorbea adeseori cu el despre Hristos 
ŞI sfinţi. 


EI însuşi spune: „Pe cât îmi pot aduce aminte, din cea mai fragedă pruncie, pe 
când aveam patru Sau şase ani, părinţii mei mi-au Sădit obişnuinţa rugăciunii, şi 
prin pilda lor m-au făcut să fiu un copil în armonie cu religia”. 


In ultimii săi ani, vorbind uneia din fiicele sale duhovniceşti, stareța Taisia, Sfântul 
Ioan i-a spus: „„Știi ce anume a pus temelia întoarcerii mele către Dumnezeu şi ce 
anume, încă din copilărie mi-a încălzit inima cu dragostea de EI? Sfintele Evan- 

ghelii. Tata avea Noul Testament în slavonă, iar mie îmi plăcea să citesc minu- 
nata carte când veneam acasă în vacanţele şcolare, stilul şi simplitatea povestirii 
o făcea accesibilă judecății mele copilăreşti. Am citit Evangheliile, m-am desfătat 
cu ele şi am aflat în ele o mângâiere de neînlocuit. Acest Nou Testament l-am 
avut cu mine şi la şcoală. Aş putea spune că Noul Testament mi-a fost prietenul 
copilăriei, dascăl, călăuzire şi mângâiere...” 


A învăţat cu mare greutate să citească, iar în primii ani de şcoală se chinuia să 
înţeleagă şi să reţină lecţiile. Dar pe la zece ani, după ce s-a rugat cu înfocare şi 
îndelung, cerând ajutorul lui Dumnezeu, amândouă aceste neputinţe au fost cu totul 
tămăduite prin harul lui Dumnezeu. 


Pe când era la Academie, învățând pentru a se face preot, Sfântul loan visa să 
ajungă mai întâi propovăduitor între păgâni, mai ales în Alaska. Dar când şi-a dat 
seama că însuşi poporul său avea mare nevoie de învăţătură, a început a râvni să fie 
un preot care să-şi slujească şi să-şi înveţe poporul. Într-o noapte s-a văzut în vis 
intrând într-o catedrală. Mai târziu, când a vizitat catedrala din Kronstadt, un mare 
port din nordul Rusiei, a recunoscut-o ca fiind cea din visul său. 


S-a căsătorit cu Elisabeta, fiica protoiererului catedralei (aflat în pragul pen- 
sionării), şi a ajuns preot acolo în 1855. 


Prima sa predică arată obârşia deosebitului său succes ca preot, iar ceea ce a spus 
atunci despre dragoste se potriveşte creştinilor din toate timpurile: „Îmi simt slă- 
biciunea şi nevrednicia de a săvârşi cea mai înaltă slujire de pe pământ, însă ştiu 
ce anume mă poate face vrednic de cinul preoţesc... este dragostea pentru 
Hristos şi pentru toţi oamenii, Dragostea este o forţă uriaşă; ea îl face tare pe cel 
slab şi mare pe cel mic. Aceasta e însuşirea dragostei curate, a dragostei Evan- 
gheliilor. Dumnezeul meu, care este cu totul dragoste, îmi dă o putere din dra- 
gostea aceasta şi o aprinde cu flacără mare prin Sfântul Său Duh”. 


Părintele loan ştia de la început că dragostea faţă de toți oamenii - nu numai faţă de 
cei din întinsa sa parohie, ci faţă de toţi cei din oraş, inclusiv săracii şi răufăcătorii 
- va însemna pentru el o trudă nemaipomenită. 


Este limpede că simţea nevoia unei căsătorii cu o rânduială neobişnuită. Astfel că, 
încă de la începutul căsătoriei lor, i-a spus soției că vroia să trăiască cu ea ca frate 
ŞI soră, spre a se putea dărui mai deplin slujirii lui Dumnezeu şi celorlalți oameni. 
Deşi la început soţia sa nu s-a bucurat de această propunere, cu timpul a ajuns nu 
numai să o primească, ci şi să-i fie ajutor şi sprijin nepreţuit în marea lui misiune. 


kk hkkhkhkkrhkhkhkhkhkhhkikhkhkikhikiki 


e Xe e Xe Xe De Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhkrhkhkhhkikrikihkikihik 


XP Xp e e Xe e Xe e e Xe e e Xe e e e Xe e e e e e e E e e e e Xe Xe e XX 


Negreşit că era greu să trebuiască să-ţi „împarţi” soţul iubit cu atât de mulți oameni 
- ca el să fie plecat, slujind celorlalți mai tot timpul - dar poate că această grea 
jertfă a fost una din cele mai mari ofrande ale sale. Căci a reuşit să accepte acest fel 
de vieţuire neobişnuită cu bucurie, socotindu-l pe Sfântul loan ce pe o „comoară de 
obşte” ce trebuia îngrijită şi ocrotită. Nepoata lor, pe care mai târziu au crescut-o în 
propria casă, aduce mărturie limpede despre acest lucru, ca şi despre marea dra- 
goste dintre ei, aşa cum vedem din amintirile ei de mai jos. 


Spre a da o oarecare idee despre slujirea „practică” a Sfântului loan, putem înşirui 
principalele componente ale „Casei muncii ziditoare” pe care a înfiinţat-o pentru 
săracii oraşului. Ea cuprindea o şcoală elementară gratuită (Sfântul loan iubea în 
mod deosebit copiii, spunând că în ei chipul lui Dumnezeu era mai vădit), un 
atelier de tâmplărie, o clasă de desen, un atelier de cusut pentru femei, un atelier de 
cizmărie, o bibliotecă pentru copii, o colecție zoologică, o sală de gimnastică şi o 
librărie pentru copii şi adulți. A organizat şi lecţii de catehizare pentru adolescenţi 
şi copii, conferinţe pe diferite teme, a înfiinţat o sală de lectură pentru copii, o 
bibliotecă cu taxă, un cămin de orfani, o tabără de vară pentru copii, un adăpost 
pentru alcoolici, îngrijire medicală gratuită şi mese gratuite pentru săraci. 


De obicei, părintele loan îşi începea ziua la orele trei dimineaţa şi adeseori nu se 
culca până la miezul nopţii. Pe lângă faptul că organiza ajutorarea săracilor, prin 
strângerea de fonduri şi chivernisirea lor, el însuşi petrecea multe ore pe zi între 
oameni - cercetând, mângâind, aducându-le hrană, făcând rost de medicamente 
pentru bolnavi şi aşa mai departe. 


Din multele donaţii pe care le primea, a mai zidit în sărăcăciosul sat unde se năs- 
cuse o biserică, o şcoală, un orfelinat, un joagăr, un magazin cooperatist şi o mănă- 
stire. Printre multele sale realizări trebuie pomenită şi frumoasa mănăstire Sfântul 
Ioan din Rila, pe care a întemeiat-o. În subsolul bisericii acesteia a zidit o capelă 
închinată Sfântului prooroc Ilie şi Sfintei Teodora - sfinţii patroni ai părinţilor săi. 
Acolo a şi cerut să fie înmormântat. 


Însă mai presus de toate, Sfântul Ioan a fost un mare om de rugăciune, care iubea 
slujbele bisericii. Slujea Sfânta Liturghie în fiecare zi şi îndemna pe oameni să se 
împărtăşească cât mai des (uneori erau cinci mii de credincioşi care se împărtăşeau 
la Liturghie, astfel că slujba ținea mai multe ore). 


DIS (24 septembrie), contemporan cu Sfântul loan, spunea 


despre el: „Imi aduc aminte cum după Liturghie, atunci când trăsura sa trăgea, 
iar el se urca în ea ca să se aşeze, oamenii năvăleau împrejurul lui, cerându-i 

blagoslovenia; şi în tot acel vacarm, Sufletul lui rămânea răpit în Dumnezeu. 
Atenţia Sa rămânea neabătută în mijlocul mulțimii şi nu îşi pierdea pacea sufle- 
tească. Vă întreb, cum oare izbândea aceasta? Izbutea aceasta, şi nu se tulbura, 
fiindcă iubea oamenii şi nu înceta să se roage Domnului pentru ei”. 


Aşa cum am spus, Sfântul loan iubea copiii şi era adânc preocupat de educaţia lor. 
Stăruia să predea el însuşi Noul Testament şi alte ore la liceu şi să asigure din 
micul său salariu educaţia nepoatei sale şi, cum spune ea însăşi, „urmărea pro- 
gresele mele cu un interes neabătut, uitându-se săptămânal în carnetul meu de note 
şi semnându-l”. 


EI a văzut valoarea educaţiei seculare, dar şi-a dat seama că aspectul cel mai în- 
semnat al educaţiei era „educaţia inimii” - educația ce poate fi deplin asigurată 
numai de către Biserică. Cum spunea el însuşi: „Poţi fi savant, dar vai, un om 
foarte rău... Trebuie să educăm oamenii să nu fie doar nişte învăţaţi şi oameni 
folositori societăţii, ci şi - ceea ce este cu mult mai însemnat şi folositor - să fie 
creştini buni şi cu frica lui Dumnezeu... Rugaţi-vă lui Dumnezeu ca, din suma 
totală a cunoştinţelor dobândite, să crească în sufletul copiilor un întreg armo- 
nios - acel sănătos sistem creştin de cunoştinţe, rânduieli şi deprinderi ce înfă- 
țişează adevărata educaţie creştinească... Dar dacă elevii noştri chiulesc de la 
Sfintele slujbe spre a-şi face lecţiile ce sunt legate, strict vorbind, de lucruri 
lumeşti; şi dacă, atunci când se află în biserică, îşi fac griji pentru temele de 
acasă, astfel încât slujba nu le poate hrăni mintea şi inima; şi dacă se plictisesc 
în biserică, atunci activitatea pedagogică va avea de suferit. Căci cea mai bună 
educaţie este negreşit cea dată de Biserică, cu minunatele şi cereştile ei slujbe, ce 
pătrund direct înăuntrul fiinţei omului. * 


Pe lângă toate operele de binefacere şi slăvita slujire a Liturghiei, părintele loan era 
binecunoscut pentru discernământul său duhovnicesc, în calitate de duhovnic, şi 
pentru rugăciunile sale vindecătoare. Multe minuni s-au făcut prin rugăciunile 
părintelui loan, atât în timpul vieţii, cât şi după moarte. 


În ultimii trei ani ai vieţii, părintele Ioan a îndurat mari dureri din pricina bolii. Şi 
matuşka Elisabeta era foarte bolnavă şi se necăjea că nu poate să-l îngrijească. Cu 
trei zile înainte de moartea lui, când i s-a spus despre supărarea ei, el a zis: „Spu- 
ne-i soţiei mele că este întotdeauna cu mine, şi eu Sunt întotdeauna cu ea”. 
Aceste cuvinte i-au adus mare mângâiere, atunci şi după moartea lui. 


Cunoscând de mai înainte ziua morţii sale, Sfântul loan a trecut cu pace în lumea 
de dincolo, la 20 decembrie 1908, la vârsta de 79 de ani. Intreaga Rusie a jelit 

pierderea celui mai iubit păstor al ei; douăzeci de mii de oameni i-au urmat sicriul 
în alai. Însuşi împăratul Nicolae al II-lea a poruncit să se ţină o slujbă de pomenire 
la moartea lui. 


Matuşka Elisabeta a jelit adânc plecarea iubitului ei soţ. Şi ea s-a pregătit cu grijă 
pentru moartea veşnică - căindu-se de toate păcatele şi primind zilnic Sfânta 
Împărtășanie în ultimul an al vieţii. S-a împărtăşit pentru ultima oară la 21 mai 
1909 şi a părăsit această viaţă cu pace în dimineaţa următoare, pe când i se citea 
rugăciunea de ieşire a sufletului. 


După cum spunea nepoata ei, matuşka Elisabeta „nu şi-a îngăduit niciodată să se 
amestece în treburile Batiuşkăi; n-a încercat niciodată să iasă în faţă sau să treacă 
drept egala lui; rămânând mereu în umbră, ea strălucea de razele slavei lui, ale 
minunatelor lui fapte creştineşti”. 


Deşi un asemenea rol este adeseori nu numai evitat în zilele noastre, ci chiar di- 
spreţuit, trebuie să înțelegem că o parte din marea roadă adusă de Sfântul loan a 
fost posibilă doar prin dragostea jertfelnică a soţiei sale, iar acea roadă a fost 
desigur vrednică de o aşa mare jertfă. Având în vedere roada la producerea căreia a 
ajutat acea jertfă, putem negreşit să înţelegem care a fost ecoul „neţărmuritei” 
recunoştinţe pentru însemnatul rol al matuşkăi Elisabeta în slujirea soţului ei - 
chiar dacă acest rol a trecut cu totul neobservat. 


Deşi această pereche a avut o viaţă de familie neobişnuită, prin vădita lor stră- 
duinţă întru mântuire, înțelegând viaţa aceasta ca pregătire pentru Împărăţia ce- 
rească, ca şi prin dragostea şi dăruirea lor unul față de altul şi faţă de toţi cei din 
jurul lor, ei pot fi pildă tuturor. 

Sfântul loan de Kronstadt - drumul spre sfinţenie 





Oamenii veneau mereu în jurul lui şi îi ofereau donaţii, iar Sfântul loan a reușit, 
astfel, să contruiască o şcoală, ateliere de tâmplărie, de cusut, de cizmărie, un că- 
min de orfani, un adăpost pentru alcoolici şi, printre altele, și Mănăstirea „Sfântul 
Ioan din Rila”, având multă evlavie la acest sfânt al cărui nume îl şi purta. În 
subsolul acestei biserici a amenajat şi o capelă dedicată Sfântului proroc Ilie şi 
Sfintei Teodora, cerând să fie înmormântat acolo. Rugăciunile lui au făcut minuni, 
mulți oameni primind tămăduire, chiar şi după moartea sa. 


5 2 


Sfântul loan de Kronstadt (1829-1908), originar din gubernia Arhanghelsk din 
Rusia, provenea dintr-o familie cu mulți preoți din tată în fiu, o tradiţie ce dura de 
peste 350 de ani. Fiind dus de mic la slujbe, de către tatăl său, a deprins repede 
rugăciunea. 


Fiind bolnăvicios din fire, a învăţat mai greu carte, până când Domnul i-a auzit 
rugăciunile şi l-a vindecat. Tot rugăciunea l-a ajutat mai târziu şi la şcoala paro- 
hială, unde era ultimul elev, batjocorit de colegi și însingurat. Prin lucrarea 
Domnului, a terminat seminarul ca şef de promoţie şi a absolvit Academia de Teo- 
logie. 

Avea visul de a fi propovăduitor în Alaska, dar a conştientizat că şi poporul său 
avea nevoie de învățătură, încât s-a pregătit pentru a deveni preot. 


Având o vedenie cu el într-o catedrală, a recunoscut-o apoi ca fiind catedrala din 
Kronstadt. Căsătorit cu Elisabeta, fiica protoierului catedralei, au trăit împreună ca 
frate şi soră, pentru a se dedica slujirii lui Dumnezeu. 


A fost hirotonit preot în anul 1855, pe seama parohiei Sfântul Andrei din Kron- 
stadt, slujind Sfânta Liturghie zilnic, predând religia în şcoală şi ocupându-se de 
cei săraci, mai mult de o jumătate de secol. Îi îndemna pe oameni să se împăr- 
tăşească des şi le arăta tuturor iubire. 


Oamenii veneau mereu în jurul lui şi îi ofereau donaţii, iar Sfântul loan a reuşit, 
astfel, să contruiască o şcoală, ateliere de tâmplărie, de cusut, de cizmărie, un că- 
min de orfani, un adăpost pentru alcoolici şi, printre altele, și Mănăstirea „Sfântul 
Ioan din Rila”, având multă evlavie la acest sfânt al cărui nume îl şi purta. În 
subsolul acestei biserici a amenajat şi o capelă dedicată Sfântului proroc Ilie şi 
Sfintei Teodora, cerând să fie înmormântat acolo. Rugăciunile lui au făcut minuni, 
mulți oameni primind tămăduire, chiar și după moartea sa. 


În ultimii trei ani din viaţă, sfântul a suferit mult din pricina bolilor sale şi, cu- 
noscându-şi de dinainte sfârşitul, a trecut la Domnul pe când avea 79 de ani. 


Rusia îşi pierduse cel mai iubit păstor, la înmormântarea lui fiind prezenți 20 000 
de oameni. 


A lăsat în urmă şi o bogată colecţie literară, una dintre cele mai cunoscute scrieri 
ale sale fiind opera Viaţa mea în Hristos. 


Sfântul Siluan l-a amintit în scrierile sale ca fiind cel care l-a sprijinit cu rugă- 
ciunea, pentru a pleca la Athos şi a se face călugăr, descriindu-l pe părintele loan 
ca având din belşug pe Duhul Sfânt şi fiind cu totul într-o iubire aprinsă. 

Sfântul loan de Kronstadt - Cărţi şi Cuvinte duhovnicești 


2 world4.eu 

Sfântul loan de Kronstadt - Viaţa mea în Hristos 


RISTOŞ 





https://www.academia.edu/43864151/Sf% C3% A?2ntul loan de Kronstadt Via% C5% A3a 
mea _%C3%AEn Hristos 





https://drive.google.com/file/d/11IMMIHuq9X7S66opPT63I3tA Y RSitDad Y/view 





https://archive.org/details/viata-mea-in-hristos 





3 ste e 
Cei care începeţi să lucraţi Domnului prin rugăciune se cuvine să vă asemănaţi Lui. 
Să fiți blânzi, smeriţi, cu inimă curată, sufletul vostru să nu ţină viclenie, să nu fiți 
fățarnici, nici nepăsători. Străduiţi-vă să aveţi Duhul Lui, fiindcă, „Dacă nu are 
cineva Duhul lui Hristos, acela nu este al Lui“ (Romani 8, 9). lar Domnul doreşte 
să găsească în noi cele ce îi sunt asemenea, sau apropiate, pe care să altoiască harul 

Său. Țineţi seama că nici un cuvânt de rugăciune nu va fi zadarnic dacă îl veţi 
spune din inimă. Domnul aude şi „cântăreşte" fiecare cuvânt. Uneori ni se pare că 
ne batem gura degeaba, că suntem glasul ce strigă în pustie. Nu este aşa! Să fim 
convinşi de un lucru: că atunci când ne rugăm, Domnul ne va putea înţelege, aşa 
cum înţeleg, să zicem, cuvintele rugăciunilor rugătorii desăvârşiţi, fiindcă omul 
este chipul lui Dumnezeu. Ca orice dorinţă a inimii, fie că este sau nu exprimată în 
cuvinte, Domnul răspunde. 


Xe Xe e Xe Xe De Xe e e Xe e e Xe e De e Xe De e Xe e e e E e e e e Xe e e XX 
e Xe De Xe e De Xe e e Xe e e e De De e e e e e e De e e e e e e e e XX 


khkhkhkkhkhkkrhkhkhkhkhkhhkhkhkhkikrhikiki 


kkhkhkhkkkhkhkhkikhkhkikkhkhkhkikikikhkik iki 
Sfântul loan din Kronstadt: Liturghia - Cerul pe pământ 


IOAN DIN KRONȘTADT 


Liturghia 


— cerul pe pământ 








Cugetări mistice despre Biserică 
și cultul divin ortodox 





(DEISIS 


https://www2.slideshare.net/steaemy1/liturghia-cerul 


https://www.academia.edu/43864054/Sf% C3% A?2ntul_loan_din_Kronstadt_Liturghia_Cer 
ul_pe_p%C4%83m% C3 9% A2nt 


https://drive.google.com/file/d/1mDdV RPJ58oHfW MhAy7TfiuFhmk2UK4SB/view 
https://archive.org/details/liturghia-cerul 


e ste e 
Starea noastră de acum aici pe pământ este o stare de peregrinare; locuinţele 
noastre seamănă cu nişte satre de nomazi (colibe, corturi)! Tot satre sunt şi 
bisericile mai mari sau mai mici sfinţite în slava lui Dumnezeu. Aşa şi la evrei în 
pustia arabică, sanctuarele erau nişte satre sau corturi de tabără, având la mijloc 

cortul mărturiei; acest gând trebuie să ni-l inspire locuinţele noastre şi însuşi 
sălaşul lui Dumnezeu pe pământ, casa lui Dumnezeu sau biserica; adică gândul că 
aici pe pământ nu suntem decât călători, peregrini către patria cerească, veşnică. ŞI 
aşa cum evreii în pustie au mâncat pâine căzută din cer şi au băut apa izvorâtă în 
chip minunat din piatră, aşa şi noi mâncăm pâine nestricăcioasă - Trupul lui 
Hristos şi bem băutură minunată - Sângele lui Hristos. Atunci când îşi urmează 
calea, călătorii nu se lasă legaţi de grijile vieţii, ci se grăbesc să ajungă la vatra 
natală; nici noi nu trebuie să ne legăm de grijile vieţii, de pofte, de patimi sau să 
avem împătimire faţă de ceva. Şi aşa cum şerpi veninoşi îi muşcau atunci pe evreii 
aplecaţi spre desfrânare, cârtitori, nesupuşi, tot aşa şi astăzi muşcă din noi şerpii 
nevăzuţi; atunci leacul era să priveşti chipul unui şarpe de aramă; astăzi leacul este 
să priveşti pe lisus Hristos Domnul nostru pironit pe cruce (0, dreptate veşnică!). 

Sfântul loan de Kronstadt - Jurnal duhovnicesc needitat - Calea pocăinţei 
lăuntrice 


SFÂNTUL IOAN DE KRONSTADT 


JURNAL DUIIOVNICESC NEEDITAT 





CALEA POCĂINŢEI LĂUATTRICE 


https://archive.org/details/jurnal-duhovnicesc-needitat 202107 


https://www.academia.edu/44795424/Sf% C3% A2ntul_loan_de_Kronstadt_Jurnal_duhovn 
icesc_needitat_Calea_poc% C4% 83in % C5% A3ei_1% C4% 83untrice 


https://www2.slideshare.net/steaemy 1/jurnal-duhovnicesc-needitat/steaemy1/jurnal- 
duhovnicesc-needitat 
ate ale se 


A-l vedea pe aproapele ca pe sine, ba, mai mult, mai presus de sine - şi aceasta din 
dragoste de Dumnezeu - a fost gândul, ţinta ce l-a atras pe Sfântul loan în viaţa 

aceasta. A trăit şi a muncit pentru oameni, pentru călăuzirea lor pe calea mântuirii 
prin slujirea preoțească. 


Sfântul loan de Kronstadt: Ce înseamnă biserica şi harul? Cum ne folosim de 
ele pentru mântuirea noastră? ... Pe când noi ce facem? Dormităm şi 
dormim! Uimitoare este nepăsarea noastră, lenevia noastră 





“Sfânta Biserică este cel mai mare, cel mai sfânt, cel mai bun, mai înţelept, mai 
neapărat trebuincios aşezământ al lui Dumnezeu pe pământ. Este adevăratul cort al 
lui Dumnezeu, pe care l-a zidit Domnul, nu omul - nu Luther, nu Calvin, sau Ma- 
homed, sau Buddha, sau Confucius şi alţii ca ei, oameni păcătoşi, pătimaşi. 


Biserica: 


> este unirea rânduită de Dumnezeu a oamenilor legaţi între ei prin credinţă, 
prin învățătură, prin sfințita ierarhie şi Taine; 

— este oastea duhovnicească a lui Hristos, înarmată cu panoplia 
duhovnicească împotriva nenumăratei cete diavoleşti, pentru că lupta 
noastră nu este îm-potriva trupului şi a sângelui, ci împotriva 
începătoriilor, împotriva stă-pâniilor, împotriva stăpânitorilor întunericului 
acestui veac, împotriva duhu-rilor răutăţii, care sunt în văzduh (Efes. 6,12). 

— Ea e Spitalul duhovnicesc, unde omenirea bolnavă de păcat se tratează cu 
medicamentele harice date de Dumnezeu: Pocăința şi Împărtăşirea 
Sfintelor lui Hristos Taine - cu Trupul şi cu Sângele lui Hristos - şi 

Cuvântul lui Dumnezeu, învăţăturile, sfaturile şi mângâierile păstorilor 
turmei cuvân-tătoare a lui Hristos; 

— este baia de obşte a curăţirii, a renașterii şi sfințirii; 

= este altarul lui Dumnezeu, în care toţi sunt sfințiți de Duhul Sfânt prin 
Botez, Mirungere şi celelalte ierurgii şi slujbe bisericeşti; 

> este soare duhovnicesc în lume, ce luminează şi înviază pe toţi cei care şed 
în întuneric şi în umbra morţii şi sunt omorâţi de păcate. 


În natură există legea atracției corpurilor mici de către cele mari, iar a acestora - de 
către cele şi mai mari, precum şi legea coeziunii (coeziunea diverselor părţi moi, 
tari şi lichide ale organismului, precum şi a celor anorganice - pietre, metale şi 
minerale, fosile) - şi de acestea este condiţionată existenţa, consistenţa, ordinea, 
utilitatea, frumuseţea, legătura reciprocă şi diversitatea tuturor făpturilor. Pricina 
este nemăsurata înțelepciune, bunătate şi nesfârşita atotputernicie a Făcătorului, 
Care a zidit o lume atât de minunată, măreaţă şi prea frumoasă, care, într-o 
nesfârşită felurime şi într-o minunată măreție reprezintă o singură creaţie armo- 
nioasă, prea frumoasă, fără vreo scădere. 


În lumea duhovnicească există, de asemenea, legea atracției reciproce şi unităţii. 
Lumea este una, Dumnezeu este unul şi Biserica lui Dumnezeu este una, deoarece 
Capul ei este Hristos Dumnezeu, iar Povăţuitor, care însufleţeşte întreg trupul 
Bisericii, este Duhul lui Dumnezeu Cel de viaţă făcător, care umple tot universul 
Şi-i dă viaţă. 


De câtă purtare de grijă minunată, prea gingaşă, prea îmbelşugată în dragoste a 
învrednicit Tatăl Ceresc neamul omenesc, ce piere în păcate; ce mijloc extraordinar 
le-a fost dăruit oamenilor spre mântuire de păcate, de blestem şi de pierzarea veş- 
nică! Ce minunat, ce puternic Războinic (Hristos) a fost trimis din cer pe pământ 
împotriva puternicului, vicleanului, atot răului luptător cu neamul omenesc - 
diavolul! 


Ce Biserica a fost întemeiată pe pământ, care nu poate fi înfrântă de nici o putere a 
răului, fortăreață în care pot scăpa de primejdie toţi cei ce cred cu adevărat şi sunt 
devotați acestei Biserici! 


Ce Taine mântuitoare ne-au fost date! Ce şi câte unelte raţionale şi câte canale ale 
harului dumnezeiesc n-au fost lăsate de Dumnezeu în această Biserică pentru oa- 
meni? Dar ce prinos sunt datori oamenii să-l aducă Domnului în schimbul multei 
Lui purtări de grijă pentru mântuirea lor? Credinţa lor, osteneala lor, pocăinţa lor, 

lepădarea lor de sine, lupta din răsputeri împotriva păcatului, exersarea în lucrurile 
virtuţii, desăvârşita supunere faţă de Domnul şi faţă de Biserica Lui cea sfântă. 


Biserica este una; Capul ei este unul; turma este una; trupul este unul, cu multe 
mădulare. Fără Cap - Hristos - Biserica nu este Biserică, ci adunare samavolnică: 
aşa sunt luteranii, rascolnicii ruşi şi sectanţii. 


Eu cu voi Sunt în toate zilele, până la sfârşitul veacului (Mt. 28, 20). Domnul 
Însuşi este întotdeauna în Biserica Sa - şi atunci, ce nevoie avem de papă ca 
locţiitor? De altfel, poate, oare, un om păcătos să fie locţiitor al Domnului? Nu 
poate. Locţiitor al împăratului, locţiitor al patriarhului poate fi şi se întâmplă să fie, 
însă locţiitor al Domnului, al Împăratului Fără de început şi Capului Bisericii, ni- 


SS A 


meni nu poate fi. Fără îndoială, catolicii sunt în rătăcire. 


Dă-le, Doamne, insuflare ca să priceapă cât sunt de neghiobi cei ce susţin aşa ceva, 
şi că sunt cuprinşi de mândrie ca giuvaerul în montura lui! 


Cel mai vătămător lucru în creştinism - în această religie cerească, descoperită 
lumii de Dumnezeu - este primatul unui om în Biserică - de exemplu, al papei - şi 
păruta lui infailibilitate. Tocmai în infailibilitatea lui dogmatică constă cea mai 
mare greşeală, fiindcă papa este om păcătos, şi vai de el dacă va începe să 1 se 
năzărească despre sine că este fără de păcat! Câte greşeli dintre cele mai mari, 
pierzătoare pentru sufletele omeneşti, nu a născocit Biserica Catolică, papistă, în 
dogme, în ritualuri, în rânduielile canonice, în slujbe, în atitudinea plină de răutate 
a catolicilor faţă de ortodocşi, în hulele şi clevetirile împotriva Bisericii Ortodoxe, 
în batjocurile îndreptate asupra Bisericii Ortodoxe şi asupra creştinilor ortodocşi! 
Și pentru toate acestea este vinovat papa cel „infailibil”, este vinovată doctrina lui 
şi a iezuiţilor, duhul lor de minciună, de făţărnicie şi mijloacele nedrepte de tot 
felul ad majorem Dei gloriam („spre mai marea slavă a lui Dumnezeu”). 


Noi suntem mădulare ale Bisericii Ortodoxe, mădulare ale Trupului lui Hristos, al 
cărui Cap este Hristos Insuşi şi ale cărui mădulare suntem fiecare în parte; Hristos - 
Capul Trupului - este Sfânt - şi mădularele trebuie să fie sfinte. 


Creştinii Sunt mădulare ale Bisericii, iar Biserica este Trupul lui Hristos, al 
cărui Cap este Hristos Insuşi şi al cărui Luminător este Duhul Sfânt. 


Hristos a iubit Biserica şi S-a dat pe Sine pentru ea... ca s-o înfățişeze Sieşi 
Biserică slăvită, neavând pată sau zbârcitură, ori altceva de acest fel, ci ca să fie 
sfântă şi fără de prihană (Efes. 5, 25; 27). 

Voi sunteţi turma sfântă şi aleasă, voi sunteţi mădulare ale Sfintei, Soborniceşti şi 
Apostoleşti Biserici. Şi atunci, ce se cere de la voi?! Ce sfinţenie, ce dreptate! Ce 
luare-aminte la sine! Ce contemplaţie duhovnicească şi ce lucrare de taină! Ce obi- 
ceiuri, ce virtuţi, ce credinţă, ce nădejde, ce dragoste!; Ce înfrânare, ce milostivire, 
ce grijă frăţească, ce îndemnare a unuia de către altul la virtute! 


După pogorârea Sfântului Duh asupra apostolilor, care este descrisă în cartea Fap- 
telor lor, este amintită adeseori lucrarea atotpurtătoare de grijă a Duhului Celui 
Sfânt în Biserică, atotstăpânitoarea îndrumare de către El a apostolilor, a 
mântuitoarei lor propovăduiri şi a lucrărilor din Biserică. Tocmai acesta este 
celălalt Mângâietor (v. In 14,16), Atotbun şi Atotadevărat, pe Care a făgăduit că îl 
va trimite apostolilor Domnul lisus Hristos. 

Puternică, atotputernică este mijlocirea înaintea lui Dumnezeu a Sfintei Biserici, 
care este îmbrăcată cu merite, cu putere, cu dreptate şi cu mărirea Fiului lui Dum- 
nezeu, atotbunei şi atotputernicei Lui slave. Mijlocirea ei poate orice. O asemenea 
putere de mijlocire nu are nici o Biserică eterodoxă, fiindcă nu cugetă drept, fiin- 
dcă n-are Cap. 


Creştinul trebuie să se îngrijească neabătut de educaţia sa duhovnicească, pentru 
care a şi fost renăscut în sfânta scăldătoare a Botezului de către Duhul Sfânt şi a 
primit naşterea cea de-a doua, duhovnicească, şi a fost pecetluit cu mir, cu pecetea 
Duhului Celui Sfânt, şi s-a învrednicit de dreptul împărtăşirii cu Preacuratul Sânge 
al lui Hristos. 

Potrivit planului dumnezeiesc, Sfânta Biserică este prima şi cea mai legiuită 
educatoare a sufletelor creştineşti. Nu este lucru mai important decât educaţia 
creştinească. Judecaţi şi pricepeţi singuri cât de scumpe sunt pentru Dumnezeu 
aceste suflete raţionale, nemuritoare, răscumpărate cu Sângele Însuşi Fiului lui 
Dumnezeu, chemate de Domnul Însuşi din întunericul neştiinţei la lumina 
cunoştinţei de Dumnezeu, logodite şi însoţite cu Domnul ca nişte fecioare curate 
cu Mirele Preacurat! 


Cât de scumpă este mântuirea acestor suflete, pe care EI le îmbie spre mâncare şi 
băutură cu Preacurat Trupul Său şi Preacurat Sângele Său, pe care EI însuşi S-a 
apucat să le educe duhovniceşte prin aceste minunate, înfricoşătoare, de viaţă făcă- 
toare şi îndumnezeitoare Taine! Ocupaţi-vă toți, cu toată luarea-aminte şi râvnă, 
de educaţia voastră duhovnicească; ocupaţi-vă cu cugetarea la cele dumne- 
zeieşti, cu rugăciunea, cu cercetarea de sine, cu osândirea de sine, cu 
îndreptarea de sine în toate privinţele, exersaţi-vă în virtuțile blândeţii, sme- 
reniei, ascultării, răbdării, milostivirii, curăţiei, simplităţii, nerăutăţii şi tăiaţi 
toate gândurile, poftele, obiceiurile, patimile păcătoase. 


Uimitoare este nepăsarea noastră, lenevia noastră în privinţa propriei mântuiri - 
căci câte mijloace, puteri, înlesniri spre mântuire nu ne-a dat Multmilostivul şi 
Atotînduratul Domn! Ne-a dat setea noastră firească de mântuire, de pace şi de 
fericire în suflet; ne-a dat lumina raţiunii şi năzuinţa voinţei noastre către tot ce 
este adevărat, bun, prea frumos, curat şi înalt; ne-a dat belşugul harului, pe care 
l-am primit spre mântuire şi care curge ca un râu în Biserică, umplând sufletele 
însetate de mântuire; ne-a dat apropierea Domnului, Care e gata să ne 
mântuiască în toată vremea şi în tot ceasul; ne-a dat mijlocirea cu suspinuri 
negrăite (Rom. 8, 26) a Duhului Celui Sfânt, împreuna lucrarea îngerilor 
păzitori spre mântuire, Slujbele zilnice din biserică, Tainele cele de mântuire, 
rugăciunile şi mijlocirea Maicii lui Dumnezeu şi a tuturor sfinţilor. Uimitor este 
cum de noi, având toate acestea, putem pieri în loc să ne mântuim cu toţii. 


Bineînţeles, în calea mântuirii sunt multe piedici: ispite din partea mult pătimaşului 
nostru trup, din partea lumii prea curvare şi păcătoase, din partea diavolului, care 
peste tot îşi întinde cursele spre pierzare; stricăciunea din firea noastră, zămislirea 
şi naşterea în păcat; înclinarea spre păcat şi deprinderea cu acesta. 


Oricum, mijloacele spre mântuire sunt mult mai mari decât cele spre pierzare, 
fiindcă mai mare este Cel ce este în voi (Hristos) decât cel ce este în lume (dia- 
volul) (I In 4,4), şi toţi sfinții au biruit toate piedicile şi s-au mântuit - pe când noi 
ce facem? Dormităm şi dormim! Ruşinos, păcătos, dureros, jalnic lucru. 


kk hkkhkhkkrhkhkhkhkhkhhkkhkhkikhikiki 


e Xe e e Xe De Xe e e Xe e e e De De e e e e e e De e e e e e e e e XX 


kkhkkhkkkhkhkhkhkikhkhkhkrhkkhhkikrhkihkikihyik 


XP Xp e Xe Xe De Xe e e Xe e e Xe e e e e e e e e e e e e E e e Xe Xe e XX 


Păcatul capătă putere asupra noastră prin aceea că a prins rădăcini adânci în noi, în 
inima noastră; în trupul nostru mult pătimaş, şi-a făcut cetate din propriile noastre 
patimi - din iubirea de sine, iubirea de plăceri, iubirea de cinstiri, din mândrie, din 
lăcomia câştigului, din neînfrânare, părere de sine, din puţinătatea credinţei, din 
necredință, din „libera cugetare”, din fățărnicie, din părtinire, din lenevie, din 
viclenie - şi cu patimile acestea, ca şi cu nişte arme puternice, ne săgetează şi ne ia 
robi, rupându-ne, îndepărtându-ne de Hristos, Viaţa noastră adevărată. De aceea, 
cel ce doreşte mântuirea trebuie să sape, să se adâncească în inima Sa şi Să pună 
temelie pe piatră, adică pe Mântuitorul Hristos, pe credinţa tare, nezdruncinată 
în EL, pe nădejdea în EI şi în nimeni altcineva, în nimic altceva, pe dragostea 
tare faţă de EI şi faţă de aproapele nostru. 


În Biserica Sa, Domnul este pentru noi Făcător, Meşter şi Reziditor iscusit, Părinte, 
Doctor înţelept şi Mântuitor, Purtător de grijă, începător al vieţii, Hrănitor şi 
Legiuitor, Căpetenie a oştii Sale duhovniceşti, Războinic, Biruitor, iar omul este în 
mâinile Lui zidire raţională, după chipul Lui, menită nemuririi şi căzută, zdrobită, 
spurcată, lepădată de la Dumnezeu pentru păcate, zidire care fost sub blestem, însă 
cu mila şi cu îndurările Fiului Unuia-Născut al lui Dumnezeu a fost răscumpărată, 
refăcută din cădere, izbăvită de blestem şi cinstită iarăşi cu binecuvântarea Pă- 
rintelui Ceresc, pentru mijlocirea şi meritele Fiului, izbăvită din întunericul păca- 
telor, strălucită cu lumina cerească a Evangheliei lui Hristos, rezidită şi curățată de 
rugina şi de necurăția păcatului, spălată în Baia cea tainică, bine înmiresmată cu 
sfântul mir şi pecetluită asupra tuturor simţurilor sale cu pecetea Duhului Celui 
Sfânt, călăuzită pe calea mântuirii la Împărăţia de Sus şi la fericire, întărită de 
Domnul Însuşi în lupta cu păcatele şi cu puterile rele cele potrivnice, hrănită în 
chip tainic cu Pâinea cerească prin harul Duhului, îndrumată de păstorii văzuţi, 
care au împuterniciri duhovniceşti de la însuşi Capul Atotputernic al Bisericii, de la 
Domnul lisus Hristos. 


Întrebaţi: „Ce rost au în Biserică, Tainele cutare şi cutare? Ce rost au preoția şi 
păstorirea, ce rost au bisericile, ce rost au slujbele, ce rost are propovăduirea 
neîncetată a Cuvântului Dumnezeiesc? Ce rost are pocăinţa, ce rost are împăr- 
tăşirea Sfintelor Taine?“ De toate acestea este neapărată nevoie spre rezidirea, 
luminarea, călăuzirea, întărirea omului căzut, spurcat, stricat, care piere. 


În acelaşi scop este nevoie şi de harul Botezului, al rezidirii, al naşterii a doua şi al 
înnoirii celei de la Duhul Sfânt. 


Ai fost cinstit, omule, cu cea mai mare dintre cinstiri: ai fost menit să fu purtător al 
Dumnezeirii. Ai auzit, oare, de Părinţii cei purtători de Dumnezeu, care-L aveau în 

sine fără încetare pe Dumnezeu ca în nişte temple vii, nefăcute de mână? ŞI tu 
trebuie să fii purtător de Dumnezeu la fel ca ei. De asta ţi s-a dat să te împărtăşeşti 
cu Trupul şi cu Sângele Dumnezeului-Om Hristos, ca în tine să petreacă întot- 
deauna Domnul, potrivit spusei şi făgăduinţei Sale: cel ce mănâncă Trupul Meu şi 
bea Sângele Meu rămâne întru Mine, şi Eu întru el (In 6, 56). 


Hristos a venit să înnoiască firea omenească stricată de păcat, şi a încredinţat 
această lucrare a bunătăţii, milostivirii, dreptăţii şi înţelepciunii Sale - cea mai 
mare dintre toate lucrările - Sfintei Sale Biserici. Intrând în lume şi lucrând în 
Biserică prin Sfinţiţii Slujitori, prin dumnezeieştile slujbe, prin propovăduire, 
prin Taine, Duhul Sfânt săvârşeşte înnoirea aceasta neîncetat. Numai în Bise- 
rică se află această putere înnoitoare; în afara Bisericii ea nu este şi nici nu 
poate fi. 


Adânc mă întristez, plâng şi mă tânguiesc de cumplita rană a păcatului, ce strică 
omenirea aflată într-un necaz nemăsurat, de nedescris şi cu multe chipuri; de înşe- 
larea păcatului, care robeşte omenirea şi o face să slujească păcatului, ba chiar să se 
laude cu robia sa şi să simtă mângâiere ca de pe urma unui câştig. 


Totodată însă mă bucur, şi triumf, şi bat din palme când mă gândesc şi-mi 
închipui ajutorul dumne-zeiesc pe care, cu voia Ziditorului, îl primim prin 
dăruirea Marelui nostru Mân-tuitor şi Dumnezeu întregului neam omenesc 
căzut şi prin Sădirea pe pământ a Bi-sericii lui Dumnezeu, care mântuieşte 
neamul omenesc prin harul Lui minunat. 


Ce este harul? Darul lui Dumneezeu, cel dăruit omului pentru credinţa în 
Hristos, spre mântuirea omului creştin. Harul este putere ocrotitoare, miluitoare, 
luminătoare, mântuitoare, care pricinuieşte în om aplecare către toate virtuțile. 


Odată sălăşluit în omul care crede şi are râvnă pentru sfințenie şi dreptate, harul 
alungă tot timpul din inimă şi din trup, din toată fiinţa omului, stricăciunea şi orice 
păcat, şi îl pregăteşte pentru nestricăciunea cea veşnică, alungă putoarea patimilor 
şi îl umple de buna mireasmă. 


Încă din timpul vieţii, în trup, sfinţii bine miroseau a sfinţenie şi nestricăciune şi 
erau temple curate ale Duhului Celui Sfânt, făcând minuni. Trăiţi, deci, cu duhul, 
şi grija de trup nu o faceți spre pofte (Rom. 13,14). 


Ne-a fost dată porunca lepădării de sine, ni s-a făcut loc pentru nevoinţe, pentru 
virtuţi, pentru cununile slavei cele neveştejite, ne-a fost dat harul, ne-a fost dată 

puterea lui Dumnezeu spre a birui vicleniile vrăjmaşului şi toate patimile. Insuşi 
Domnul, Judecătorul nevoinţelor, îi ajută pe cei ce se nevoiesc, le dă biruinţa şi 
cununile ostaşilor Săi. 


Orice păcătos se întoarce fără fățărnicie la Dumnezeu trebuie să nădăjduiască de- 
plin în toate felurile de ajutor haric de la Dumnezeu în lupta sa cu păcatele, cu 
patimile şi deprinderile păcătoase de orice fel. Trebuie însă ca el să creadă cu 
adevărat, fără îndoială, în Dumnezeu şi să-L cheme cu osârdie în ajutor, să urască 
păcatul cu adevărat şi să se pocăiască cu râvnă, având hotărârea curată de a nu se 
mai lăsa pradă păcatului. 


Sunt gata să ne ajute la mântuire toți sfinţii, însăşi Maica lui Dumnezeu, Sfinţii 
îngeri păzitori şi bine plăcuţii lui Dumnezeu, părinţii şi păstorii duhovnicești, 
rânduiți de Dumnezeu să-i călăuzească spre mântuire pe cei ce o caută, precum şi 
conştiinţa fiecărui om - acest judecător nemitarnic, aspru şi drept - cu condiţia să 
ascultăm de el cu osârdie şi tot timpul. 


Demonul necurat se străduie să spurce ori să înfățişeze într-o formă necurată, strâ- 
mbată, stricată tot ce este curat, legiuit şi sfânt. O, cât este de viclean, de necurat, 
de obraznic, de neadormit, de lucrător în viclenia sa, în răutatea sa, în urâciunea sa! 
Cine va scăpa de cursele lui? Cel ce crede nestrămutat în Hristos şi în Biserică. 


Spre binele făpturilor raționale, adică al oamenilor, Domnul vrea să-i unească pe 
toţi într-un singur trup şi să locuiască Însuşi în ei. Ca toți să fie una, după cum Tu, 
Părinte, întru Mine şi Eu întru Tine, aşa şi aceştia în Noi să fie una (In 17, 21). 
lar diavolul se străduie să îi dezbine pe toţi, să-i despartă, să-i împrăştie ca pe o 
turmă fără păstor: în familii aduce vrajbă, sfadă, nemulţumire ori supărare; în sate, 
în oraşe îi ridică pe unii împotriva altora; în ţări ridică un popor împotriva altuia, o 
împărăție împotriva altei împărății; în comunităţile religioase îi ridică pe cei ce 
mărturisesc o mărturisire de credință împotriva celor ce mărturisesc alta, şi mai 
ales suflă încrâncenare asupra celor care mărturisesc credinţa ortodoxă, fiindcă 
aceştia sunt adevărata Biserică a lui Dumnezeu, pornind împotriva lor felurite 
prigoane. 


Să ne ţinem, deci, de Biserica Ortodoxă cea una şi sfântă, al cărei Cap este Insuşi 
Hristos Dumnezeul nostru, care lucrează în noi fără încetare spre mântuirea şi 
înnoirea noastră. 


Vrăjmaşul mântuirii noastre, diavolul, ştiind cât de mântuitoare este unirea noastră 
cu Dumnezeu prin mijlocirea credinţei, şi a Bisericii, şi a harului dumnezeiesc, se 

străduieşte din toate puterile şi din toate vicleniile sale să rupă legătura noastră cu 
Dumnezeu prin păcat, prin patimile trupeşti, prin împătimirile lumeşti. Toţi trebuie 
să se țină strâns de unirea cu Dumnezeu şi cu Biserica, păzind legile Domnului”. 


SFÂNTUL IOAN DE 
KRONSIADI 


ADE VĂRURILE 





(din: Sfântul loan de Kronstadt, Adevărurile în care cred, Editura Sophia, 2012) 

Sfântul loan de Kronstadt - Cuvânt duhovnicesc 


"Dnei să-i faci pe alții să se îndnepte 
de gneșeli, în timp ce tu întânzii să te 
îndnepți; oane nu sufeni și tu de boala 
de cane sufenă toți ceilalți? Oane nu 
chian din cauza ta, a neîndneptănii 
tale stănuie şi alții în onepeli şi în 


patimi?” 





Rugăciunea către Maica Domnului 


Aleargă la sfintele şi atotputernicele rugăciuni ale Maicii lui Dumnezeu, nu te lipsi 
de acest har. Ajunge rugăciunea ei pentru a-L pleca pe Dumnezeu spre milostivire 
față de toți, şi faţă de tine. Amin. 


Despre milostenie 


Când dai milostenie cuiva care ţi-a cerut-o, şi nu ştii că acela nu este sărac, e să- 
nătos şi, pe cât se pare, nu merită să fie ajutat, începe să te doară inima, cum se 
spune, să regreţi ce-ai făcut. Nu este bine, să nu-ţi pară rău, fiindcă şi nouă tuturor, 
Dragostea divină ne împarte dintr-ale Sale, deşi n-am avea întotdeauna nevoile, ne- 
ar fi de ajuns ceea ce avem. 

Sfântul loan de Kronstadt - Predici şi editoriale 


ere Ioan 52 ET 

Pomenirea Sfântului Ioan de Kronstadt - "Nu dărui celorlalţi după cum 
merită, ci după cum au nevoie!" 





Rugăciunea este o stare de permanentă recunoştinţă. Rugăciunea pornită din inimă 
îi este de trebuință omului fiindcă lumina minţii noastre nu răzbeşte departe şi nu 
poate cuprinde în sine prea mult din lumina supremei înţelepciuni; Domnul 
Dumnezeu este Lumina cea nemărginită şi în lume se vădeşte noianul înţelepciunii 
şi atotputerniciei Sale, în timp ce în noi nu se află, ca să spun aşa, decât un strop 
infim din puterea şi înţelepciunea Sa, fiindcă doar atât ni s-a dat să avem în trupul 
nostru supus putreziciunii. 


Viaţa Sfântului loan de Kronstadt 


Sfântul loan Serghiev din Kronştadt s-a născut la 19 octombrie 1829 în sătucul 
Sura din îndepărtata gubernie nordică a Imperiului țarilor de la Marea Albă, 
Arhanghelsk, ca fiu al sărmanului paracliser Ilia Mihailovici Serghiev şi al 
Fiodorei Vasilievna. La Botez a primit, după frumoasa datină creştinească 
păstrată în poporul rus, numele sfântului în a cărui zi de pomenire se născuse, 
respectiv cel al Cuviosului ascet loan din Rila (Bulgaria, secolul XI), faţă de 
care va avea ulterior mare evlavie. 

În familie va primi educaţia religioasă ortodoxă de mare simplitate, profunzime şi 
sensibilitate, tradițională în satul rus. 


Tatăl, care descindea dintr-o familie de preoți din tată în fiu de peste 350 de ani, 
era mereu bolnav, decedând în 1851 în vârstă de 48 de ani. lernile însă, el obişnuia 
să citească mereu întregii familii din Scriptură şi din Vieţile Sfinților. Mama era un 
exemplu de devotament şi rugăciune fierbinte şi statornică. Ea va trăi până la 
adânci bătrâneți fiind martora celebrităţii fiului ei, care o vizita şi consulta mereu 
cu respect şi venerație. 


Tânărul copil va creşte sub dubla fascinaţie a slujbelor dumnezeieşti din biserica 
parohială a satului şi a maiestuoasei naturi a nordului Rusiei pe care o va îndrăgi 
până la sfârşitul vieţii. Din pricina unei sănătăţi fragile, copilul a început să înveţe 
acasă abecedarul cu mari dificultăţi - învăţătura era pentru el un adevărat chin. Cu 
lacrimi în ochi mama sa se ruga la icoane pentru sănătatea copilului, îmboldit de 
pilda rugăciunii mamei, copilul a început să se roage şi el lui Dumnezeu să i se 
dezlege înţelegerea. Şi rugăciunea sa de copil i-a fost ascultată. În curând a putut să 
citească fără nici un fel de dificultate. Micuţul Vania face deci la o vârstă fragedă 
experiența fundamentală şi care îi va marca întreaga sa existenţă, a puterii 
rugăciunii fierbinţi în credinţă şi simplitate. Îşi înţelege şi vocaţia vieţii sale - aceea 
de a fi om al rugăciunii prin excelenţă, preot. 


Ioan ajunge ultimul elev 


La nouă ani este trimis la şcoala parohială din Arhanghelsk unde dificultăţile au 
reînceput. Separat de părinţi, ironizat de colegi pentru stângăcule sale ţărăneşti, 
singur, loan ajunge ultimul elev. Deznădăjduit, cade în genunchi şi recurge din nou 
la rugăciune, iar efectele ei nu întârzie să se facă simţite. Notele încep să crească, 
iar în 1851 absolvă şi seminarul din Arhanghelsk ca şef de promoţie. 


Pe baza notelor bune primite este trimis cu o bursă la Academia duhovnicească 
(teologică) din Sankt Peterburg pe care o va absolvi în 1855 cu titlul de magistru 
(licenţiat), ca al 35-lea din 39 de candidaţi. Performanţele mai degrabă mediocre 
ale studentului loan Serghiev în studiul academic se explică în mare parte prin 
orientarea dominant scolastică a studiilor teologice în academiile Rusiei epocii, în 
ciuda eforturilor de reaşezare neopatristică întreprinse de mitropolitul Moscovei, 
Filaret Drozdov (1789-1867). 


Taciturn, se ruga mult şi citea intens nu atât cursurile, manualele şi bibliografia 
academică aridă, cât Vieţile Sfinţilor şi Comentariile la Evanghelii ale Sfântului 

loan Hrisostom, precum şi inspiratele predici teologice ale mitropolitului Filaret. În 
discuţii vorbea mult, mai ales despre smerenie şi iubirea atoateiertătoare. Însă, în 
ciuda firii sale interiorizate, viaţa monahală nu-l atrage. Îl înflăcărează în schimb 
zelul misionar, dorind să plece misionar în Siberia, China sau America. 


Curând înţelege că imperativele misionare sunt deopotrivă de valabile pentru 
societatea Rusiei vremii sale. În 1851, murind tatăl său şi rămânând singurul sprijin 
al familiei, se angajează copist la Academie pentru a putea trimite întreg salariul 
acasă. După o scurtă criză spirituală însoțită de depresie şi deznădejde, biruite tot 
prin rugăciune, se hotărăşte să se facă preot. Într-un vis se vede preot slujind într-o 
biserică necunoscută. 


La o serbare după absolvirea Academiei o cunoaşte întâmplător pe fica proto- 
iereului Nesviţki din Kronştadt, Elisaveta Konstantinovna, cu care se va şi căsători 
la scurt timp. 


La 12 noiembrie 1855 este hirotonit preot pe seama parohiei Sfântul Andrei din 
Kronştadt - portul militar al Sankt Peterburgului - în locul socrului său, de către 
episcopul Hristofor, rectorul Academiei duhovniceşti. Păşind pragul bisericii în 
care avea să slujească vreme de 53 de ani, şi-a dat seama uimit că era tocmai 
biserica ce 1 se arătase în vis prin pronia lui Dumnezeu ca răspuns la neliniştile şi 
mâhnirile sale anterioare. 


În fiecare zi se scula la patru dimineaţa pentru a pleca la biserică 


Om simplu şi fire ţărănească dintr-o bucată, părintele loan nu era pentru jumătăţile 
de măsură. De aceea, el şi-a luat extrem de în serios vocaţia şi slujirea sacerdotală. 
Axată fundamental în jurul rugăciunii către Dumnezeu şi pentru oameni, aceasta 
lua forma slujirii active şi concrete a lui Dumnezeu şi a semenilor. Liturghia 
zilnică, predarea religiei în şcoala primară şi gimnaziu, predica, păstorirea 
sufletelor credincioşilor, milostenia şi caritatea activă faţă de cei săraci vor ocupa 
de acum neobosit, zi şi noapte, pentru peste o jumătate de secol, viaţa parohului din 
Kronştadt. 


Îşi fixează regulile simple ale unei spiritualităţi sacerdotale exemplare, de la care 
nu se va mai abate. Hrănită din citirea şi meditaţia asiduă a Sfintelor Scripturi 
împletite însă strâns cu adâncirea în săvârşirea zilnică a slujbelor dumnezeieşti, 
încununate de Sfânta Liturghie şi însoțite de o aprofundare a sensurilor teologice 
ale cărților de cult, şi, respectiv, cu intensificarea rugăciunii şi meditaţiei personale, 
a veghii interioare prin invocarea neîncetată a Numelui lui lisus şi ţinerea unui 

„jurnal” - această spiritualitate simplă şi la îndemâna tuturor credincioşilor, fără 
eforturi şi cu obiective ascetice extraordinare, trebuia să susţină lucrarea istovitoare 
a împlinirii practice cu maximă conştiinciozitate a multiplelor îndatoriri şi 
responsabilităţi pastorale şi caritative. 


În fiecare zi se scula la patru dimineaţa pentru a pleca la biserică întorcându-se 
acasă din vizitele pe la bolnavi şi săraci abia după ora zece seara. Curând a 
descoperit că numai celebrarea zilnică a Sfintei Liturghii şi împărtăşirea regulată 
cu Sfintele Taine îi pot da energia duhovnicească necesară pentru susținerea unei 
activităţi literalmente crucifiante (în ultimii 35 de ani, cu excepţia zilelor când era 
bolnav sau călătorea, a slujit zilnic Sfânta Liturghie). 


După o scurtă ezitare, preoteasa Elisaveta a înţeles să accepte regimul de înfrânare 
impus de celebrarea zilnică a Sfintei Liturghii - soţii vor trăi toată viaţa ca frate şi 
soră - precum şi retragerea discretă şi iubitoare în umbra celui care i-a adus aminte 
faptul ascetic elementar că, întrucât este preot, nu-şi mai aparţine luişi sau familiei, 
ci este prin excelenţă un „om pentru ceilalți”. 


Părintele loan îşi începe slujirea preoțească într-un moment extrem de defavorabil 
pentru Biserică. Viaţa religioasă a Rusiei la mijlocul şi în a doua jumătate a 
secolului XIX era profund marcată de consecinţele reformelor petrine menite să 
aducă Rusia pe calea modernizării. Practicând cultul statului şi al naţiunii, regimul 
țarist impusese o viziune reducționistă, formalistă şi utilitaristă despre religie şi 
Biserică, apreciate exclusiv din perspectiva contribuţiei lor la menţinerea 
moralității sociale şi susţinerea Imperiului. Educaţia religioasă şi practica liturgică 
erau dominate de formalism şi ritualism. 


Cultul divin ortodox devenise un simplu decor ritualist 


Spovedania o dată pe an (în Postul mare) era obligatorie pentru toţi cetăţenii 
ortodocşi, iar preoții trebuiau să raporteze la poliție achitarea acestei obligații 
„civice” (aşa-numita govenie). Împărtăşania era recomandată doar o dată pe an (de 
Paşti) chiar şi de Catehismul mitropolitului Filaret. Credincioşii trăiau practic 
izolaţi de viaţa sacramentală şi harică a unei Biserici oficiale degradate la rangul 
unui simplu sector în cadru departamentului afacerilor interne al statului (alături de 
poliţie şi jandarmerie). 


Nu e nici o mirare că în aceste condiţii cultul divin ortodox devenise un simplu 
decor ritualist ce masca la oraşe materialismul cel mai cras şi indiferentismul 
spiritual al aristocrației şi elitelor, iar la sate obscurantismul şi superstiţiile de tot 

felul. Situaţia era, evident, agravată de decalajele economice şi sociale con- 
siderabile, şi de radicalizarea „inteligenţiei”, câştigată tot mai mult de ideile 
materialiste, socialiste şi revoluţionare 


Pe acest fond de insatisfacţie generată de formalismul şi etatismul religiozităţii 
publice, dar în acord cu linia generală a reducției utilitariste şi ideologice a 
creştinismului la moralisme, pietisme, gnoze sau utopii secularizate, se înscrie şi 
deriva unei părți însemnate a aristocrației peter-burgheze ca şi a unor întinse pături 
rurale spre sectarismul de tip neoprotestant. Anii 1860-1870 vor marca astfel 
ascensiunea „ştundismului” în satele din sudul Rusiei, iar în capitala Imperiului de 
pe malurile Nevei a „schismei din înalta societate” (cum o va numi scriitorul N. 
Leskov). 


E vorba de epidemia de „conversiuni” de tip „revivalist” protestant produsă în 
nobilimea capitalei de predicile lordului G.V. Redstock (1843-1913) din anu 
1874,1875-1876 şi 1878. În 1876 adepţii lui Redstock au întemeiat „Societatea 
pentru promovarea gândirii religioase şi morale” condusă de un bogat filantropist 
din Sankt Peterburg, colonelul Vasili A. Paşkov, care şi-a pus palatul la dispoziția 
organizaţiei şi a reuniunilor ei. Cenzura şi poliția secretă ţaristă însă nu vor tolera 
activismul predicatorial şi filantropic al „paşkovismului”, suprimând reuniunile şi 
determinând în 1884 exilarea din Rusia a liderilor mișcării. 


Secularizat, acest pietism individualist, moralist şi nihilist, îşi va găsi expresia 
doctrinară şi literară în „tolstoism”. Contemporan al părintelui loan, Lev Tolstoi 
(1828-1910) îşi va alcătui între 1880-1896 propriul „creştinism” şi propria sa 
„Evanghelie”, formulată în polemică deschisă cu statul țarist şi Biserica Ortodoxă. 
Premiza fundamentală este cea a contradicției pretins ireconciliabile dintre 
Evanghelie şi Biserică, dintre Evanghelie şi civilizaţie (stat, cultură, tehnică, 
ştiinţă). Toate acestea ar bloca accesul la „creştinismul” autentic. Vinovate în 
primul rând de falsificarea Evangheliei prin „absurdităţile” dogmelor şi „su- 
perstiţiile” riturilor ar fi Bisericile. Ele ar „hipnotiza” masele prin seducţia estetică 
a cultului şi le-ar „idiotiza” prin violența ascetică a rugăciunii, posturilor şi 
supunerii oarbe faţă de autorităţi. 


Tot efortul lui Tolstoi se va concentra în direcţia unei recreări a „creştinismului” ca 
religie morală şi umanitară, antistatală şi antiintelectuală. Ritualurile trebuie 
excluse, dogmele eliminate, Vechiul Testament desfiinţat, iar Noul Testament şi 
Evangheliile sever epurate de teologia (,„„kabalistică”) paulină şi de miracole 
(naştere virginală, înviere). Întreg „creştinismul” s-ar reduce la „morala” Predicii 
de pe Munte, concentrată şi ea în cinci prescripţii (afirmate sentenţios de prinţul 

Nehlindov în finalul romanului învierea, 1899) culminând în „neîmpotrivirea la 
rău”. În ultimă instanţă „sectarismul” educat al tolstoismului ducea la o versiune 
nihilistă, gnostică, secularizată», a „creştinismului” constituit printr-un refuz 
nonviolent, dar nu mai puţin radical şi anarhic, al istoriei, Bisericii, statului, 
proprietăţii, serviciului militar şi culturii, dublat de o „trezire” morală de tip 
individualist şi întoarcerea la viața „simplă” şi nefalsificată a unui „popor” 
idealizat. 


În criză în societatea Rusiei secolului XIX se afla deci însăşi înţelegerea naturii 
ecleziale a experienţei creştine, Biserica în specificul identității ei spirituale şi 
practica ei concretă, liturgic-sacramentală şi socială, mistică şi istorică. O 
revigorare a conştiinţei ecleziologice axată pe ideea „sobornicităţii” o declanşaseră, 
ca reacție, gânditorii religioşi ruşi slavofili (mai cu seamă A. Homiakov). Însă 
proiectul lor ecleziologic era unul tipic romantic, naționalist, pur speculativ şi 
grevat de tendinţe utopice şi ideologice, fiind orientat în principal în direcția unei 
demarcări critice faţă de creştinismul occidental individualist (decăzut), căruia îi 
contrapunea imaginea idealizată a unui creştinism comunitar, autentic, păstrat de 
„poporul” rus (Biserică şi popor se identificau periculos în viziunea slavofilă, în 
experiența misticei şi integratoarei „sobornicităţi”, deghizament religios al noţiunii 
„atotunităţii” din idealismul german). 


Îşi împărțea banii şi hainele săracilor şi cerşetorilor, cerceta zilnic pe bolnavi şi 
familiile nevoiaşe pline de copii flămânzi, degeraţi, bolnavi... 


Pe acest fond al unei Biserici contestate şi falsificate, denigrate sau inadecvat 
exaltate, trebuie înţeleasă semnificația profund teologică şi profetică a activităţii şi 
gândirii părintelui loan Serghiev din Kronştadt. Cu un remarcabil simţ al 
concretului, el a reuşit să reimpună în conştiinţa contemporanilor însăşi realitatea 
„pragmatică”, liturgică şi sacramentală, personală şi comunitară, mistică şi socială 
a Bisericii. În faţa reducției simplificatoare a creştinismului la morală, la etica şi 
pietatea individuală, Biserica reapare din nou ca realitate divino-umană întrupată în 
cult şi caritate, ca o comuniune vie (,„familie”) a oamenilor în Hristos şi Duhul 
Sfânt, cu Dumnezeu, cu sfinţii şi cu îngerii, ca loc al Adevărului şi Libertăţii 
autentice. 


Doar Liturghia şi Tainele Bisericii aduc oamenilor eliberarea din sub sclavia 
torturantă a păcatului şi, astfel, adevărata pace şi bucurie în har şi libertate. lar un 
rol hotărâtor în realizarea Bisericii ca realitate mistică şi socială îi revine preotului: 
om al rugăciunii arzătoare, al Duhului Sfânt şi al iubirii, el este înger în trup, profet 
şi slujitor al lui Dumnezeu în cultul divin şi păstor al credincioşilor în societate, 

deschis spre toate nevoile lor, pe calea împărăției lui Dumnezeu, al cărei pronaos e 
Biserica şi Liturghia ei. 


Este greu de imaginat un contrast mai puternic ca acela existent inițial între 
mentalitatea şi zelul eclezial şi liturgic al părintelui loan şi indiferența generalizată 
faţă de viaţa liturgică a Bisericii din Rusia epocii sale în general, din parohia sa în 
special. Kronştadtul ducea viaţa deloc virtuoasă, plină de patimi şi mizerii morale 
şi sociale a unui port militar şi loc tradițional de exil intern pentru declasaţii 
capitalei Imperiului. Plin de marinari, militari şi lucrători portuari, de cârciumi, 
vagabonzi şi prostituate, de cerşetori şi oameni sărmani, el era departe de a fi o 
cetate a pietăţii. Dimpotrivă. Mizeria făcea casă bună cu viciul. La început tânărul 
preot a încercat să întoarcă „oile pierdute” prin discuţii şi predici moralizatoare. 


Nu numai că n-a avut nici un succes, dar s-a expus deriziunii şi umilinţelor de tot 
felul. A câştigat mai mult prin exemplul personal, respectiv prin abnegaţia cu care- 
şi împărțea banii şi hainele săracilor şi cerşetorilor, şi prin cercetarea zi de zi a 
bolnavilor şi familiilor nevoiaşe pline de copii flămânzi, degeraţi, bolnavi, 
împreună cu care se ruga şi cărora le aducea şi ajutoare materiale. A ajuns foarte 
iubit de copii şi cerşetori („regimentul părintelui loan”, cum li se spunea). 
Coborându-se în cocioabele sărmanilor, nu ocolea nici sufletele celorlalte categorii 
sociale. Pe toți îi compătimea, sfătuia, ajuta. 


Trăia pe atunci în Kronştadt o văduvă evlavioasă, Paraskovia loanovna 
Kovrighina, care se mutase în Kronştadt cu binecuvântarea duhovnicului ei. 
părintele Ilarion. Ucenic al Sfântului Serafim din Sarov (f1833), acesta a 
îndemnat-o înainte de a muri, în chip profetic, să meargă la Kronştadt pentru că 
acolo este un mare luminător al lui Hristos pe care să-l ajute şi să-l slujească. 
Aceasta a început să-i ceară părintelui loan - pe atunci încă necunoscut - să 
mijlocească în rugăciune pentru oamenii nevoiaşi pe care-i ştia. 


Rugăciunea Sa a început să lucreze minuni, mai cu seamă vindecări 


La început părintele Ioan n-a îndrăznit, pretextând nevrednicia sa personală. Însă în 
cele din urmă şi nu de bunăvoie, s-a lăsat convins. Credinţa copilului în puterea 
rugăciunii a reînviat, şi acum preotul matur, cu studii academice, a început din nou 
să se roage cu aceeaşi încredere şi la fel de fierbinte pentru oameni, ca şi băieţelul 
de şase ani care se ruga pentru ca să înţeleagă semnele din abecedarul său. 


Și tot ca odinioară, rugăciunea sa din faţa sfântului altar sau din casele oamenilor a 
fost ascultată şi a început să lucreze minuni, mai cu seamă vindecări. Esenţial în ce 

priveşte minunile părintelui loan - care era departe de a fi un taumaturg specializat 
sau şaman improvizat - e faptul că aceste vindecări erau numai şi numai efectul 
rugăciunii. Trebuia să se roage împreună nu numai preotul, dar şi rudele celui 
bolnav şi toți cei prezenţi, pentru iertarea păcatelor, mântuirea sufletului şi 
întoarcerea tuturor la Dumnezeu. Părintele loan ştia foarte bine - o arată „Jurnalul” 
său - că nu el, ci Dumnezeu lucrează minuni tot celui ce se roagă cu credinţă în 
făgăduinţa Domnului: „Toate câte veţi cere rugându-vă cu credință, veţi primi” 
(Matei 21, 22). 


Fapt elocvent şi demn de remarcat e că părintele loan nu refuza să se roage nici 
chiar pentru cei de alte credinţe şi străini. Deşi era ortodox, convins de Adevărul 
dumnezeiesc păstrat în întregimea lui în Biserica Ortodoxă, nu privea „de sus” la 
cei de alte credinţe şi nu făcea nici o deosebire în mijlocirile sale între ortodocşi şi 
neortodocşi. 


Când slujea Sfânta Liturghie se auzeau mereu nume străine ce aparţineau evident 
unor oameni de alte credinţe. 1 se adresau pentru rugăciune nu numai creştini de 
alte confesiuni, catolici sau protestanți, dar şi necreştini, musulmani, evrei, tătari. 
Părintele loan se ruga pentru toţi cei ce credeau sincer în Dumnezeu. 


Intr-o zi a venit la biserică o tătară. „Crezi în Dumnezeu?”, a întrebat-o părintele 
loan. „Da”, a răspuns ea. „Bine, îngenunchează şi roagă-te Dumnezeului tău şi eu 
mă voi ruga Dumnezeului meu.” Şi Dumnezeu a împlinit rugăciunea femeii. 


Între anii 1870-1880 vestea despre neobişnuitul preot din Kronştadt, despre viaţa 
sa sfântă, despre rugăciunile şi vindecările sale a început să se răspândească în 
Rusia. O declaraţie de mulţumire publicată la 20 decembrie 1883 într-un ziar de 
mare tiraj avea să-l facă cunoscut întregului Imperiu, de la Baltica şi până în 
Siberia orientală. 


Mii de pelerini vor începe să vină la Kronştadt pentru mărturisire şi împărtăşire, 
sute (uneori mii) de telegrame de mulțumire şi de cerere pentru rugăciune soseau 
zilnic şi mai cu seamă în Postul mare. 


Centrul vieţii părintelui loan era însă săvârşirea slujbelor dumnezeieşti şi mai cu 
seamă a Sfintei Liturghii. Prin exemplul şi prin predica sa el arăta concret 
centralitatea definitivă şi de neînlocuit a vieţii sacramentale şi liturgice a Bisericii 
în viaţa creştină autentică, pentru fiecare credincios în parte. Există câteva 
impresionante mărturii care ne descriu în detaliu felul unic în care părintele loan 
celebra cultul divin şi Dumnezeiasca Liturghie în biserica Sfântul Andrei din 

Kronştadt, în faţa a mii de credincioşi veniţi din întreaga Rusie (până la 7000-8000 
în Postul mare). 


Era aşteptat de zeci de oameni săraci care-i cereau milostenie 


Sculat la ora 4 dimineaţa, îşi spunea rugăciunile de pregătire ale preotului pentru 
slujirea Sfintei Liturghii, plimbându-se prin grădina casei parohiale. La ieşirea din 
casă în drum spre biserică era aşteptat de zeci şi zeci de oameni săraci care cereau 
milostenie. După împărţirea milosteniei, însoţit de mulțime, părintele loan intra în 
biserică pe uşa laterală a altarului, căci nu era posibil să se pătrundă în biserică pe 
uşa mare. Deşi era înghiontit din toate părțile de popor, nu-şi pierdea sub nici un 
chip blândeţea şi seninătatea feţei. Se îmbrăca în veşminte roşii (culoarea sa 
preferată) şi săvârşea el însuşi slujba utreniei. Nu se lăsa afară nici o stihiră, nici un 
canon, se cânta şi se citea tot. Fire iute, nu-i plăcea slujirea întinsă, lungă. Cerea 
explicit cântăreților şi diaconilor să cânte şi să citească vioi şi în acelaşi timp 
lămurit şi, mai ales, cu inimă, să lovească nu aerul ci inimile cu glasul lor. 
Canoanele de la utrenie le citea la strană el însuşi. 


Nu citea, ci vestea cu înţeles, ca într-o convorbire directă cu Mântuitorul, cu Maica 
Domnului şi cu toţi sfinţii. Pentru ectenii intra în sfântul altar căzând în genunchi 
în faţa jertfelnicului, rezemându-şi capul de mâinile încrucişate sub care se aflau 
hârtiuţele cu numele viilor şi morţilor ce trebuiau pomeniţi. În timp ce la strană se 
citeau ceasurile, începea pregătirea pentru Dumnezeiasca Liturghie. Dădea o 
importanță deosebită săvârşirii proscomidiei, la care se aduceau în coşuri mari 
până la 5000 de prescuri. În timpul celebrării exclama către preoţii coliturghisitori: 
„Ce bune sunt toate la noi, părinte! Mare lucru este această proscomidie! O 
întreagă lume e pe sfântul disc! Dar la alţii [creştini] nu e nimic asemănător. Ei n- 
au proscomidie!” „Priviţi, părinţilor! lată-l pe Hristos! E aici între noi, şi noi lângă 
EI ca Apostolii!” 


Sfânta Liturghie părintele loan o celebra într-un ritm alert, interiorizat, cu cutremur 
mare, cu rugăciuni şi lacrimi, dar în acelaşi timp sobru şi plin de măreție. Departe 
de orice pietism şi sentimentalism lacrimogen, încerca să sensibilizeze în toţi 
participanţii conştiinţa prezenţei misterului liturgic, ca dar neasemănat către 
oameni al iubirii lui Dumnezeu, şi intrare reală a credincioşilor la ospăţul 
împărăției Sale. „Liturghierul” aproape că nu-l mai deschidea, fiindcă ştia pe de 
rost toate rugăciunile. Rugăciunile le rostea cu jumătate de glas, concentrat, 
adăugând însă foarte mult de la sine, uneori în taină alteori în auz (rugăciunile 
acestea adăugate pot fi citite în volumul de faţă). Ecfonisele le rostea cu ochii 
închişi, adâncit în sine, trăind parcă pe altă lume. Întâia parte a Liturghiei era 

pentru el partea rugătoare, de mijlocire a sa pentru oameni, pentru a căror izbăvire 
şi mântuire se ruga lui Dumnezeu cu patos, stăruință şi îndrăznire. 


Odată cu cântarea Heruvicului începea al doilea suiş al Sfintei Liturghii. Părintele 
loan se cufunda în meditaţie asupra adâncurilor tainei mântuirii noastre în Hristos, 
retrăind parcă aievea odată cu Vohodul mare patimile Domnului Hristos: Gheţi- 
manii, pretoriul, Goîgota, punerea în mormânt. Adeseori îşi scotea batista pentru a- 
şi şterge lacrimile ce i se scurgeau tăcut pe faţă din adâncul străpungerii inimii în 
faţa prezenţei reale, vii şi lucrătoare, în misterul liturgic a însuşi Domnului Iisus. 
Înălţând inimile tuturor spre cer laolaltă cu îngerii, se ridica odată cu ridicarea 
Sfintelor Daruri spre bucuria învierii şi venirii Lui pe sfântul altar sub chipul Pâinii 
şi Vinului prefăcute prin Duhul Sfânt în Trupul şi Sângele Domnului. 


Toţi cei din biserică trebuiau să se roage împreună cu preotul chemând pe Duhul 
Sfânt şi rostind alături de el troparul „Doamne, Cel ce pe Preasfântul Tău 
Duh...”.îndată după minunea prefacerii euharistice îi plăcea să rostească cu glas 
tare:,„, Dumnezeu S-a arătat în trup! Cuvântul trup S-a făcut!” Apropiindu-şi apoi 
faţa când de Sfântul Disc, când de Sfântul Potir, rostea, ca un prunc gângurind spre 
maica sa, marea rugăciune de mijlocire a preotului pentru întreaga Biserică şi 
pentru toată lumea. În momentul împărtăşirii cu Sfintele Taine, părintele Ioan 
devenea tot flacără şi se umplea până la lacrimi de o intensă bucurie duhovnicească 
pe care căuta zadarnic să şi-o ascundă de coliturghisitorii săi. 


Invăţături 


Din pricina păcatului, omul piere fără contenire şi are nevoie de un Mântuitor 
statornic, de fiecare zi 


Sufletul este puternic, de aceea şi poate „ţine” greutatea trupului; acesta însă este 
neputincios, îl poate dobori lesne materia, chiar dacă este de o obârşie cu el. Prin 
comparaţie, şi Dumnezeu, Care este duh, ţine tot universul, ca şi când n-ar fi, „cu 
cuvântul puterii Sale” (Evrei 1, 3), iar sufletul omului, cu binecuvântată de 
Dumnezeu uşurinţă, îşi poate supune trupul său, ba chiar şi pe al altora, cu duhul 
(precum vedem că fac sfinţii). EI face, în timpul rugăciunii, cuvintele acesteia să se 
prefacă lesne în duh. 


Omul trupesc însă se supune la fiecare pas materiei trupului şi se împiedică în 
litera rugăciunii, nefiind în stare să o prefacă în duh, fiind el însuşi doar trup. 
Duhul sfânt şi curat al rugăciunii nu poate fi pătruns de duhul necurat, captiv al 
trupului. 

Din pricina păcatului, omul piere fără contenire şi are nevoie de un Mântuitor 
statornic, de fiecare zi. Acesta este Mântuitorul lisus Hristos, Fiul lui Dumnezeu. 
Roagă-te de mântuire, dinlăuntrul tău, numai Lui, fă-o cu credinţă vie, limpede 
văzătoare şi Acela te va mântui. Aşa m-a mântuit şi pe mine în chip minunat, de 
mai multe ori. Mântuirea pe care am primit-o a fost tot atât de vădită ca şi cum m- 
aş fi găsit în temniţă şi mi-ar fi venit un izbăvitor să mă scoată de acolo. 


Preotul trebuie să experimenteze singur şi puterea credinţei, şi dulceaţa rugăciunii, 
şi iertarea greşelilor, chiar şi atunci când aceasta nu reuşeşte, şi necazurile 
sufleteşti, când vin, şi mângâierile binefăcătoare, pentru că atunci când se roagă lui 
Dumnezeu pentru credincioşi să poată spune: „Dă-le, Doamne, binele pe care mi-l 
dai mereu mie, nevrednicului”. Toate să le ceară din proprie experinaţă. 


Să nu uite nimeni că este al lui Dumnezeu! 


Să nu uite nimeni că este al lui Dumnezeu cu sufletul şi cu trupul, că depinde de 
Acela în toate clipele vieţii şi în toate cerinţele sufletului şi trupului. De aceea să se 
îndrepte către Dumnezeu ori de câte ori sufletul şi trupul simt o anumită nevoie, 
când existenţa trupească sau sufletească îi este stânjenită în vreun fel, când îl 
doboară deznădejdea (bolile sufletului) sau patimile (bolile trupului), când îl 
ameninţă nestatornicia stihiilor (focul, apa, aerul, furtunile), când pune început 
vreunui lucru. Să-şi aducă aminte atunci de unicul Demiurg, Care a făcut totul din 
neființă şi Care a dat făpturilor Sale puteri de tot felul, pentru a face multe şi 
felurite treburi. 


Imi găsesc pace în Hristos şi cu Hristos 


Îmi găsesc pace în Hristos şi cu Hristos; cum să nu cred că după moarte mă 
aşteaptă pacea veşnică în Hristos, liniştea de după lupta cu vrăjmaşii de pe pământ? 
ŞI aici îmi este greu fără Hristos, mă chinui. Cum să nu cred că şi dincolo îmi va fi 
mai greu şi mai chinuitor fără EI, dacă mă va îndepărta pentru totdeauna de la faţa 
Sa? Starea sufletelor noastre aici preînchipuie viitorul. Acesta va fi o prelungire a 
stării noastre lăuntrice de acum, dar într-o formă schimbată, pe o altă treaptă. 
Pentru cei drepți schimbarea va însemna plenitudinea slavei veşnice, pentru 
păcătoşi, plenitudinea chinurilor veşnice. 


Incă n-ai cerut aşa cum s-ar fi cuvenit să ceri 


Pentru ca să nu fii mereu robul patimilor şi al diavolului, trebuie să ai un ţel pe care 
să-l urmăreşti necontenit, străduindu-te să-l atingi, biruind în numele Domnului tot 

ce ţi-ar putea sta în cale. Care ar putea fi acest ţel? Împărăţia Cerurilor, dumne- 
zeiescul locaş al slavei cereşti, pregătit credincioşilor de la întemeierea lumii. Dar, 
fiindcă orice ţintă poate fi atinsă numai prin anumite mijloace, trebuie să ţi le 
asiguri pe acestea. Care ar putea fi ele? Credinţa, nădejdea şi dragostea. Dar mai cu 
seamă dragostea. Crede, nădăjduieşte, iubeşte - mai cu seamă iubeşte - fără să ţii 
seama de nici un fel de obstacole; iubeşte pe Dumnezeu mai presus de toate şi pe 
oricare dintre semenii tăi ca pe tine însuţi. Dacă nu te simţi atât de puternic ca să 
poţi ţine în inimă aceste nepreţuite comori ale spiritului, îngenunchează mai des 
înaintea Dumnezeului iubirii, cere, caută, bate la ușă şi vei primi, vei afla, ţi se va 
deschide (Matei 7, 7-8), căci Cel ce a făgăduit aceasta adevăr a grăit. Fie că mergi, 
fie că eşti aşezat sau culcat, sau stai de vorbă, sau lucrezi, roagă-te în toată vremea 
şi din toată inima, ca să ai parte de credință şi iubire. Încă n-ai cerut aşa cum s-ar fi 
cuvenit să ceri, cu înflăcărare şi statornicie; ţi-a lipsit hotărârea nestrămutată de a le 
obține. De acum încolo spune: aşa voi face! 


Să nu crezi că te vei putea mântui singur 


De vei păcătui înaintea lui Dumnezeu şi păcatele te vor chinui, te vor arde, 
grăbeşte-te să cauţi unica jertfă, veşnică şi vie, pentru iertarea păcatelor şi 
mărturiseşte-ţi păcatele înaintea Celui ce s-a dat pe Sine jertfă. Altminteri nu vei 
mai primi mântuire de nicăieri. Să nu crezi că te vei putea mântui singur. 


Dumnezeu mă milueşte şi-mi dă linişte 


Sunt om, în mine lucrează necontenit mila, dreptatea şi adevărul lui Dumnezeu. 
Dumnezeu mă miluieşte şi îmi dă linişte. O dată mă pedepseşte şi mă ceartă cu 
necazuri, pentru acele porniri ale sufletului că îi sunt potrivnice. E plin pământul de 
oameni asemeni mie. Deci şi în Domnul îşi arată mila Sa, adevărul şi dreptatea Sa, 
ca şi în mine. Dumnezeu lucrează toate în toți (| Corinteni 12, 6). 


Cu adevărat, Hristos trăieşte în mine! 


Sau nu vă cunoaşteţi voi singuri bine că Hristos lisus este întru voi? Afară dacă nu 
sunteți netrebnici” (2 Corinteni 13, 5). Cu adevărat, Hristos trăieşte în mine. De 
fapt, până acum am fost netrebnic; nu mi-a trecut prin minte şi n-am ştiut bine că 
Domnul este în mine. EI, Cel Atotsfânt, Se arată atât de prevenitor faţă de mine şi 
faţă de cea mai mică scădere a inimii mele. El deşteaptă în mine hotărârea de a-mi 
elibera sufletul de cel mai neînsemnat germene al păcatului, care ar putea să 
încolțească. Dar - vai! - satana mă pândeşte la tot pasul, gata să mă înghită, mă 
dispută cu Domnul. 

Sfântul loan de Kronstadt: Rugăciunea - stare înaintea Sfintei Treimi şi a 
soborului locuitorilor cerești 





Când chemi în rugăciune pe Domnul Dumnezeu Cel în Trei Feţe, adu-ți aminte că 
Îl chemi pe Părintele Cel fără de început a toată făptura, al îngerilor și oamenilor, 
că de tine, cel ce îl chemi, se minunează toate puterile cereşti şi te privesc cu 
dragoste pentru faptul că chemi cu credință, cu dragoste şi cu evlavia cuvenită pe 
Făcătorul Cel de obşte al lor şi al nostru, pe Atotţiitorul şi Domnul, pe Care ei Îl 
iubesc fără de măsură, înaintea Căruia se cucernicesc nespus. O, ce înaltă fericire, 
ce mărire, ce vrednicie e a-L chema pe Veşnicul Părinte! Să preţuiești neîncetat şi 
neschimbat această prea înaltă fericire pe care ţi-a dăruit-o nesfârşita bunătate a 
Dumnezeului tău şi nu te lăsa furat de gânduri în timpul rugăciunii tale. La tine ia 
aminte Dumnezeu, la tine iau aminte îngerii şi sfinții oameni ai lui Dumnezeu. 
(Am lăcrimat scriind aceste rânduri.) 


Când te rogi în singurătate și se trândăveşte duhul tău, şi va începe să se 
plictisească şi să se îngreuneze de singurătate, adu-ţi aminte, atunci ca și 
întotdeauna, că spre tine caută cu ochi mai luminoşi ca soarele Dumnezeu Cel în 
Trei Ipostasuri, toți sfinţii îngeri, îngerul tău păzitor și sfinții oameni ai lui 
Dumnezeu. Adevărat, fiindcă ei sunt cu toții una în Dumnezeu și unde este 
Dumnezeu acolo sunt şi ei. Încotro se întoarce soarele, într-acolo şi razele lui toate. 
Înţelege ce spun. Roagă-te totdeauna cu inima aprinsă - iar pentru asta nicicând nu 

te ghiftui cu mâncare şi băutură. Adu-ţi aminte cu cine stai de vorbă! Oamenii uită 
foarte des cu cine stau de vorbă la rugăciune, cine e martor rugăciunii lor. E1 uită 
că stau de vorbă cu Cel priveghetor și atotvăzător, că la împreună-vorbirea dintre ei 
şi Dumnezeu iau aminte toate puterile cereşti și toți sfinții oameni ai lui 
Dumnezeu. 


Când te rogi Stăpânei sau vreunui sfânt, întipărește-ți în minte gândul că eşti o 
piatră a unei biserici în care Stăpâna este piatra din capul unghiului zidirii, 
începătoarea zidirii înțelegătoare (Acatistul Preasfintei Născătoare de Dumnezeu, 
icos 10) şi să ştii că eşti strâns legat lăuntric cu toți locuitorii Cerului ca piatră din 
clădire, deşi ești moale și nu tare. Astfel, văzând lucrurile, vei înţelege de ce 
rugăciunile ajung atât de uşor la sfinți: noi toţi suntem sub un singur Cap - Hristos 
(v. Efes. 1, 22) - şi toţi suntem însuflețiți de un singur Duh al lui Dumnezeu. 


La sfârşitul rugăciunilor pe care le faci acasă dimineaţa şi seara cheamă-i pe sfinții 
patriarhi, prooroci, apostoli, ierarhi, mucenici, mărturisitori, cuvioşi, doctori fără 
de arginţi, pentru ca, văzând în ei întruparea a toată fapta bună, să te faci şi tu 
următor lor în toată fapta bună. Învață de la patriarhi credința copilărească şi 
ascultarea față de Domnul; de la prooroci şi de la apostoli râvna pentru slava lui 
Dumnezeu şi pentru mântuirea sufletelor omeneşti; de la ierarhi, râvna de a 
propovădui cuvântul lui Dumnezeu şi îndeobşte de a lucra prin scrieri la 
proslăvirea pe cât e cu putinţă a numelui lui Dumnezeu, la întărirea credinței, 
nădejdii şi dragostei între creștini; învaţă de la mucenici şi mărturisitori să fii tare 
în credinţă şi în cucernicie în faţa oamenilor necredincioși și necucernici;, de la 
cuvioşi răstignirea trupului cu patimile și poftele, rugăciunea şi cugetarea la 
Dumnezeu; de la doctorii fără de arginți neagonisirea şi ajutorarea fără plată a celor 
aflați în nevoie. 


(Sfântul loan de Kronstadt, În lumea rugăciunii, Editura Sofia, București, 2011, 
p. 21-23) 

Sfântul loan de Kronstadt: Cuvinte de folos 





La toți ne place să ne îmbrăcăm curat şi cu gust. La îmbrăcămintea cea 
nestricăcioasă, pe care ne-am întinat-o cu păcatele şi în care ne vom înfăţişa cu toţii 
înaintea lui Dumnezeu, la Judecata din urmă se gândeşte oare cineva? O spală 
cineva cu lacrimi de pocăință, cu fapte de milostenie, o împodobeşte cu postul, 
rugăciunea, privegherea, cugetarea la cele dumnezeieşti? 


= se 2 


Nu te bucura atunci când, îndestulându-te cu mâncăruri şi băuturi alese şi plăcute, 
faţa îţi radiază satisfacție, fiindcă chipul lăuntric al sufletului îți este în clipa aceea 
hidos, ca de mort. 


Ți se potrivesc cuvintele Mântuitorului, Care zice: „Semănaţi cu mormintele cele 
văruite, care pe dinafară se arată frumoase, înăuntru însă sunt pline de oase de mort 
şi de toată necurăția” (Matei 23, 27), adică de făţărnicie şi de fărădelege. 

Re 


Nu salvăm casa de incendiu când a fost cuprinsă de flăcări, ci atunci când a 
izbucnit focul. Intocmai aşa se întâmplă și cu sufletul: sufletul este casa; patimile - 
focul. 


Re 


Să nu-ţi fie frică de luptă, nu fugi de ea. Când nu se luptă, nu sunt nici virtuţi; când 
nu ne sunt puse la încercare credința şi dragostea, nu putem şti dacă avem 
credincioşie şi iubire către Dumnezeu. Credinţa, nădejdea şi dragostea noastră pot 
fi manifestate numai în situaţii de luptă, în condiţii grele şi apăsătoare, subiective 
sau obiective, la boală, la necaz, la lipsuri. 


Re 


Milostenia este ca o sămânță. O sămânță bună poate da rod bun, însutit; fă ca şi 
sămânţa milosteniei tale să fie aleasă, să o dai cu inimă bună, curată, milostivă, 
compătimitoare. 


Re 


Gândeşte-te neîncetat că fără Dumnezeu eşti blestemat, sărac, orb, gol sufletește; 
că Dumnezeu înseamnă pentru tine totul. Iți este adevăr, lumină, bogăţie, 
îmbrăcăminte, totul. 


XXX 


Recunoştință fățarnică este atunci când, primind de la Dumnezeu bogate, dar 
nemeritate daruri spirituale şi materiale, Îi mulţumim cu gura, dar le folosim doar 
în profitul nostru, fără să le împărțim cu semenii. După ce le-am primit le 
ascundem în tainiţe, în cufere, în rafturi, lipsindu-i prin aceasta pe mulți fraţi ai 
noștri de învățătura duhovnicească, de cuvânt de folos, de mângâiere sau de 
mâncare, băutură, îmbrăcăminte, casă, asistență medicală, sau de posibilitatea de a 
se deplasa dintr-un loc în altul pentru obţinerea celor de trebuință. O asemenea 
recunoştinţă este fățarnică şi potrivnică lui Dumnezeu. Înseamnă că-l mulţumești 
lui Dumnezeu cu gura, prin fapte însă te arăţi nerecunoscător şi imoral. Și cât de 
mulți sunt acești "recunoscători”, mai bine zis nerecunoscători. 


= 2 e 
A birui păcatul care sălăşluieşte în noi sau patimile ”active,, este ştiinţa ştiinţelor. 
Dai dovadă de o mare înţelepciune, de pildă, atunci când nu te superi de nimic şi 

de nimeni, atunci când nu gândeşti niciodată rău de cineva, chiar dacă ţi-a făcut un 
rău, ci cauţi mai degrabă să-l dezvinovăţeşti pe acela prin toate mijloacele. 


Înţelepciunea este să disprețuieşti câştigul, să nu te arăţi linguşitor faţă de nimeni, 
ci să spui oricui, fără teamă adevărul în față, înțelepciunea este să nu te laşi dus de 
frumusețea chipului, şi să respecţi în fiecare om, urât sau frumos, chipul lui 
Dumnezeu, același la toţi. Înţelepciunea este să îţi iubeşti vrăjmaşii, să nu le porţi 
răzbunare nici cu cuvântul, nici cu gândul, nici cu fapta; înțelepciune este să nu 
aduni bogății pentru sine, ci să dai milostenie săracilor, pentru a-ţi agonisi comoară 
nesecată în ceruri. 


Vai nouă, am învăţat aproape toate ştiinţele, dar n-am învăţat ştiinţa de a ne feri de 
păcat, arătându-ne, de cele mai multe ori, cu desăvârşire neştiutori în această ştiinţă 
morală. Rezultă de aici că adevărații înţelepţi, adevărații dascăli au fost sfinţii, 
adevărații ucenici ai Adevăratului Învățător - Hristos, noi toţi, cei care ne socotim 
învăţaţi, fund nişte ignoranţi şi cu cât suntem mai savanţi, cu atât devenim mai 
neştiutori, fiindcă nu cunoaştem și nu facem singurul lucru care se cuvine făcut, ci 
lucrăm doar pentru iubirea de sine, de slavă, de câştiguri şi de defăimări lumești. 


Re 


Mântuitorul a binevoit a Se Întrupa nu doar spre a ne mântui atunci când păcatele, 
patimile ne-au biruit, când suntem împotmoliți de ele, ci şi spre a ne mântui, la 
rugăciunile noastre, atunci când păcatul şi patima încearcă pline de stăruință să 
pătrundă în noi când ne dau război. Nu trebuie să dormim și să ne încrucişăm 
mâinile ca nişte puţini la suflet atunci când patimile ne luptă, ci tocmai atunci să 
stăm de strajă, să priveghem și să ne rugăm lui Hristos ca El să nu îngăduie să 
ajungem la păcat. Casa nu trebuie salvată de incendiu atunci când focul s-a întins 
deja în ea, ci atunci când vâlvătaia este la început. Așa e şi cu sufletul. Sufletul este 
casa, patimile sunt focul. Nu dați loc diavolului (Efeseni 4, 27) 


Re 


Mulţi păcătuiesc şi nădăjduiesc că se vor pocăi înainte de moarte, arătând spre 
pilda tâlharului înţelept. Dar cine este în starea de nevoință asemenea lui? Domnul 
l-a pomenit pe tâlhar în ultima clipă, pentru ca nimeni să nu deznădăjduiască. Dar 
numai pe unul singur, ca nimeni să nu nădăjduiască prea mult în milostivirea Sa. 

Sfântul loan de Kronstadt: Lasă-i pe cei din jur să râdă de tine! 


Ce ie OA 





Când eşti cuprins de vreo patimă, lasă-i pe cei din jur să râdă de tine şi să-ți facă în 
ciudă; nu te supăra câtuşi de puţin pe ei, fiindcă îţi fac un bine. Răstignește-ţi 
egoismul, recunoaşte că nu ai dreptate şi că inima ta trece printr-o rătăcire. 


În plus, compătimeşte-i şi deplânge-i cu amar pe cei ce iau în râs cuvintele şi 
faptele credinţei, evlaviei şi adevărului, pe cei ce se împotrivesc binelui pe care îl 
faci sau ai vrea să îl faci spre folosul semenilor. Să te ferească Dumnezeu să te 
mânii pe ei, fiindcă sunt jalnici, vrednici de plâns. 


Slavă Ţie, Doamne, Mântuitorul meu, Care prin rugăciunile mele m-ai izbăvit de 
tirania patimilor! 


kiki khkkhekkkhbkkkkhhkkhkihhkikikyi 


(Sfântul loan de Kronstadt, Viaţa mea în Hristos, trad. de Boris Buzilă, Editura 
Sophia, Bucureşti, 2005, p. 256) 

Sfântul loan de Kronstadt: „Catolici, veniţi-vă în fire, treziţi-vă! Aţi fost duşi 
în rătăcire! Intoarceţi-vă la adevăr!” 





Ca urmare a abaterii de la adevărul evanghelic, catolicii, apărându-şi propria 
nedreptate, se înverşunează împotriva ortodocşilor, îi urăsc, îi ocărăsc cu tot felul 
de cuvinte nedrepte şi hulitoare, defăimând în fel şi chip însăşi credinţa noastră, 
credinţa cea adevărată. În loc ca, pentru refacerea dreptăţii şi a păcii, să se lepede 
de părerile lor mincinoase, vătămătoare şi pierzătoare, şi să vină în conglăsuire cu 
Ortodoxia, se socot în drept să apere minciuna şi să întărească minciuna spre 
propria lor pierzare. Catolici, veniţi-vă în fire, treziţi-vă! Aţi fost duşi în rătăcire! 
Întoarceţi-vă la adevăr! 


Proscomidia înfăţişează limpede Biserica întreagă cu Capul ei, Hristos, şi cu 
mădularele ei cereşti, pământeşti şi adormite. O, minunată unire a lui Dumnezeu cu 
oamenii! Romano-catolicii au lepădat proscomidia, şi prin aceasta au descăpăţânat 
Biserica, rupând legătura învederată a Bisericii văzute, luptătoare, cu Biserica 
nevăzută, triumfătoare, ca în locul lui Hristos să îi dea alt cap - un om care nu este 
slobod de rătăciri la care ea le face părtaşe şi pe mădularele sale, clerici şi mireni. 
O, cât de înţelept, de adevărat şi de mântuitor este aşezământul Bisericii, pe care o 
feresc de rătăciri Duhul Sfânt şi Hristos - Capul ei Cel atotputernic. 

(Sfântul loan de Kronstadt - Ultimile însemnări) 


Recunoscându-l drept Cap al Bisericii pe papa, au pierdut adevăratul Cap al 
Bisericii - pe Hristos - şi au rămas fără Cap. Toată istoria papismului dă mărturie 
că romano-catolicii nu au Cap, pentru că ei afirmă lucruri necuviincioase, luptă 
împotriva Bisericii Ortodoxe - şi nu numai duhovniceşte, ci şi trupeşte: prin ură, 
prin răutate, prin răzbunare, prin ocări de tot felul, prin omoruri mişeleşti, prin 
incendii, răzvrătiri, nesupunere, separatism, în ciuda faptului că polonezii trăiesc în 
Rusia nestingheriţi, neasupriţi, în toată îndestularea, ca şi celelalte popoare. 


Ura catolicilor faţă de ortodocşi este istorică şi cât se poate de turbată: mulţi dintre 
preoţii şi episcopii catolici, ca şi dintre intelectualii catolici, sunt gata să ne înghită 
de vii. 


Luminează-i, înţelepţeşte-i şi mântuieşte-i, Doamne! Unde este la ei Capul 
Bisericii - Hristos? El este dragoste, bunătate, blândeţe, milostivire, îndelungă 
răbdare - iar la catolici nu vezi nimic de acest fel. Iar în dogmele lor câte erezii, 
câte inovaţii, câte abateri de la adevăr! O, pierzător sistem papist! 


(Sfântul loan de Kronstadt - Ultimile însemnări) 


Faţă către faţă, gură către gură vorbim noi, creştinii ortodocşi, cu Domnul, cu 
Maica lui Dumnezeu, cu sfinţii îngeri şi cu toţi sfinţii. lată ce înseamnă, după 
obiceiul creştin ortodox, a te ruga cu evlavie, în duh şi în adevăr, în faţa sfintelor 
icoane. lată de ce le punem în biserici şi în paraclise, precum şi la noi acasă. 


Noi credem că Domnul şi sfinții Lui ne sunt aproape şi că noi alcătuim un singur 
trup duhovnicesc cu ei, o singură Biserică, după cum unul singur este Capul lor şi 
al nostru, Domnul lisus Hristos. Când credinţa noastră în sfintele icoane şi în 
Biserică este de acest fel, oare voi, eretici luptători împotriva icoanelor, veţi arunca 
în ele cu pietrele osândirii clevetitoare ? Noi avem dreptate, iar voi sunteţi nedrepți 
ŞI MINCiNoşI. 


(Sfântul loan de Kronstadt - Ultimile însemnări) 


Creştinul ortodox se întoarce cu faţa spre sfintele icoane ale Mântuitorului, Maicii 
lui Dumnezeu, îngerilor şi sfinților bineplăcuţi ai lui Dumnezeu, pentru a-şi arăta 
credinţa în prezenţa lor, în apropierea lor faţă de el; sfintele icoane transpun în 
realitate credinţa noastră ortodoxă, iar fără sfintele icoane parcă atârnăm în văzduh, 
neştiind cui ne rugăm. 

(Sfântul loan de Kronstadt - Ultimile însemnări) 

Sfântul loan din Kronstadt, profesorul de religie 





Începând din anul 1857 părintele loan a fost profesor de religie în şcoala 
orăşenească, iar când în anul 1962 a luat fiinţă în Kronstadt liceul clasic, i s-a 
propus postul de profesor la predarea religiei în acel liceu. 


Părintele a primit cu bucurie, deschizându-i-se calea bunei înrâuriri asupra copiilor 
în formare, Părintele loan a intrat în şcoală ca un lucrător în vie şi spunea: 

- Un grădinar, sau unul ce iubeşte plantele de interior, mare bucurie are când 
vede că florile cresc bine şi dau roduri răsplătind munca celui ce le îngrijește. 
Dacă în fiecare an le-a schimbat pământul, le-a udat, le-a curăţit, le-a tăiat la timp 
uscăturile, a rupt frunzele îngălbenite, este plăcut a te uita la ele. Ce flori 
frumoase sunt oleandrele şi trandafirii! Nu-ţi poți lua ochii de la ele şi nu poţi să 

nu Zici: Mare şi minunat eşti Ziditorul nostru, nu numai în om care este chipul şi 
asemănarea Ta ci şi în frunzişuri şi în florile pomilor. Dar ce să vorbim de frunze 
şi flori? Oricât de frumoase ar fi, ele rămân numai lemn şi fân, căci florile sunt 
numai chipul frumuseţii; iar sufletele copiilor sunt frumuseţea cea vie, 
dumnezeiască. Voi, copiilor, sunteţi plantele şi florile noastre, iar mai adevărat 
florile lui Dumnezeu nepreţuite. Ce am spus despre flori vă priveşte şi pe voi. Şi 
grădinarul lui Hristos cu multă dragoste Se îngrijeşte de florile lui Hristos. 


Legea lui Dumnezeu, religia, nu este obiect de studiu ca alte obiecte. Sufletul 
omenesc după firea lui este simplu şi primeşte uşor ce este asemenea simplu; 
primeşte şi preface în viaţa sa. lar cele artificiale şi complicate le respinge ca pe 
un gunoi fără folos. Tu predai copiilor Legea lui Dumnezeu - mai tare decât toate 
păzeşte-te să nu faci din Evanghelie manual! Este păcat. Înseamnă să dispreţuieşti 
în copil cartea care trebuie să fie pentru om o vistierie şi o lumină în toată viaţa 
lui. Să se înfricoşeze conştiinţa ta de-a formula întrebări chinuitoare pentru copil! 
Nu este bine! Ca să vorbeşti copiilor despre cuvintele Evangheliei şi a cere 
răspunsuri de la ei, se cere să ai un suflet simţitor, cunoscător al trăirilor 
copilăreşti. Cu mecanica întrebărilor după programă, cu note pentru răspunsuri la 
întrebări nepotrivite şi neiînţelese de copil, care-l fac să plângă şi să se tulbure, 
examinatorii îşi iau păcat pe suflet şi cu adevărat se poate spune despre ei că nu 
ştiu ce fac cu sufletul copilului ”. 


Părintele loan preda legea dumnezeiască, legea Evangheliei iar nu textul. La 
lecţiile lui se învăţa istoria lui Dumnezeu pe pământ iar nu istoria împăraților 
israeliți. El stăruia ca Evanghelia să fie însuşită de copil cu inima. Le vorbea 
despre cele ce însuşi trăia. Evanghelia este un testament viu al lui Hristos. Copiii 
ascultă înseşi cuvintele lui Hristos. Părintele se ferea să predea după metoda 
academică rece, ca nu cumva elevii să vadă în vorbele Evangheliei doar nişte 
cuvinte ce trebuie învăţate, ceea ce, după părintele loan, este a ucide Evanghelia. 


Glasul lui, faţa lui şi toate mişcările arătau cât de scumpe şi sfinte sunt aceste 
cuvinte. Copiii ascultau şi le puneau în inima lor. La părintele loan nu erau fruntaş; 
şi codaşi. Lecţiile lui rămâneau întipărite şi de neuitat atât pentru copiii cei maii 
dotați cât şi pentru cei mai slabi. 


Pentru ca adevărurile evanghelice să se înrădăcineze mai adânc în inimile copiilor, 
părintele aducea la lecţii cărticele cu vieţile sfinţilor pe care le împărțea doritorilor. 
Peste o zi, două; elevul venea şi cerea părintelui altă cărticică; până când aşa, 
nesilit, termina de bună plăcerea lui toate cărticelele. 

„Eu, scrie un martor, rămân adânc încredinţat că în felul acesta prin elevi pătrundea 
în familie duhul evlaviei, pentru că, după ce pregăteau lecţiile citeau poate cu glas 
tare şi ascultau şi ceilalți fraţi şi surori. În familia noastră bunăoară aveam o mătuşă 
care, ascultând întotdeauna povestirile mele despre lecțiile părintelui, a ajuns în 
chip văzut mai cucernică; pe fraţii şi pe surorile mele i-a învăţat încă de mici copii 
să se roage şi să aibă frica lui Dumnezeu. Cu atât mai mult se pătrundeau de 
evlavie elevii care îl aveau în faţa lor chiar pe părintele. Părintele avea un glas 
sonor, limpede şi curat. Citirea lui era însuflețită, vie; vibrația glasului, precăderea 
cu care rostea cuvintele principale însoţite totdeauna de trăirea adâncă ce 1 se citea 
pe chip, mişca inimile elevilor şi le aducea lacrimi în ochi, după cum şi la biserică 
predicând înaintea poporului oamenii îl ascultau cu lacrimi pe faţă. 


Părintele nu punea note proaste elevilor. Să fi fost notat chiar şi cu trei [din cinci] 
la religie era mare ruşine! Cine nu ştia lecţia, mai bine se retrăgea decât să declare 
în faţa părintelui că nu a învăţat. 


Un coleg al meu a răspuns foarte prost la examenul de absolvire. După biletele pe 
care le-a tras, părintele a insistat totuşi ca acesta să fie notat cu patru, pentru că în 
cursul liceal el fusese un elev harnic şi străduitor. Nici acum, peste ani, acel coleg 
al meu nu încetează a spune că l-a făcut de ruşine pe părintele cu răspunsul său la 
examen. 


Au fost însă şi cazuri când părintele s-a arătat sever. În clasa a cincea aveam printre 
noi elev un tânăr care la şaisprezece ani era foarte stricat şi leneş. La o lecţie din 
catehism când învăţam Crezul şi părintele a dat o definiție a dumnezeirii ca Duh; 
acela se ridică şi tăios declară că el nu recunoaşte această definiţie. Noi am tresărit. 


S-a aşternut o tăcere mormântală şi îndată părintele a strigat: 

- Ateistule! Lepădatule de lege! Nu te cutremuri tu de Dumnezeu că-ţi va lua graiul 
pentru nebunia ta? Cine te-a făcut pe tine în lumea aceasta? 

- Tata şi mama, zice M. cu voce înăbușită. 

- Dar cine a făcut lumina şi toate cele văzute şi nevăzute? 

M. tace. Atunci părintele spune clasei: 

- Rugaţi-vă, copii. Rugaţi-vă cu toată osârdia şi credinţa. 

După lecţie M. a fost chemat la cancelarie. Ce a vorbit părintele cu el între patru 
ochi, nu ştim, dar băiatul a ieşit de acolo mişcat şi înnoit pentru totdeauna.” 


Au fost cazuri când Consiliul liceal hotăra eliminarea unor elevi. Atunci părintele 
ruga ca cel vinovat să fie lăsat în seama sfinției sale, punându-se chezaş pentru el. 
Consiliul împlinea cererea părintelui. Şi precum o soră bună îngrijeşte un bolnav, 

tot aşa şi părintele cu toată dragostea şi răbdarea îngrijea pe cel bolnav sufleteşte 
până îl făcea sănătos. În asemenea împrejurări îi venea în ajutor părintelui Taina 
Sfintei Mărturisiri. Aici părintele observa unde este primejdia pentru rătăcirile 
sufleteşti şi stăruia să le vindece cu toată puterea înrâuririi sale şi mai ales a 
rugăciunii. 


Elevilor le plăcea să ia parte la slujbele părintelui în catedrală şi în paraclisul de la 
Casa Muncii, unde părintele mai slujea adeseori. Aveau acolo prilej să audă 
neîndoielnice mărturii despre puterea tămăduitoare de boli şi duhuri rele a 
rugăciunilor părintelui. Viaţă cea neobişnuită şi sfântă a profesorului lor de religie 
îi înrâurea şi mai mult pe copii. În liceu erau bursieri de stat care din lipsă de 
mijloace băneşti rămâneau în şcoală şi în vacanţa marilor sărbători. Pe aceşti 
sărmani părintele îi ajuta cu bani de drum dus şi întors, pentru ca să-şi vadă părinţii 
şi rudele. 


Părintele avea un deosebit dar pedagogic. Când intra în clasă, de obicei întreba cine 
doreşte să răspundă la lecţie. Cu mare sârguinţă doritorii îşi dădeau răspunsurile 
pregătite, pentru care răspunsuri părintele punea nota superioară cinci cu plus, 
însoţind-o cu cuvinte măgulitoare şi scumpe pentru elev şi zicând: 

- Îţi mulţumesc, fiule bun! 


După rostirea rugăciunii cea dinainte de lecție, toţi elevii mergeau să ia 
blagoslovenie de la părintele şi-i sărutau mâna. Lecţiile părintelui, atrăgătoare, erau 
aşteptate ca o sărbătoare. 


lată bunăoară cum învăţa părintele despre rugăciune: 

- Deprindeţi-va a vă ruga. Siliți-vă pe voi la rugăciune. La început vă va fi greu, 
dar mai pe urmă, cu cât va veţi sili mai mult, cu atât vă va fi mai uşor. La început 
totdeauna trebuie să te sileşti. Dar ce este rugăciunea? Rugăciunea este simţul 
neîntrerupt al sărăciei şi neputinței noastre sufleteşti, odată cu observarea în noi 
înşine, în oameni şi în natură a înţelepciunii, a bunătăţii şi a măririi fără sfârşit a 
atotputernicului Dumnezeu. Rugăciunea este o înclinație de neîncetată mulţumire. 
Adesea vedem că răul este în noi, iar nu în alți oameni. Nenorocirea noastră stă în 
aceea că noi atribuim răul nostru, altora. Ce înseamnă progresul, ştiinţa, fără 
dragostea creştină? Nimic! Înţelepciunea lumii este nebunie. Înaintea lui 
Dumnezeu smereşte-te, minte trufaşă! Pogoară-te de pe soclul tău, stai mai aproape 
de aceşti săraci pe care însuşi Hristos nu se ruşinează a-i numi fraţi ai Săi. Întinde- 
le mâna. Adună nu numai pentru dorinţele tale ci îmbogăţeşte-te în Dumnezeu cu 
fapte bune după moarte vor merge cu tine.” 

Când a împlinit douăzeci şi cinci de ani de învățământ în liceu, părintele loan a 
primit o adresă de mulțumire din partea părinților şi a mamelor, în care se spunea: 
„Mulţime de copii au trecut prin şcoala sfinţiei tale. Ei slujesc acum ţarului şi 
patriei. Toţi, înrâuriți de sfinţia ta, îşi aduc aminţe de ceasurile de neuitat ce le-au 
petrecut în preajma Sfinţiei tale. Cu dragostea cea înfocată către Dumnezeu, cu 
milostivirea cea nemărginită către semeni pe care o ai şi cu cuvântul cel viu ai 
aprins într-înşii lumina adevărului iar cu pilda cea sfântă şi cu îndurarea ai 
umplut inimile tinere cu credinţa, nădejdea şi dragostea către Dumnezeu şi către 
fraţii lor. Să fie deci, mulțumirea noastră, a părinților şi a mamelor, ca o 
rugăciune de pace către Dumnezeu pentru sfinţia ta. Să reverse EI de la Scaunul 
Său cel sfânt tot atâtea bucurii câte ne-ai dat şi sfinţia ta nouă mângâiere în copiii 
noştri, în buna purtare şi izbânzile lor. ” 


Peste un an părintele loan părăseşte postul de profesor din liceul Kronstadt. În 
cuvântul de despărțire rostit în faţa Consiliului şi al elevilor, directorul liceului» a 
spus printre altele: „Scumpe părinte loan, iubitul nostru învăţător în Legea lui 
Dumnezeu şi părintele nostru duhovnicesc! Pe toți ne mâhneşte gândul că părăsind 
liceul nostru, vă despărțiți de noi. Ştiţi bine câte sforțări şi câte stăruinţe am depus 
ca să nu plecaţi, dar în sfârşit a trebuit să mă plec în faţa hotărârii sfinţiei voastre... 
Vă rugăm să nu ne uitaţi în rugăciuni, ca liceul nostru să sporească în duhul 
adevăratei culturi creştine, şi binecuvântaţi-ne pe noi toţi...” 


Se poate spune că părintele loan avea un dar deosebit, un dar haristic, o dragoste 
îngerească faţă de copii. Şi în anii ce au urmat, în timpul nenumăratelor sale 
călătorii prin toată Rusia, părintele Ioan n-a uitat copiii. Îi blagoslovea mereu, îi 
cuprindea cu dragoste şi îi tămăduia de boli. Dădea totodată sfaturi în privinţa 
felului cum trebuie crescuţi copiii în duhul adevăratei credinţe creştineşti. 


(din Viaţa şi proslăvirea Sfântului loan de Kronstadt. Documente şi mărturii din 
epocă, Ed. Ileana, 2004, p. 25-33) 


khkhkhkkhkhkkrhkhkhkhkkhhkhkhkikikrhikikik 


e Xe e Xe Xe e Xe e e Xe e e e De De e e e e e e De e e e e e e e e e XX 


kkkkhkkkhkhkhkhkikhkhkhrhkhkhihkikhkihkikihyik 


XP Xp e Xe Xe De Xe e e Xe e e Xe e e e e e e e e e e e e e e e Xe Xe XX 


Rugăciunile Sfântului loan de Kronstadt sunt vindecătoare 





Multe dintre vindecările minunate ale Sfântului loan de Kronstandt (1829-1903), 
ale acestui sfânt contemporan, atât de iubit de popor - din nordul Rusiei - s-au făcut 
cu Sfânta Împărtășanie. Puterea lui vindecătoare se manifesta în special în timpul 
împărtăşirii cu nemuritoarele Taine. Cu profunda credință pe care o mărturiseau, 
bolnavii se împărtăşeau cu adevărat „întru vindecarea sufletului şi a trupului”. 


Preotul Vasile Sustin povesteşte cum, atunci când era încă tânăr, tatăl lui s-a 
îmbolnăvit grav de cancer la laringe. Profesorul Simanofschi a afirmat că bolnavul 
mai avea de trăit doar zece zile. 


Însuşi sfântul povesteşte şi următoarele întâmplări asemănătoare: „Un bolnav 
suferea de un grav ulcer al stomacului. A suferit timp de nouă zile, fără cea mai 
mică alinare din partea doctorilor. M-am rugat fierbinte pentru el, zicând: 
«Doamne, este viaţa noastră! Cât de uşor pot cu să mă gândesc la vindecare, tot aşa 
de uşor Tu poţi să o dăruieşti. Vindecă, deci, pe robul tău, Vasile, de groaznica lui 
boală». Apoi l-am împărtăşit, dar şi acela a primit Sfânta Împărtăşanie cu credinţă. 
În după-amiaza aceleiaşi zile s-a făcut bine şi seara s-a ridicat din pat. Împăratul a 
toate l-a miluit şi îi dăruise sănătate... Sunt uimit de puterea dătătoare de viaţă a 
nemuritoarelor Taine!”. 


Să chemaţi acasă pe preot cu Trupul şi Sângele lui Hristos. Să credeţi aşa cum a 
crezut lair, că vi se vor împlini dorinţele voastre. In slujirea mea preoțească, am 

multe exemple de bolnavi care repede s-au făcut bine prin credinţa profundă, 
pocăință şi Sfânta Euharistie. 


(Minuni și descoperiri din timpul Sfintei Liturghii, Editura Egumenita, p. 116) 

Puterea vindecătoare a Sfintei Impărtășanii 





Multe dintre vindecările minunate ale Sfântului loan de Kronstadt (1829-1908), 
sfânt contemporan foarte iubit al Rusiei nordice, s-au întâmplat prin intermediul 
Sfintei Împărtăşanii. Puterea vindecătoare se manifesta în primul rând în timpul 
împărtăşirii cu Preacuratele Taine. Cu profunda credinţă pe care o aveau, bolnavii 
se împărtăşeau cu adevărat „spre tămăduirea sufletului şi a trupului”. 


Preotul Vasilios Soustin povesteşte cum, pe vremea când era foarte tânăr, tatăl lui 
s-a îmbolnăvit grav de tuberculoză a laringelui. Profesorul Simanofski a constatat 
că bolnavul mai trăieşte doar zece zile. Părintele loan se afla atunci în Kronstadt. I- 
au trimis o telegramă. În cinci zile părintele a ajuns la ei. 


- De ce nu m-aţi înștiințat că s-a îmbolnăvit așa de grav? Aș fi adus împreună cu 
mine Sfânta Impărtăşanie. 


ŞI, întorcându-se către bolnav, l-a întrebat: 
- Crezi că pot să te ajut, cu puterea lui Hristos? 


Acela a făcut un semn afirmativ. Atunci omul lui Dumnezeu a suflat asupra gurii 
bolnavului de trei ori, în semnul Sfintei Cruci. 


- Vino la Kronştadt să te împărtăşesc cu Preacuratele Taine. Te voi aştepta... 

Când doctorul a aflat acest lucru, a spus că bolnavul va muri pe drum. Bolnavul a 
mers într-un final la Kronstadt, unde sfântul l-a împărtășit. A rămas acolo două 
zile. Toate rănile lui s-au închis și doar vocea îi era încă slăbită. Când s-a întors 
acasă, doctorul s-a mirat. 


- Acest lucru este nemaivăzut. Este o minune vădită! a mărturisit pacientul în faţa 
tuturor. 


Bărbatul, care fusese pe moarte, a mai trăit încă 25 ani! 


Ro 2 


In biografiile vechi ale sfântului se menţionează şi următorul caz de vindecare a 
unui femei în vârstă, după cuminecarea cu Sfintele Taine. 


- Să vă împărtăşiţi, o sfătuia părintele loan de Kronştadt, şi Domnul vă va face 
bine. 
- Sunt foarte în vârstă, spunea bolnava, şi de aceea nu voi putea fi vindecată. 


- Nu este treaba noastră să ştim timpurile şi intențiile lui Dumnezeu, a răspuns 
părintele. 


- S-a împărtăşit mai demult, au completat cei din familia ei. 


- Primii creştini, a mărturisit atunci sfântul, se împărtăşeau în fiecare zi şi voi nu 
vreți să vă împărtăşiți acum, când aveţi aşa mare nevoie? 


Intr-un final, bolnava s-a împărtăşit şi foarte repede s-a vindecat. 


SR 5 e 


Caracteristică este şi vindecarea principesei Zinaida N. Yusupova, care s-a 
îmbolnăvit de scurgerea sângelui după o naştere prematură. După cum istoriseşte 
ea însăși, Sfântul loan de Kronștadt a vizitat-o şi s-a aşezat pe patul ei, spunându-i: 


- Dacă veți trăi sau nu, aceasta va fi după voia lui Dumnezeu. Dumneavostră însă 
trebuie să vă pregătiți pentru o nouă viaţă, prin împărtăşirea cu Preacuratele Taine. 


- Eu, părinte, mă pregătesc să mă împărtășesc înainte de Paşti. 


- Chiar dacă Paştele este aproape, a insistat atunci părintele, nu trebuie să amânaţi. 
Sunt pregătit să aduc imediat Sfintele Daruri. 

La insistența lui, a primit cuminecarea și, deşi se împărtăşise cu conştiinţă curată şi 
bucurie, a adormit șase ore. Când s-a trezit era sănătoasă cu desăvârșire! 


Profesorul Botkin, cel care îi urmărea îndeaproape starea de sănătate, văzând 
asemenea schimbare, a rămas pentru mult timp tăcut. Două lacrimi au curs pe faţa 
lui. Mai apoi a murmurat gânditor: 

- Noi, oamenii, nu am reuşit să vindecăm această boală. Numai Domnul! 


SR 5 e 


Același sfânt povesteşte şi următoarele evenimente asemănătoare: „Un om s-a 
îmbolnăvit de ulcer la stomac. A îndurat nouă zile, fără a primi nici cea mai mică 
alinare de la medici. M-am rugat cu fierbinţeală pentru el zicând: «Doamne, ești 
Viaţa noastră! Pe cât de uşor pot eu să mă gândesc la vindecare, pe atât de uşor 
poţi Tu să o dăruieşti. Vindecă pe robul Tău, Împărate, de boala lui îngrozitoare!». 
Mai apoi l-am împărtășit, iar acela a primit Sfânta Împărtășanie cu dreaptă 
credinţă. În după-amiaza aceleiaşi zile s-a însănătoșit, iar seara s-a ridicat din pat. 
Stăpânul Hristos l-a miluit şi i-a redăruit sănătatea. Mă uimesc de puterea dătătoare 
de viaţă a Preacuratelor Taine! 


In slujirea mea preoțească, am întâlnit multe persoane bolnave care îndată s-au 
însănătoşit datorită credinţei adânci, a pocăinței şi a Sfintei Impărtăşanii”. 


Traducere şi adaptare: Pr. Diacon Elisei Roncea 
Sursa: 'H Qeia Kowwvia Vepaneve 

Să nu facem glume pe seama lui Dumnezeu 





Parintele loan deseori cerceta familia negustorului C. din Petersburg. În casa unde 
locuia negustorul mai stăteau trei studenţi tineri care adesea luau în bătaie de joc 
popularitatea de care se bucura părintele loan. Odată, s-au gândit să-l păcălească pe 
părintele loan şi să-şi bată joc de puterea „tămăduitoare” a rugăciunilor sale. 


K., cel mai isteţ dintre ei, s-a dus la familia C. Şi i-a rugat ca atunci când vine 
părintele loan să treacă şi pe la ei, căci unul dintre colegii săi e bolnav de moarte. 
Tânărul Vania trebuia să facă pe bolnavul, M. trebuia să se dea drept fratele 
bolnavului şi să plângă cu disperare lângă patul său. Zis şi făcut. 


Părintele loan l-a ascultat pe K., privindu-l ţintă în ochi, și i-a zis: „Eu nu resping 
pe nimeni, am să vin şi la dumneavoastră, dar să nu uitaţi că faceţi o glumă cu 
Dumnezeu”. 


K. a rămas pe gânduri, dar totuşi a insistat pe lângă părintele să treacă pe la ei. 
„Bine, am să vin”, a fost răspunsul. Peste zece minute, a sunat soneria. Vania s-a 
aruncat repede în pat şi a început să geamă. K. s-a dus să deschidă ușa. 


Părintele intră, K. îl conduce lângă patul unde M. se smiorcăia. Își face cruce și 
începe rugăciunea: „Doamne, trimite-le lor după credinţa lor... Amin!”. 

Se ridică repede, îşi ia rămas bun şi pleacă. K. şi M. îl conduc până la ușă. În 
hohote de râs, se întorc în camera bolnavului. „Vania, Vania, scoală, părintele loan 
a plecat, hai, nu te mai preface!”. De data asta, nenorocitul, nu se mai prefăcea. Era 
complet paralizat, limba, mâinile, picioarele, toate fără mișcare. Numai privirea 
intensă a ochilor arăta că este viu şi ar vrea să spună ceva. Cei doi camarazi au 
înlemnit de groază. Repede au chemat doctori. Trei medici renumiți au petrecut 
noaptea lângă bolnav. Ei au declarat că paralizia este de durată şi încă nu prea sunt 
sorți să se vindece vreodată. „Probabil o mare nenorocire i s-a întâmplat colegului 
dumneavoastră, întregul sistem nervos e distrus”, au declarat ei. 


A doua zi, cu primul tren, cei doi colegi au plecat la Kronstadt. Părintele loan n-a 
putut să-i primească până seara. Când i s-a spus părintelui despre dânşii, el le-a 
trimis răspuns că nu poate să facă nimic pentru dânşii. Ei au petrecut toată noaptea 
la ușa părintelui. Dimineaţa, când a ieşit părintele, s-au aruncat în genunchi, cerând 
iertare. Păstorul cel bun i-a ridicat şi le-a poruncit să meargă la biserică. Acolo, 
după Liturghie, 1-a dus în faţa icoanei Sfântului Nicolae şi timp de aproape două 
ore le-a arătat unde au greşit. I-a mustrat pentru gluma lor grosolană, arătându-le că 
Dumnezeu nu rămâne batjocorit. „Acum să ne rugăm.” La sfârșitul rugăciunii, 
părintele le-a spus: „Plecaţi cu Dumnezeu și-L lăudaţi pe EI”. Parcă un munte s-ar 
fi luat de pe spatele lor, şi ei au plecat în pace. 


Seara au ajuns acasă. Vania le-a deschis ușa. „Vania, tu eşti? Eşti sănătos?” 
„Aproape sănătos, le-a răspuns Vania. Capul mă doare şi simt o ameţeală în tot 
trupul”. 


S-a constatat că în ceasul când părintele loan se ruga cu prietenii lui în fața icoanei 
Sfântului Nicolae, Vania a început să se mişte şi treptat i s-a dezmorțit tot trupul. 
Intâi i s-a ușurat mâna dreaptă cu care şi-a făcut cruce. 


(Pr. loan Andronic, Viaţa Sfântului loan din Kronstadt, Editura Doxologia, lași, 
2013, pp. 88-91) 

O tânără deznădăjduită primește, fără să fi cerut, ajutorul Sfântului loan de 
Kronstadt 





Traducere și adaptare: Tamara Hotnog 
Sursa: Orthodoxologie 


La Mănăstrirea loannov aveam această regulă: rudele şi prietenii ne puteau vizita 
în anumite zile şi ore ale săptămânii. Astfel, într-o zi, a venit o tânără în vizită la o 
maică. Era vădită derutarea ei: era palidă, tulburată şi răspundea greu la întrebări. 
Eram nedumerite, însă nu am avut vreme să o întrebăm ceva, căci scumpul nostru 
părinte sosise. Eram fericite şi am alergat spre scară, pentru a-l întâmpina. 


Această tânără a ieşit cu noi. Părintele urca scara, părea neliniștit dar, cu toate 
acestea, saluta politicos pe toată lumea. lar când a ajuns la tânără, a spus: 


- Din pricina ta am venit, mă grăbesc foarte! 


Bineînţeles că nu-i înţelegeam cuvintele, însă am remarcat că tânăra a devenit 
confuză şi părea că se teme. 


EI a continuat: 
- Mai înainte de toate o să fac o molitfă, după care îţi voi vorbi. Rămâi aici, auzi?, 
a spus cu o voce puternică, după care s-a dus să se îmbrace în veşmintele liturgice. 

Ne-am rugat, iar tânăra s-a rugat cu noi. După aceea, părintele a ieşit, a apucat-o de 
mână şi a zis: 
- Ţi-ai pierdut minţile, ce ai avut de gând? Fi, bine... acum vino aici. 


Au mers deoparte şi 1-a vorbit mult, iar tânăra a izbucnit în hohote cumplite de 
plâns. 


Apoi părintele şi-a recăpătat buna dispoziţie, i-a dat binecuvântare şi l-am auzit 
zicându-i: 
- Ei, te-ai liniştit? 


Ea i-a mulţumit, i-a sărutat mâinile şi s-a aşezat în genunchi, la picioarele lui. 


Părintele loan şi-a luat rămas bun de la toată lumea şi a zis: 
- Nu am nimic altceva de făcut aici, astăzi. 


Și a plecat. Bineînţeles, am început toate să o întrebăm pe tânără ce i-a spus acest 
părinte drag. 


Ea a povestit că a avut un logodnic, căsătoria era deja prevăzută, însă el s-a îndră- 
gostit de altcineva şi a părăsit-o. S-a întristat cumplit şi s-a hotărât să se sinucidă, 
aruncându-se sub tren. I-a trebuit mult timp ca să se hotărască să săvârşească fapta 
aceasta, însă în ziua în care a venit la mănăstire era decisă. Inima însă îi era grea şi 
a venit pe la noi, înainte de a se duce la gară. Scumpul părinte îi simţise durerea, a 
venit şi a început să o mustre pentru asemenea hotărâre. 


Când ea i-a făgăduit că nu-şi va pune planul în practică, el i-a spus: 
- În curând te vei mărita cu un bărbat cu stare bună şi vei avea copii. 


Cu adevărat, peste puţin timp după aceea tânăra s-a căsătorit. A trăit fericită cu 
soţul ei şi au avut copii. 

Două zile în Kronstadt - Din jurnalul unui student 





În ziua sosirii noastre în Kronstadt, părintele Ioan nu era acasă, căci fusese luat la 
Petersburg şi urma să se întoarcă abia pe la unu noaptea. A doua zi dimineaţa 
trebuia să-i împărtăşească pe toţi cei care venisera la el. Ne-a părut rău cu părintele 
loan nu era în oraş, dar ce era să facem! În timpul care mai rămăsese din ziua 
respectivă am vizitat oraşul, iar seara am petrecut-o în rugăciunile de pregătire 
pentru primirea 'Tainelor. 


Nu voi uita niciodată acea seară. Aşa ceva nu poate fi uitat. Era deja ora 10, iar în 
cameră era semiîntuneric. Colţul din faţă, de la duşumea până la tavan, era plin de 
icoane. Era ca un adevărat iconostas în casă. În faţa acestor icoane ardeau cam 10 
candele, luminând chipurile celor care au bineplăcut lui Dumnezeu. În cameră se 
aflau vreo 50 de oameni care veniseră să-l vadă pe părintele loan şi care poposiseră 
la aceeaşi casă cu noi. Pravila de seară o citea un student şi ieromonahul M. Din 
când în când se auzeau oftaturi. 

Mulţi dintre cei prezenţi stăteau în genunchi. Unii plângeau încetişor. Rugăciunea 
noastră s-a încheiat pe la unu noaptea. Dupa aceea am mers la culcare cu toţii 
având în suflet o pace inexplicabilă, pentru ca a doua zi să venim în biserică, la 
slujba făcută de părintele loan. Ne-am culcat pe podea, în aşternuturile curate, 
pregătite de stăpâna casei pentru pelerini. Chiar şi aşa, abia am putut încăpea în 
acea casă atunci. Deşi eram înghesuiți, am dormit foarte bine pentru că aveam o 
linişte lăuntrică deosebită. 


Ni s-a propus şi o încăpere confortabilă, în altă parte, dar am preferat să stăm 
vizavi de părintele loan. Şi această casă era singura atât de aproape de casa sa. 


La patru dimineaţa eram deja treji. În altă parte şi altă dată ne-am fi trezit cu mare 
greutate la o astfel de oră matinală, dar atunci am sărit imediat în picioare, foarte 
VIOI, ca şi cum am fi dormit toată noaptea, cât e ea de lungă. După ce ne-am făcut 
rugăciunea de dimineaţă, am mers la Utrenie. Pe stradă întâlneam grupuri de 
oameni care se grăbeau să ajungă la biserică, ca şi cum acolo ar fi fost punctul de 
întânire al tuturor. Deşi până la începutul Utreniei mai era o oră, în biserică era 
deja multă lume. Fiecare vroia să ajungă mai repede la biserică şi să ocupe un loc 
mai bun, de unde să vadă şi să audă mai bine. Am fost conduşi cu greu până în 
altar. La începutul Utreniei, biserica imensă, în care încăpeau mai mult de şapte 
mii de oameni, era deja plină. Cântăreţii erau în loja lor şi veniseră şi preoţii. Toţi 
aşteptau nerăbdători sosirea părintelui loan. 


— A venit, a venit, au început să spună oamenii la un moment dat. 


Părintele loan a intrat în biserică pe uşile laterale, care dădeau drept în altar. Până 
la biserică era adus de obicei cu cel mai rapid cal, pentru ca lumea să nu-l poată 
opri pe drum. La uşile bisericii erau câțiva oameni care îl ajutau pe părintele loan 
să poată intra în biserică mai repede, trecând prin mulţimea de oameni. Dacă ar 
intra pe uşile dinspre apus, părintele nu ar mai ajunge la altar, din cauza celor care 
l-ar asalta. Pentru trecerea părintelui prin biserică se construise un culoar ingrădit, 
pe lângă perete, dar şi acesta nu era de mare folos, căci lumea tot striga la el şi îl 
oprea. 


Se spune că odată părintele a vrut să binecuvânteze pe cineva peste gardul 
culoarului şi oameni i-au luat imediat mâna ca să 1-0 sărute şi o ţineau aşa, dându-o 
unul altuia. Dacă nu l-ar fi luat oamenii care-l conduceau cu forţa, nu se ştie când 
şi în ce fel ar fi ajuns părintele în altar. Se ştie că de două ori părintele a fost 
muşcat de deget până la sânge, oamenii intenţionând să-i rupă degetul ca amintire 

sau ca pe un odor sfânt şi să-l ia cu ei, acasă... Se mai spune că uneori oamenii îi 
sfâşiau bucăţi din haine. 


Părintele loan m-a impresionat de prima dată. Fiind de înălțime medie, foarte vioi, 
îndrăzneţ şi cu chipul aspru, îngândurat, el nu era totuşi un om obişnuit, pe care îl 
întâlnim zilnic. Auzind comenzile pe care le dădea în biserică, puteai crede că este 
un om repezit, brutal chiar. Intrând în altar, el a început să salute cu bucurie mai 
întâi pe coslujitorii săi, iar după aceea pe norocoşii care îl puteau vedea atât de 
aproape. Printre aceştia din urmă mă număram şi eu. 


— Vă salut, fraților, vă salut! spunea el, adresându-ni-se. 
Apropiindu-ne de el pentru binecuvântare, nici nu ne puteam gândi că ne-ar săruta. 


— Haideţi, să facem ca fraţii, zicea el, binecuvântându-ne şi sărutându-ne pe fiecare 
în parte. 


Toate le făcea repede, astfel că, după ce ne-a salutat, s-a îmbrăcat în veşminte roşii 
şi a început imediat slujba Utreniei. Se spune că roşu era culoarea lui preferată. 
Toţi îi urmăreau cu mare atenție mişcările şi îl găseau neobişnuit. Fram 
impresionați de ecfonisele pe care le rostea părintele. Pe acestea le pronunţa 
răspicat, tare, accentuând cuvintele cunoscute şi dând fiecăruia un sens deosebit. 
Glăsuirea lui nu era ca pronunția noastră obişnuită, pe un singur ton cântat, ci una 
vie, adâncă, plină de sens şi de însuflețire. Se vedea că aceste cuvinte ieşeau din 
adâncul sufletului său curat şi credincios, dintr-o încredere nezdruncinată şi o 
putere interioară deosebită. Aceste cuvinte deveneau trup, viaţă şi acţiune. 


Părintele se ruga la fel de neobişnuit. Într-o ardoare a dedicaţiei religioase şi 
aproape în extaz, părintele omitea să facă semnul crucii. În astfel de cazuri, el făcea 
metanii şi, încrucişându-şi mâinele pe piept, îşi ridica ochii spre cer, stând mult 
timp astfel sau în genunchi, fără a spune ceva. 


Am fost impresionat odată de un moment din timpul rugăciunii sale. S-a apropiat 
în timpul Utreniei de Proscomidiar, s-a aşezat în genunchi, încrucişându-şi mâinele 
pe Proscomidiar şi lăsând capul pe mâini. Sub mâinele sale erau tot felul de 
pomelnice şi foi cu rugăminte de a-i pomeni pe cei bolnavi sau pe cei adormiţi. Îl 
priveam de după coloane. Părul lung îi cădea pe umeri, el însuşi fiind puţin luminat 
de razele soarelui de dimineaţă, care se străduia să pătrundă prin ceața de afară. A 
stat în această poziţie cam zece minute. Din afară se părea că ar fi murit şi sufletul 
lui şi-a lăsat trupul acolo, ca pe o haină. În acele momente îmi apăreau foarte viu 

imaginile cu sufletul care se uită la trup de undeva, de sus, după moarte. In desene 
trupul era reprezentat într-adevăr ca un fel de haină, pe care a lăsat-o în urmă 
sufletul. O, ce moment de rugăciune era acela! 


Atunci omul părăseşte pământul şi urcă, prin suflet, la cer; pământeanul ajunge în 
lumea de sus, cel mărginit înţelege tainele cerului, neputinciosul se întăreşte, cel 
mâhnit este mângăiat, iar cel puternic devine şi mai puternic. Privindu-l pe 
părintele loan cum se ruga, m-am gândit la grădina Ghetsimani şi mi l-am închipuit 
acolo pe Mântuitorul care se ruga pentru noi. 


Dar nici în altar, acest loc sfânt al creştinismului, părintele loan nu putea avea 
linişte, căci tot timpul veneau oameni cu diferite rugăminţi şi cereri. Știind bine că 
toţi cei care se aflau în altar veniseră pentru că aveau vreo nevoie, părintele loan se 
apropia uneori singur de oameni, cercetându-i. Îi întreba de ce au nevoie şi le 
dădea sfaturi folositoare. Unora le dădea şi bani. Pe unii îi mângâia, iar pe alţii îi 
bătea pe umăr. 


Părintele citea tot timpul Canonul Utreniei şi nu puteai să nu observi cât de 
deosebită era această citire a sa. Umilinţa, exaltarea, tăria, speranţa, bucuria, 
tristețea, reverenţa deosebită - toate acestea se puteau simţi în tonul părintelui. 
Atunci când citea, părintele loan parcă vorbea cu Mântuitorul, cu Maica Domnului 
sau cu sfinţii. Era de parcă se afla în faţa lor, undeva sus, unde noi nu puteam 
vedea. Vocea sa era sonoră, cristalină şi repezită. Pronunţia părintelui era silabică 
şi foarte clară. EI citea un cuvânt rapid, altul mai rar, pe silabe aproape, iar al 
treilea îl accentua foarte mult. Nici un cuvânt nu era citit fără să 1 se accentueze 
sensul. Cuvintele care exprimau gânduri mai importante le pronuţa pentru ca 
poporul din biserică să înţeleagă foarte bine despre ce este vorba. 


În acest timp, el era, desigur, foarte concentrat la ceea ce citea. Nimic nu-l putea 
distrage de la aceasta. Părintele retrăia biruinţele repurtate de sfinții lui Dumnezeu 
asupra păcatelor, precum şi momentele de milă pe care le-a arătat Dumnezeu 
poporului său căzut şi rătăcit. Multe din cele citite, după cum se putea întelege, 
părintele le trăia ca şi cum s-ar fi referit la el însuşi. Chiar şi după înfăţişarea 
părintelui din timpul citirii se putea înţelege ce se întâmpla în sufletul său. 
Părintele loan era atât de pătruns, încât nu se putea abține de la a gesticula în 
diverse moduri, fiind parcă tot timpul neliniştit. Ba avea un zâmbet împăcat pe 
faţă, atunci când citea despre slava cerească a lui Dumnezeu, a Maicii Domnului şi 
a sfinților care au bineplăcut Domnului, ba avea înfăţişarea de parcă rugăciunea 
tainică exploda pe buzele sale, când citea despre neputinţele umane, păcat şi 
cădere. Alteori simţeai că părintele era aprins de o mânie dreaptă atunci cănd rostea 

cuvintele „satana” sau „diavolul” sau cuprins de umilinţă şi extaz în timpul citirii 
faptelor marilor nevoinţe şi de biruinţă asupra păcatului, săvârşite de sfinţii 
mucenici ai lui Hristos, înaintaşii noștri. 


Câteodată îşi pleca fruntea sau scutura cartea într-un fel victorios, minunat. 
Părintele schimba adesea tonurile. În sfârşit, atunci când se cântau irmosul sau 
ecteniile, dacă nu îl ajuta pe cântăreţ, cădea în genunchi în strană şi, cu mâinile 
acoperindu-şi faţa, se ruga umil... Aşadar, gesturile părintelui nu erau cauzate de 
vreo boală de nervi, după cum s-a scris undeva, ci de sentimentele sale profund 
religioase, pe care le avea în acele momente. Altfel, nici că putea fi. Omul nu este 
numai duh şi atâta timp cât vom trăi în trup, orice sentiment de-al nostru, orice 
rugăciune sinceră se vor manifesta în afară. Nu vom putea să ascundem vreodată 
sentimentele sincere, neprefăcute. 

După cântarea a şasea a Canonului şi după ectenie, părintele zicea tare: „Condac!” 
şi îl citea cu voce puternică, ca pe o cântare de biruinţă a creştinilor împotriva 
dușmanului nostru cel mai aprig. După ce a terminat de citit Canonul, părintele a 
intrat repede în altar şi a căzut într-o adâncă rugăciune în faţa Sfintei Mese. Întărit 
cu rugăciunea, el a mers din nou la strană şi a cântat „Stihoavna” de la „Laude”. 


Nu voi putea uita nici momentul începerii cântări „Stihirilor”, când părintele era 
deja aproape complet înveşmântat pentru slujirea Liturghiei. El nu era încă 
îmbrăcat cu felonul când a ieşit, sau mai degrabă a alergat, din altar la strană, 
alăturându-se corului. Părintele cânta atunci cu însufleţire, cu credință adâncă în 
fiecare cuvânt, dirijând chiar şi accentuând, în acelaşi timp, unele cuvinte, dacă 
sensul logic al acestora o cerea. Cântăreţii ghiceau aceste cuvinte, tempoul, tactul, 
simţindu-le altfel şi executau vocea a doua cu o mare măiestrie şi însufleţire. 
Cântarea, care inițial nu era foarte bine interpretată, a început apoi să se audă foarte 
armonios, puternic, sonor în toată biserica, însuflețind pe credincioşi. Cât de 
frumos era să te uiţi în acele momente la cântăreţi, care erau ca o familie creştină 
din primele veacuri, cu tatăl în faţa lor, cântând imnurile sale sfinte de victorie! 


După ce s-a încheiat Utrenia, au început să bată clopotele pentru Liturghie. La 
Proscomidie erau atât de multe prescuri, încât se aduceau în coşuri. Părintele loan 
nu avea timp să citească toate pomelnicele din coşuri, venite din toate părțile 
Rusiei, fiind nevoit să ia din fiecare doar o parte din prescuri şi din bileţele. Cum 
altfel putea să procedeze, având în vedere situația? Mulţi oameni se apropiau de 
părintele loan, în timpul Proscomidiei, cerându-i să-i pomenească pe apropiații lor, 
să scoată măcar o părticică pentru ei, astfel că părintele nu avea nici o clipă liberă. 

Alături de părintele slujeau şi monahi şi preoţi celibatari, unii cu camilafca, alţii 
fără, unii cu cruce, alții fără, tineri şi de vârstă înaintată. Toţi aceştia erau 
„oaspeţii”. Părintele loan îi unea pe toţi, căci lângă el toţi erau rude şi apropiaţi 
unul de celălalt, deşi se întâlneau atunci pentru prima dată. Părintele loan stătea în 
fruntea acestui sobor adunat de pretutindeni, în mitră, cu o cruce strălucitoare pe 
piept, având obraji rumeni datorită rugăciunii interioare. 


- Rugaţi-vă, frați coliturghisitori, să ne dea Domnul în pace a săvârşi slujba cea 
dumnezeiască. 


Ce cuvinte cu înţeles adânc! Cât de importat este pentru orice preot să se roage 
Domnului ca să nu fie tulburat de nimic în timpul slujirii, ca el să „ardă” tot timpul 
în rugăciune, ca un Serafim, să pătrundă cu mintea tot mai adânc în lumea cea 
cerească! 


S-au deschis Uşile Împărăteşti, s-a rostit primul ecfonis... şi astfel începe Liturgia. 
Deodată, părintele ia de pe Sfânta Masă crucea şi o sărută cu dragoste, 
îmbrățişând-o şi privind-o atât de umil şi triumfător totodată, în timp ce buzele îi 
rostesc cuvinte de rugăciune! Sărută crucea de trei-patru ori, după care o lipeşte de 
frunte... Buzele şoptesc din nou ceva. 


Ecfonisele sunt rostite de părintele la fel ca şi Canonul de la Utrenie. În vocea sa se 
simt credinţa tare, nădejdea şi umilinţa. În acest timp priveşte Scaunul de Sus. 
Câteodată rosteşte ecfonisele cu ochi închişi, adâncit în sinea sa. Este foarte greu să 
redai cât de concentrat e părintele în timpul slujbei. El este tot timpul adâncit în 
profunzimiile sufletului, încât nu vede şi nu aude nimic din ce se întâmplă în jurul 
său. Atunci părintele se află în lumea sa deosebită. În acest timp este singur şi nu 
seamănă cu altul. Nu deschide aproape niciodată Liturghierul, întrucât ştie toate 
rugăciunile pe de rost. De multe ori rosteşte rugăciunile tainice destul de tare încât 
se aud. Se spune că Liturghierul nu trebuie să fie ca o „remorcă” pentru preot. 
Starea de rugăciune a preotului trebuie să meargă şi dincolo de carte. Liturghierul 
este pentru începători şi pentru cei care nu au experienţă în rugăciune. 


Întâlnim în cadrul slujbelor săvârşite de părintele loan câteva particularităţi, cele 
mai multe dintre ele, cred eu, nu pot fi înţelese. Şi ce interesant ar fi fost să 
înţelegem gesturile părintelui!Toate acestea sunt roadele atitudinii sale profund 
religioase, ale unui suflet înflăcărat de credinţă. Ele sunt cele mai frumos 
mirositoare flori dintr-un câmp înflorit, sunt reverberaţiile din „Sfânta Sfintelor” 
sufletul său. 

Voi reda câteva dintre acestea: 


Primind Evanghelia de la diacon în faţa Uşilor Împărăteşti, părintele Ioan a spus: 
— Pace ţie, celui ce binevestești. 


Gândiţi-vă ce înseamnă acestea? Ce sens se ascunde în aceste cuvinte, câtă simţire 
este aici, ce fel de atitudine trebuie să aibă atunci părintele faţă de coliturghisitorul 
său mai tânăr... Cât de puţin se aseamănă unii în acest sens cu părintele loan! 


Mergând cu cinstitele Daruri, în timpul Vohodului mare, părintele loan spunea 
încetişor: 
— Pe EI scoţându-L din cetate şi răstignindu-L... 


Iarăşi - cât de adâncă şi mişcătoare este această expresie şi cum mărturisesc aceste 
cuvinte rostite mai tare despre trăirile interioare ale părintelui, despre felul în care 
este el pătruns de slujbele pe care le săvârşeşte! Sufletul lui este copleşit de 
atmosfera bisericească-liturghică. Cât de mult suflet, înţelegere şi credinţă regăsim 
aici!... 


După aşezarea Darurilor pe Sfânta Masă, părintele loan citeşte rugăciunea 
obişnuită, adăugând la cuvintele bisericeşti despre trimitirea harului asupra 
oamenilor următoarele cuvinte cu înţeles adânc: 

„Peste toate răsadurile tinere şi peste copii, peste clerici şi mireni, bărbaţi şi femei, 
orăşeni ŞI săteni şi peste toţi cei fără şcoală; 

— peste toate răsadurile dintre clerici, monahi — bărbaţi şi femei, 

— peste săracii Tăi, văduve, orfani şi nenorociţi, 

— peste cei ce au suferit de foc, inundaţii şi furtună, 


— de nerodirea pâinii şi foame, 


- peste toţi cei ce mi-au poruncit mie, nevrednicului, să mă rog pentru ei și pentru 
toți robii Tăi ”. 


Sărutând pe toţi frați coliturghisitori pe umeri, după ecfonisul „Să ne iubim unii pe 
alții”, părintele spunea: 
— Hristos în mijlocul nostru... viu şi lucrează. 

Eu stăteam uimit de aceste cuvinte şi gândeam că, într-adevăr, în mijlocul nostru se 
află Mântuitorul Hristos, nu mort, nu ca o doctrină oarecare, nu ca o personalitate 
istorică oarecare, ci viu, „şi lucrează”. El este în mijlocul nostru şi într-adevăr, 
chiar „lucrează”. Mi se făcea frică şi sufletul mi se umplea de cutremur. Eram gata 
să cad în Faţa Sfintei Mese. 


Sursa:http://tineretulortodox.md 
(Mărturii despre Sfântul loan de Kronstadt) 

Augustin Păunoiu - „Invăţaţi, mai întâi de toate, graiul iubirii“ 





În vremuri de indiferență față de viaţa creştină, când credinţa scade în sufletul 
creştinilor, Hristos nu lasă Biserica să se prăbuşească, ci, prin aleşii Săi, reaprinde 
în inimile oamenilor dragostea de Dumnezeu şi nădejdea în mila Lui. Sfântul loan 
de Kronstadt a fost, aşa cum 1 s-a prezis, stâlpul care a sprijinit Biserica creştină 
din Rusia, înainte de marea tragedie care a început odată cu Revoluţia din 1917. 


Intr-un sat sărăcăcios din gubernia Arhanghelsk, ce oferea celor ce vieţuiau aici un 
trai extrem de modest, s-a născut „cel ce avea să se facă cunoscut şi respectat în 
întreaga lume ortodoxă ca protoiereul loan de Kronstadt“. 


Sfântul loan de Kronstadt a văzut lumina zilei la 18 octombrie 1829, în ziua de 
prăznuire a prea cuviosului loan de Rila, al cărui nume avea să-l poarte, şi, fund 
slab şi plăpând, a fost botezat foarte curând. Pronia divină a rânduit să-şi petreacă 
primii ani într-un spațiu care avea să-i marcheze întrega viaţă: satul de o sărăcie 
lucie, ce l-a pregătit pe viitorul preot spre conştientizarea slăbiciunii omenești, 
înconjurat însă de dealuri semeţe şi de un peisaj ce trimitea cu gândul la măreţia 
Ziditorului întregului Univers. 

„Aici este Domnul!“ 


Tatăl său, dascăl la biserica din sat, îl lua adesea cu el la slujbe, iar mama era o 
pildă de devotament şi rugăciune statornică şi fierbinte. Astfel că, de mic, i s-a 
sădit în suflet dragostea faţă de cele ale lui Dumnezeu, această predispoziţie faţă de 
cele duhovniceşti având totodată şi rădăcini mai adânci: bunicul său făcea parte 
dintr-un lung şir de preoţi, ce se întindea pe durata a 350 de ani. 


„Nu cred că vă puteţi închipui cât de mult am iubit Biserica: am iubit-o ca pe o 
mamă, am iubit-o aşa cum ne iubim ţara în care ne-am născut şi cum ÎI iubim pe 
Dumnezeu. O iubeam cu o iubire care era însăşi viaţa şi sufletul nostru. Biserica 
era ceva mai mult decât un loc sfânt: era izvor de frumuseţe, de bucurii alese; ne 
oferea tot ceea ce aveam nevoie, nu duceam lipsă de nimic altceva“, mărturisea 
Ioan de Kronstadt. 


Copil liniştit şi interiorizat, el a fost fascinat îndeosebi de natură, mai ales de 
plante: „Fiecare firicel de iarbă, fiecare floare parcă ne-ar spune în şoaptă: «Aici 
este Domnul! Uitaţi-vă! Vedeţi cu câtă înțelepciune sunt alcătuite plantele şi Îl veţi 
recunoaşte în ele pe Dumnezeul» “ 


În primii ani de şcoală, dificultăţile pe care le întâmpina la învăţătură nu le-a putut 
depăşi decât printr-o puternică rugăciune, prin care mintea i s-a luminat dintr- 
odată, şi a început să obțină rezultate din ce în ce mai bune. A absolvit mai apoi 
Seminarul Teologic primul din clasă. 


Însetat de cunoaştere 


Ivan Serghiev a intrat apoi la Academia Teologică din Sankt Petersburg în 1851, 
unde i s-a propus un post de copist, deoarece, murindu-i tatăl chiar în acelaşi an, 
familia rămăsese în grija sa. Era un student sârguincios; se ruga mult şi îşi petrecea 
timpul citind Sfânta Scriptură şi scrierile Sfinţilor Părinţi, fiind atras îndeosebi de 
scrierile Sfântului loan Gură de Aur. 


Însetat de întâlnirea cu Dumnezeu, încerca totodată să-şi potolească şi setea de 
cunoştinţe: „Am o mulțime de cărţi, le citesc şi le recitesc, dar ele nu mă satură: 
mai jinduiesc cu duhul după cunoaştere, inima mea nu-şi află încă mulțumire, nu 
încetează să flămânzească “. 


După absolvirea Academiei, o cunoscut-o pe Elisaveta Konstantinova, fiica proto- 
iereului Nesviţki din Kronstadt, cu care s-a căsătorit în curând. A fost apoi 

hirotonit în locul socrului său, pe seama parohiei „Sfântul Andrei“ din aceeaşi 
localitate. 


Acuzat că, prin milostenie, încurajează lenea 


După hirotonie, părintele s-a dăruit total slujirii lui Dumnezeu şi semenilor. 
Săvârşea slujbele, ţinea predici şi stătea de vorbă cu credincioşii, le purta de grijă 
celor aflaţi în lipsuri şi suferinţe. 


După câțiva ani, începe să săvârşească zilnic Liturghia, ca o necesitate a sufletului 
său. „În primii ani, nu săvârşeam Sfânta Liturghie în fiecare zi” - scrie părintele 
loan. „De aceea mă şi simţeam slab duhovniceşte! Apoi, am început să mă 
împărtăşesc zilnic!“ 


Ajutorul pe care îl acorda celor săraci a făcut să devină ţinta unor numeroase 
atacuri ale celor care îl învinuiau că, dându-le milostenie, îi încuraja să nu 
muncească. Conştient că doar eforturile sale nu pot face față nevoilor celor săr- 
mani, el a propus întregii comunităţi, feţelor bisericeşti, militarilor, funcționarilor, 
comercianților, orăşenilor de toate stările să se constituie într-o epitropie sau o 
asociaţie, după exemplul celor existente în unele oraşe, inclusiv în Sankt Peter- 
sburg, pentru ca, prin eforturi comune, să poată asigura un adăpost pentru săraci, 
un atelier cu diferite profiluri şi o şcoală de meserii. Este însuflețit de ideea de a 
organiza o „Casă a dragostei de muncă“, prin care întrezărea posibilitatea rege- 
nerării morale a multora. 


Graiul iubirii 


Părintele loan a desfăşurat şi o îndelungată activitate pedagogică. A predat, din 
1857, la şcoala judeţeană din Kronstadt, iar din 1862, vreme de 27 de ani, la liceul 
din Kronstadt. Îşi educa elevii în spiritul dragostei de Dumnezeu şi de oameni: 
„Învăţaţi, mai întâi de toate, graiul iubirii, care este cel mai viu şi mai expresiv. 
Fără el, cunoaşterea limbilor străine nu vă va aduce nimic esenţial “. 


Pentru el, cultul divin era cel mai sigur şi mai convingător mijloc de educare a 
sufletului creştinului. 


Era conştient de necesitatea asumării cu responsabilitate a rolului de dascăl. lată ce 
spune referitor la nevoia unei temeinice pregătiri a celui care învaţă pe ceilalți: 
„Atunci când îi înveţi pe propriii tăi copii sau pe copiii altora, fă din această 
lucrare o slujire dumnezeiască, învățându-i cu osârdie, şi gândeşte-te mai întâi ce 

mijloace vei folosi pentru a le preda elevilor cunoştinţe clare, pe înţeles, pe cât 
posibil complete şi rodnice “. 


Centrul vieţii sale îl constituia Sfânta Liturghie, „lumina sufletului nostru, nădejdea 
şi tăria noastră,“ cum spunea păstorul din Kronstadt, din care izvorăşte „forţa 
împotriva puternicilor noştri vrăjmaşi“, la care, primind Preacuratul Trup şi Sânge 
al Domnului, dobândim veselia inimii, „lacrimi de umilinţă, evlavie recunoştinţă, 
îmbărbătare pentru jertfelnicie şi pentru nevoinţa dragostei, bucurie cu nădejdea 


învierii ŞI a vieţii veşnice“. 


Atunci când oficia Sfânta Liturghie, la proscomidia săvârşită de Sfântul loan se 
adunau până la 5.000 de prescuri. Pomenea mii de nume ce ajungeau la el prin 
nenumăratele scrisori ce veneau din întreaga Rusie şi, de cele mai multe ori, 
neizbutind să le citească pe toate, se ruga zicând: „Pomeneşte, Doamne, pe toţi cei 
care m-au rugat să mă rog pentru ei!“ 


În timpul săvârşirii ei, le spunea preoţilor împreună cu care slujea: „Ce bune sunt 
toate la noi, părinte! Mare lucru e această proscomidie! O întreagă lume e pe 
Sfântul Disc! Dar la alții (n.r. creştini) nu e nimic asemănător. Ei n-au prosco- 
midie! Priviţi, părinţilor! Iată-L pe Hristos! E aici, între noi, şi noi lângă EI, ca 
apostolii! 


Împărtăşea zilnic 300-500 de credincioşi 


Mulțimea tot mai mare de creştini care participau la Sfânta Liturghie şi doreau să 
se împărtăşească îl punea în imposibilitatea de a-i spovedi în particular pe toți. Mii 
de pelerini veneau din cele mai îndepărtate colţuri ale Rusiei ca să-şi descopere 
înaintea părintelui loan sufletele şi să dobândească iertare şi uşurare. Părintele loan 
citea rugăciuni de pocăință şi mărturisea aproape neîntrerupt de la ora | după- 
amiază şi până la 2 noaptea. Faţă de toţi penitenţii arăta o blândeţe şi o bunătate 
dumnezeiască, vărsând adeseori lacrimi împreună cu ei. 


Deoarece numărul celor ce veneau să se spovedească ajungea zilnic la 150-300 de 
persoane, iar în Postul mare acest număr creştea şi mai mult, părintele loan a 
primit, la cererea sa, permisiunea Sfântului Sinod de a recurge la spovedania 
publică, alături de cea particulară, pentru cei ce aveau de mărturisit lucruri deo- 
sebite. 


Zilnic se împărtăşeau între 300-500 de credincioşi, iar în Postul mare se împăr- 
tăşeau nu mai puţin de 3.000 de suflete. EI scotea cinci agneţe mari de câte cinci 


khkkhkkhkhkkrhkhkhkhkhkhhkikhkikikrhkikiki 


e Xe e e Xe De Xe e e Xe e e e De De e e e e e e De e e e e e e e e e XX 


kkhkkkkikkkhkhkikhkhkhkrhkhkhihkikrhihkikihyik 


XP Xp e Xe Xe De Xe e e Xe e e Xe e De e Xe e e e e e e E e e e e Xe Xe e XX 


kilograme fiecare şi patru sau cinci potire mari, tot de câte cinci litri fiecare, pe 
care le binecuvânta în acelaşi timp. In Postul mare, se aflau pe Sfânta Masă în jur 
de 12 potire. 


Glasurile celor ce l-au cunoscut dau mărturie de puterea rugăciunii marelui 
nevoitor: multe erau vindecările ce aveau loc cu ajutorul rugăciunilor sale, fie în 
prezenţa, fie în absenţa sa, şi mai ales după spovedire şi împărtăşirea cu Sfintele 
Taine, astfel că faima sa de rugător-taumaturg s-a răspândit încă din vremea vieţii 
sale. 


A trecut la Domnul la 20 decembrie 1908, încredinţându-şi duhul în mâinile 
Domnului în al optzecilea an al vieții sale. 


Prin slujirea sa plină de râvnă, prin rugăciunea sinceră şi evlavioasă, prin deschi- 
derea faţă de nevoile oamenilor, ale căror inimi le întorcea spre bine, Sfântul loan a 
dat mărturie, prin cuvânt şi prin faptă, dar mai ales prin întreaga sa viaţă de 
sfințenie, despre însemnătatea preoţiei şi de lucrarea de căpetenie pe care o 
săvârşeşte preotul spre sfinţirea celor cărora le slujeşte: Taina Sfintei Fuharistii. 


Pilda vieţuirii sale ne arată că, pentru cei ce-şi deschid sufletele lucrării Duhului 
Sfânt, calea spre sfinţenie, spre unirea întru dragoste, care stă la temelia Bisericii, 
este deschisă tuturor. 

Ioan de Kronstadt, sfântul care s-a luptat cu fumatul 





Aduc în sprijinul celor ce se căznesc, dar nu reușesc să părăsească tutunul, o 
mărturie emoţionantă despre un sfânt care a fumat. Da, a fumat şi, în notițele sale, 
pe lângă multe poveţe duhovnicești, ne-a transmis zbuciumate gânduri, frământări, 
trăiri, amare concluzii despre lupta purtată cu viciul. Nu le-a cules de la terţe 
persoane, ci le-a scris din proprie experiență, căci, în anii tinereții, patima 
fumatului l-a subjugat de nenumărate ori, deşi era preot. Lacrima pocăinţei, 
sinceritatea mărturisirii și recunoaşterea micimii L-au îndurat pe Părintele Ceresc, 
care S-a milostivit spre robul Său, eliberându-l din mrejele ucigătoarei deprinderi. 


Sfântul loan din Kronstadt, proslăvit în Biserica Rusă, dar tot mai cunoscut şi în 
spiritualitatea românească, căci la el ne referim, în cartea Calea pocăinţei lăuntrice, 
jurnal duhovnicesc needitat, ne-a lăsat consemnat impresii, neîmpliniri, profunde 
suferințe, dar şi nespuse bucurii duhovniceşti în lupta cu păcatul. 


Am ales din scrierea menţionată câteva pasaje cuprinzând chibzuinţe referitoare la 
fumat, la efectele sale nocive asupra trupului şi sufletului celui robit de fatalul 
capriciu. „Fumatul tutunului estre un capriciu. De la el sunt durerile de picioare şi 
depresia. Că diavolul este tatăl fumatului am simţit-o în mod deosebit azi: o 
influență rea, negativă a crescut în mine până la culme. Am simţit că vrăjmaşul s-a 
cuibărit în coastele şi în inima mea și cum mi se împotrivea cu insistență, 
împiedicându-mă să zic ecteniile şi rugăciune, speriindu-mă slăbănogindu-mă, 
întristându-mă până la păcat.... Prin fumat intră în om duhul cel viclean; după ce 
aseară am fumat tabac, vrăjmașul și-a făcut simțită prezenţa în mine printr-un 
sughiţ exasperant care m-a chinuit dinainte de a începe cântarea Heruvicul şi până 

m-am împărtășit cu Sfintele Taine. Nervii îmi erau la pământ, vocea mi se 
poticnea, tremuram, eram epuizat. De aceea... fumatul tabacului nu-şi are nici un 
rost. Este un capriciu prostesc, o pângărire a buzelor, o năucire agonisită din voia 
cea pervertită, o iritare mare şi inutilă a nervilor, o ceaţă cu care ne acoperim de 
bunăvoie, o moleşire a întregii fiinţe. ... Gustul țigării nu-l pot compara cu nimic 
altceva decât cu un lucru drăcesc. Și cum, ştiind aceasta, pot să fumez tabac?! Cum 
de-mi permit să fac aşa ceva uneori?” 


Sunt frământări şi gânduri uluitoare. Un părinte ispitit din când în când de acest 
viciu distrugător a ajuns prietenul lui Hristos. Nu i-a venit uşor: mereu s-a rugat, 
plângând cu amar, pentru ca Dumnezeu să-l ierte şi să-l ajute să-şi înfrângă 
păcatul. 


Iată câteva mărturii din mântuitoarea sa pocăință: „am venit la Biserică, căzând cu 
inima frântă în faţa Sfintei Mese, am plâns şi m-am tânguit. Cum pot să slujesc în 
fiecare zi vrăjmașului şi nu Domnului meu cu toată sârguința? Doamne, ajută-mă 
să mă izbăvesc din toate relele căci sunt om rău, plin de atâtea păcate, netrebnic, 
necurat și întinat.” Smerenia adâncă şi stăruința în rugăciune l-au salvat pe 
părintele loan din ghearele nefastei lui dependențe. 


Aș îndrăzni să-i îndemn pe semenii noştri ce cunosc aceeaşi neputinţă să înalțe 
rugăciuni la Sfântul loan de Kronstadt, căci vor primi grabnic ajutor de la cel care, 
în decursul vieţii sale pământești, s-a luptat şi a biruit. 


Despre războiul cu patimile el însuși spunea: „Domnul ne cunoaşte slăbiciunile. 
Este gata să ne ierte totul dacă ne căim şi îi cerem iertare. Esenţialul este să nu ne 
împietrim inima, adică să nu ezităm să ne gândim la păcatul săvârşit şi să ne 
pocăim de îndată lăsându-ne în grija milostivirii lui Dumnezeu. Atunci inima nu va 
mai cunoaşte nici frământări, nici ispite, căci va fi înfrântă şi smerită şi Dumnezeu 
nu 0 va mai urgist”. 


Să încheiem puţinele noastre rânduri reflectând la cuvintele Sfântului apostol 
Pavel: „toate îmi sunt îngăduite, dar nu toate îmi sunt de folos. Toate îmi sunt 
îngăduite, dar nu mă voi lăsa biruit de ceva” (1 Co.6, 12). 


Bunul Dumnezeu, pentru rugăciunile Sfântului loan din Kronstadt, să ajute pe toți 
cei robiţi de nicotină să simtă cu adevărat că „ţigara este un capriciu prostesc, o 
pângărire a buzelor, o năucire agonisită din voia cea pervertită, o iritare mare şi 
inutilă a nervilor, o ceaţă cu care ne acoperim de bunăvoie, o moleşire a întregii 
fiinţe”. 

Rugăciune pentru lăsarea de fumat 


Doamne, Dumnezeul meu, Cel ce m-ai făcut, îndură-Te de mine, păcă- 
tosul/păcătoasa, care mult greşesc în faţă Ta, nerespectând Legile Tale, lăsându-mă 
pradă viciului. Vezi neputința mea, vezi lipsa mea de voinţă, din care cauza nu 
reuşesc să lupt şi să înving duhul cel rău al fumatului, care a pus stăpânire pe mine. 
De aceea mă rog Ţie, din tot sufletul, să vii în ajutorul meu/nostru şi să-mi dai 
puterea de a mă abţine de la fumat şi să biruiesc acest viciu, care-mi pângăreşte 
sufletul şi trupul. Fii pavăză biruitoare şi ajutătoare mie şi trimite-mi un înger 
vindecător, care să mă ajute în stăruința mea de a învinge această patimă ce mi-a 
năpădit fiinţa. Pentru acest ajutor, Doamne, Îţi mulţumesc, Te cânt, Te laud, fiindu- 
Ți veşnic recunoscător, pentru că vrei să mă ajuţi să scap de focul veşnic al 
gheenei, unde ar trebui să ajung pentru acest păcat. lartă-mă! lartă-mă! lartă-mă, şi 
ajută-mă, după mila şi îndurarea Ta! Amin. 

Wikipedia - loan de Kronstadt 





loan de Kronstadt (în rusă Hoann Kponmranrekui), pe numele real Ivan Ilici 
Serghiev, (în rusă HBanr Hnruus Cepriess, n. 19/31 octombrie 1829, uezdul 
Pinega[*], Imperiul Rus - d. 20 decembrie 1908/2 ianuarie 1909, Kronstadt, 
Imperiul Rus) a fost un protoiereu mitrofor ortodox rus şi membru al Sinodului 
Bisericii Ortodoxe Ruse (din 1906). Era cunoscut pentru spovedirea în masă a 
credincioşilor, pentru numeroasele minuni și acţiuni caritabile, precum şi pentru 
vederile sale monarhiste, şovine, antisemite şi anticomuniste. 


loan este un sfânt al Bisericii Ortodoxe Răsăritene şi, ca atare, este cunoscut sub 
epitetul „cel Drept”. 


Date personale 

Născut: 19/31 octombrie 1829, uezdul Pinega, Imperiul Rus 

Decedat: 20 decembrie 1908/2 ianuarie 1909 (79 de ani), Kronstadt, Imperiul Rus 
Înmormântat: Sankt Petersburg 

Religie: creştinism ortodox 

Ocupaţie: preot, scriitor 


XP Xp e Xe Xe e Xe e e Xe e e Xe e e e Xe e e e e e e e e e E e e Xe e XX 
e Xe e e Xe e Xe e e Xe e e e De De e e e e e e De e e e e e e e e XX 


kk hkkhkhkkrhkhkhkhkhkhkhkikhkhkikhkikiki 


kkkkrkkkhkkhkhkhkhkhkhkrhkhkhhkikrhkihkikihyik 


XP Xe e Xe Xe De Xe e e Xe e e Xe e e e e e e e e e e E e E e e e e XX 


Studiile teologice 


S-a născut în satul nordic Sura, de lângă Marea Albă, din regiunea Arhanghelsk a 
Rusiei. Provenea dintr-o familie săracă, dar cucernică, tatăl său fiind paracliser 
(diaciok) al bisericii locale. La naştere, copilul părea atât de slab şi fragil încât 
părinţii lui s-au grăbit să-l boteze, dându-i numele Ivan în cinstea Sfântului loan de 
Rila, care era sărbătorit în acea zi. 


Se cunosc puţine lucruri despre primii săi ani de viaţă, mai ales din amintirile târzii 
ale persoanelor care l-au cunoscut. În autobiografia sa, el afirmă că părinţii lui l-au 
dat la școala parohială din Arhanghelsk, dar a fost la început un elev mediocru 
deoarece studiul i se părea prea dificil. Cu toate acestea, s-a rugat cu ardoare şi a 
primit inspirație, aşa că a devenit un elev bun la învățătură și, după ce a absolvit 
Seminarul "Teologic de la Arhanghelsk (1851), a fost admis ca student bursier la 
Academia Teologică de la Sankt Petersburg, capitala Imperiului Rus. Colegii lui de 
la Academie îşi aminteau că el vorbea permanent despre smerenie. În 1855 a 
absolvit Academia Teologică ca al 35-lea din cei 39 de studenți. 


Preot la Kronstadt 


În timpul studiilor îşi dorea să devină misionar, dar după absolvire a întâlnit-o pe 
Elizaveta (1829-1909), fiica protoiereului Konstantin Nesviţki de la Catedrala ,, 
Sfântul Andrei” din Kronstadt, şi s-a căsătorit cu ea. 


A fost hirotonit diacon la 10 decembrie 1855 de către episcopul Hristofor Emmau- 
sski, vicar al mitropolitului de Sankt-Petersburg, în Catedrala Sfinții Petru şi Pavel 
din Sankt Petersburg și apoi preot, la 12 decembrie 1855, în Catedrala ,„, Sfântul 
Andrei” din Kronstadt. A slujit timp de 53 de ani la această biserică, până la 
moartea sa. 


În 1875 a fost avansat protoiereu, în 1894 a fost numit rector al Catedralei „Sfântul 
Andrei” şi în 1899 a primit rangul de protoiereu mitrofor. 


Ivan Serghiev a devenit un preot foarte pios, petrecându-și viaţa în rugăciune și 
penitență şi vizitându-i pe săraci, pe care-i ajuta adesea cu haine şi cu bani. După 
căsătorie, a refuzat în mod surprinzător să aibă relații sexuale cu soţia sa, în ciuda 
plângerilor ei adresate autorităților bisericești. 


Tânărul preot avea un comportament neobişnuit şi a introdus unele practici 
inovatoare: 

— Mergea pe stradă rugându-se permanent şi ținându-şi braţele încrucişate pe 
piept; 

— A început să slujească Liturghia în fiecare zi; 

— În timpul slujbelor religioase se comporta foarte expresiv, abătându-se de la 
textul obișnuit şi întorcând spatele la altar; 

— A introdus practica spovedirii și împărtăşirii frecvente (în loc de 1-2 ori pe 
an așa cum era obiceiul până atunci); 

— A relaxat unele cerinţe pentru împărtăşirea credincioşilor (în special, a per- 
mis împărtăşirea femeilor aflate în timpul menstruației, ceea ce era de obicei 
interzis). 


Autorităţile bisericești nu au perceput pozitiv aceste inovaţii. Biograful Kizenko 
notează că, în unele aspecte, comportamentul lui loan era o reminiscență a practicii 
protestanților, iar în altele copia practica membrilor sectei Hlisti. 


Cu toate acestea, această practică a atras atenția asupra tânărului preot şi i-a permis 
să-şi arate carisma. Treptat, preotul loan a adunat un cerc de admiratori persistenți, 
care doreau să i se spovedească şi să fie împărtăşiți doar de el. Majoritatea 
covârşitoare a acestora erau femei. 


O parte dintre admiratorii lui loan au format o sectă a „ioaniţilor”, care era condusă 
de fiica spirituală a lui loan: Matriona Ivanovna Kiseleva. Kiseleva a primit în 
sectă numele Porfiriia sau „Iheotokos”. loaniţii credeau că lumea, aşa cum o 
cunoşteau, urma să se sfârşească - probabil după revoluţie - şi că oamenii puteau să 
se mântuiască doar prin căutarea lui Dumnezeu, urmându-l pe preotul loan. Unii 
credeau că părintele loan era profetul Ilie, alţii că era Isus Hristos, iar încă alţii că 
era Domnul Savaot. loaniţii răspândeau poveşti despre „minunile” lui loan și 
vindeau obiecte care îi aparţineau şi agheasma, care fusese sfințită de el. 


Preotul loan de Kronstadt a devenit cunoscut în întreaga Rusie după publicarea 
unui articol dedicat lui în ziarul Novoe Vremia (în traducere Vremea nouă) în 
1883. Novoe Vremia era un ziar proguvernamental conservator, cu puternice idei 
antisemite (de exemplu, în afacerea Dreyfus de mai târziu a susținut poziția 
procurorului şi l-a atacat pe Emile Zola). Într-un număr al ziarului a apărut un 
articol în care 16 persoane au spus că au fost vindecate prin rugăciunile preotului 
loan care le-a recomandat să trăiască după voia lui Dumnezeu şi să se împăr- 
tăşească cât mai des posibil. 

Acest articol a fost discutat în ședința Sfântului Sinod al Bisericii Ortodoxe Ruse, 
cel mai înalt for bisericesc, deoarece publicarea sa, fără cenzură religioasă, era o 
intervenţie în treburile Bisericii. lerarhii Sinodului erau dezorientați, iar mitro- 
politul Isidor Nikolski (superiorul ierarhic al preotului loan) era nemulţumit, dar nu 
au putut să ia nici o măsură. 


loan a înființat o organizaţie specială de ajutorare denumită „Casa Industriei”, care 
a fost deschisă la Kronstadt în 1882. Ea avea o biserică proprie, o școală 
elementară pentru băieți și fete, un orfelinat, un spital pentru toți bolnavii care 
veneau acolo, o pensiune, o librărie publică cu acces gratuit, un adăpost pentru cei 
săraci care găzduia 40.000 de oameni în fiecare an, mai multe ateliere unde cei 
săraci munceau pentru a câștiga bani, o cantină publică ieftină care oferea 
aproximativ 800 de mese gratuite în timpul sărbătorilor şi un motel pentru călători. 


La începutul anilor 1890 preotul loan devenise atât de cunoscut că zilnic veneau la 
el mii de oameni din toată Rusia. EI practica spovedanii în masă, în cursul cărora 
mii de oameni își mărturiseau păcatele şi intrau într-o stare de frenezie, adesea 
însoţită de isterie şi lacrimi. 


Chiar și ţarul Alexandru al III-lea al Rusiei l-a chemat în 1894 pe preotul loan la 
Palatul Livadia din Crimeea, încercând să se vindece de o boală incurabilă. loan a 
pretins mai târziu că a înviat morţii, dar că nu a reușit să-l vindece pe ţar prin 
rugăciunile sale. 


Preotul a fost venerat încă din timpul vieţii ca sfânt, datorită faimei sale de rugător, 
vindecător şi vizionar. Membrii sectei „loanniţii ” au ajuns să afirme că părintele 
Ioan era chiar Dumnezeu. 

ASASA Na ESTI Î. 





Fuga lui loan de Kronstadt și întâmpinarea sa la Sankt Petersburg de către 
consilierul de stat Mihail Krivoşiik. Caricatură din revista « Pulemet » nr. 1. 
(1905). Biblioteca Publică din New York. Caricatura este însoțită de texte 
batjocoritoare: unul deasupra și altul dedesubt. 


Ioan i-a condamnat pe participanţii la Pogromul de la Chişinău din 1903, dar apoi 
s-a răzgândit, şi-a cerut scuze celor pe care i-a ponegrit şi i-a acuzat pe evrei pentru 
producerea pogromului. În timpul Revoluţiei ruse din 1905, el a contribuit la 
organizarea membrilor mişcării Sutele Negre ca miliție pentru a ajuta poliţia în 
lupta împotriva extremișştilor de stânga şi pentru a restabili ordinea. După 
Proclamaţia din octombrie, a fost unul dintre fondatorii Uniunii Poporului Rus. 


loan a fost singurul dintre preoții Catedralei Sfântul Andrei care a fugit din 
Kronstadt în timpul Revoltei din 1905; restul preoților de la Catedrala „ Sfântul 
Andrei” au rămas pe loc şi i-au îndemnat pe rebeli să oprească revolta. Presa l-a 
acuzat de lașitate pe loan după acest gest, iar revistele au publicat caricaturi ale 
fugii preotului. 


Lev "Tolstoi, Nikolai Leskov şi Maxim Gorki au avut păreri negative cu privire la 
loan de Kronstadt. Gorki l-a numit pe loan de Kronstadt «artistul bisericilor 
imperiale». 


În 1909 ţarul Nicolae al II-lea a emis un decret prin care instituia comemorarea 
Sfântului loan în Biserica Ortodoxă Rusă. Ulterior, Sfântul Sinod al Bisericii 

Ortodoxe Ruse a emis un edict pentru prăznuirea Sfântului Părinte loan în fiecare 
an, în ziua morţii sale. 


În 1964 loan de Kronstadt a fost canonizat de Biserica Ortodoxă Rusă din afara 
Rusiei în prima canonizare independentă de Patriarhia Moscovei. 


Sfântul loan Maximovici de San Francisco a jucat un rol activ în pregătirea cano- 
nizării Sfântului loan. 


Arhimandritul Constantin Zaiţev, un binecunoscut ideolog conservator al ROCOR, 
credea că cei mai puternici patroni cereşti ai Rusiei erau preotul loan de Kronstadt 
şi țarul Nicolae al II-lea, împreună cu familia sa. 


În 1990, după punerea în aplicare a reformelor din cadrul programului Perestroika 
şi liberalizarea vieţii bisericeşti în URSS, loan a fost canonizat de Patriarhia 
Moscovei. 


Icoanele Sfântului loan de Kronstadt îl portretizează adesea ţinând în mână un 
potir de împărtăşanie, pentru că el a reînviat în Biserica Ortodoxă Rusă tradiția 
apostolică a împărtăşirii credincioşilor la fiecare Sfântă Liturghie. 


Viaţa şi opera sa sunt comemorate în zilele de 20 decembrie/2 ianuarie şi 19 
octombrie/l noiembrie. 


Mănăstirea loannovski (a doua cea mai mare comunitate monahală din Sankt 
Petersburg) este strâns legată de numele lui loan de Kronstadt: a fost întemeiată de 
protoiereul loan, care a îngrijit-o din punct de vedere spiritual în timpul vieţii sale. 
Moaştele Sfântului loan se află în această mănăstire. 


Monumentele ale Sfântului loan de Kronstadt au fost amplasate la Kronstadt, 
Irkutsk și Moscova. Casa din Kronstadt în care a locuit preotul loan, aflată pe 
strada Posadskaia nr. 21, este acum muzeu. 


Traduceri ale operelor sale 

Predigt am Tage der Finfiihrung der Allgepriesenen Jungfrau Maria in den 'Tempel 
traducere de Karl Christian Felmy (în germană) 

Predigt iiber die Kommunion der heiligen Geheimnisse traducere de Karl Christian 
Felmy (în germană) 

Mein Leben in Christo. Aus dem 'Tagebuch, traducere de S. H. Kurio, Minchen, 
2008, ISBN: 978-3-935217-33-0. 

Blessed Father John of Kronstadt on Prayer (Jordanville, 1966) 

Counsels on the Christian Priesthood, traducere de W. J. Grisbrooke (Crestwood, 
1994) 

Spiritual Counsels of Father John of Kronstadt, traducere de E. E. Goulaev 
(Londra, 1967) 

My Life In Christ Or Moments of Spiritual Serenity ... Extracts From The Diary Of 
„.. John Ilyich Sergieff ... Cronstadt ... traducere de E. E. Goulaeft (1897) [1] 

My Life in Christ at archive.org 

Sorrow and Joy: A Homily on the Day of the Nativity of the Most Holy Mother of 
God at pravoslavie.ru 

orthodoxwiki - loan din Kronstadt 





Binecredinciosul Părintele nostru loan din Kronstadt (n. 19 octombrie 1829 în Sura 
- m. 20 decembrie 1908 în Kronstadt) a fost preot şi teolog al Bisericii Ortodoxe 
din Rusia. 


S-a născut în 1829, primind numele de Ivan Ilici Sergheiev. Din 1855 a slujit ca 
preot la catedrala Sfântului Andrei din Kronstadt. Aici s-a dedat cu multă osârdie 
activităţilor filantropice în special pentru cei înstrăinați de Biserică. A călătorit 
foarte mult pe întreg teritoriul Imperiului Rusiei. A fost membru al mişcării dreapta 
Soiuz Russkogo Naroda (Alianţa Poporului Rus), dar nu s-a implicat în politică. 
Era deja foarte cinstit încă din timpul vieţii. 


Biserica Ortodoxă Rusă din afara Rusiei l-a proslăvit ca sfânt începând cu anul 
1964, iar Biserica Ortodoxă Rusă din 8 iunie 1990. Una din mănăstirile cele mai 
mari din St. Petersburg, a doua ca număr de vieţuitori, este dedicată Sfântului loan 
de Kronstadt. 


Prăznuirea sa se face pe 20 decembrie. 

| i ch 
Sfântul loan din Kronstadt - fotografie din 1905 


P, a 


Citate 


« Când te rogi singur şi sufletul îţi este abătut, când eşti ostenit şi apăsat de 
singurătate, atunci adu-ţi aminte că Dumnezeu cel Întreit Sfânt te priveşte cu ochii 
mai străluciți decât soarele; de asemenea (te privesc) toți îngerii, îngerul tău păzitor 
şi toți sfinții lui Dumnezeu. Cu adevărat te privesc; pentru că toţi sunt una în 
Dumnezeu şi unde este Dumnezeu sunt şi ei de asemenea. Acolo unde se află 
soarele, acolo se află îndreptate şi toate razele sale. Încearcă să înţelegi ce în- 
seamnă aceasta. » 


« Nimic nu este imposibil pentru cei care cred; credinţa vie şi neclintită poate face 
minuni mari cum ar fi minunile ce ţin de slujbele religioase (tainele Bisericii). 
Taina are loc chiar dacă noi suntem increduli sau nu credem în momentul celebrării 
lor. "Oare necredinţa lor va nimici credincioşia lui Dumnezeu?" (Rom. 3:3). Rău- 
tatea noastră nu poate învinge bunătatea şi mila negrăită a lui Dumnezeu; tristeţea 
noastră nu poate birui înţelepciunea lui Dumnezeu şi nici slăbiciunea noastră, pute- 
rea infinită lui Dumnezeu. » - Viaţa mea în Hristos. 

« O, ce cât de mare este fericirea şi bucuria de a se adresa Veşnicului Părinte. 
Întotdeauna să preţuieşti această bucurie ce ţi-a fost dăruită de harul nesfârşit al lui 
Dumnezeu şi adu-ţi aminte de ea în timpul rugăciunilor tale. Dumnezeu, îngerii şi 
sfinţii te ascultă. » 


“Duşmanul mântuirii noastre mai ales încearcă să ne îndepărteze mintea şi inima 
de la Dumnezeu atunci când dorim sa-l slujim şi se sileşte în mod viclean să ne 
facă să ne lipim inima de lucruri neînsemnate. Fii mereu, în orice moment, cu 
Dumnezeu mai ales atunci când 1 te rogi. Dacă eşti nestatornic, vei trece pe lângă 
viaţă şi vei cădea în tristeţe şi în strâmtorare. » 


« Nu te descuraja atunci când te lupţi cu duşmanul nevăzut, şi chiar şi atunci când 
te afli în mijlocul necazurilor şi te simţi copleşit, dă slavă lui Dumnezeu, Cel care 
te-a găsit demn de a suferi pentru EI, pentru a fi luptat împotriva vicleniei şarpelui 
şi de-a fi rănit pentru EI în toată vremea ; căci dacă n-ai fi trăit cu cuvioşie şi nu te- 
ai fi silit să te uneşti cu Dumnezeu, duşmanul nu te-ar fi atacat şi nu s-ar fi luptat 
cu tine. » 


« Să nu-ţi fie teamă atunci când apare un obstacolul şi nu fugi de el; fără luptă nu 
există virtute. Credinţa, nădejdea şi dragostea noastră sunt puse la încercare şi se 
arată în încercări, adică în împrejurări dificile şi amare ce ne vin atât din exterior 
cât şi din interior pe timp de boală, necaz şi lipsuri ». 


«A se ruga pentru ceilalţi are un efect foarte binefăcător asupra celui care se roagă; 
îi curăţeşte inima, îi întăreşte credinţa şi nădejdea în Dumnezeu şi creşte în iubirea 
de Dumnezeu şi de aproapele. » 


Imnografie 


Tropar (glas 1): Mare apărător al credinţei ortodoxe, ocrotitor plin de grijă al pă- 
mântului Rusiei, credincios următor al rânduielilor şi al chipului de păstor 
predicând pocăinţa şi viaţa în Hristos, minunat slujitor şi chivernisitor al tainelor 
lui Dumnezeu ca cel ce ai îndrăzneală şi mijloceşti pentru oameni. O, Bunule şi 
dreptule Părinte loan, tămăduitor şi făcător de minuni, lauda oraşului Kronstadt şi 
podoaba Bisericii noastre roagă-te Atotmilostivului Dumnezeu pace lumii să 
dăruiască şi sufletelor noaste mântuire. 


Tropar (glas 4): Asemenea unui apostol, aşa învăţătura ta s-a întins până la mar- 
ginile lumii, ca un mărturisitor aşa ai suferit pentru Hristos, eşti asemenea 
ierarhilor prin predicarea cuvântului; cu dreptate străluceşti cu harul lui Dumnezeu. 

Dumnezeu ţi-a înălţat smerenia ta mai presus de ceruri şi ne-a dat numele tău ca iz- 
vor de minuni. O, făcătorule de minuni ce de acum trăieşti în veşnicie în Hristos 
îndură-te de cei apăsaţi de încercări şi auzi-ne pe noi când strigăm cu credinţă, o 
prea iubitul nostru păstor loan. 


Condac (glas 3): Astăzi păstorul din Kronstadt se înfăţişează înaintea tronului lui 
Dumnezeu rugându-se cu osârdie pentru credincioşi Păstorului celui Mare care a 
promis: « Voi zidi biserica Mea şi porţile iadului nu o vor birui pe dânsa». 

Insula Kronstadt: la Sfântul loan de Kronstadt 





Când pelerinii sfinţesc locul 


Sâmbătă 1 iunie 2013. În programul Comorile Rusiei Ortodoxe, aveam prevăzut 
pentru această zi un program relaxat (eram deja într-a opta zi de pelerinaj prin 
Rusia pravoslavnică, iar în St. Petersburg deja ne închinasem la mormintele Sfintei 
Xenia, al Sfântului loan de Kronstadt şi la cel al Sfântului Alexandru Nevski in 
lavra care îi poartă numele). Sâmbătă aveam aşadar program liber în St. 
Petersburg, obiectivele opţionale principale fiind Muzeul Ermitaj şi Palatul Petro- 
dvoreţ. 

Pornind de la ideea unui pelerin - preot de mir cu mare evlavie la Sfântul loan de 
Kronstadt - grupul se mobilizează și vineri pelerinii îmi propun să mergem cu toţii 
a doua zi pe insula Kronstandt, situată nu departe de St. Petersburg, la intrarea in 
Golful Finic, acolo unde a vieţuit şi a slujit timp de 52 de ani marele păstor al 
Rusiei și al întregii ortodoxii de secol XX. 


O singură persoană îşi doreşte cu ardoare să viziteze Muzeul Ermitaj - unul dintre 
marile muzee de artă ale lumii, obiectiv turistic important al fostei capitale imeriale 
- însă după o noapte de meditaţie şi un sfat bun primit de acasă, hotărăşte că a se 
supune deciziei grupului şi în consecinţă a-și tăia voia proprie (mai ales când 
dorinţa este atât de puternică) este o lucrare duhovnicească demnă de un pelerinaj 
intens și „interactiv” ca relaţie cu divinitatea, astfel încât renunţarea aceasta devine 
jertfă închinată Sfântului loan de Kronstadt. 


Aveam aşadar o modificare substabțială de program, solicitată de grup cu 
majoritate absolută, ca urmare a renunțării la ziua liberă într-una dintre cele mai 
fermecătoare capitale ale lumii, St. Petersburg! 


Ca organizator, mai fusesem o dată în Insula Kronstadt, în septembrie 2006, fund 
atunci primul grup de români care vizitau această insulă situată strategic în apele 
Mării Baltice, sediul flotei marine de nord a Rusiei, insulă militatizată până în acel 
moment (imposibil de vizitat de către turişti sau pelerini). 


Insă modul în care Sfântul loan de Kronstadt avea să ne primescă acum, în iunie 
2013, ca răspuns al evlaviei şi a dorinţei jerfelnice a grupului de pelerini români, a 


fost absolut magistral! 


Surpriza de pe Insula Kronstadt 

Sosiți cu autocarul românesc pe Insula Kronstadt pe la ora 10 dimineaţa, primul 
popas a fost în dreptul unei catedrale imense, de unde speram să luam adresa casei 
în care a locuit Sfântul loan de Kronstradt. 


Ştiam că Biserica Sfântului Andrei, la care a slujit sfântul, fusese rasă de pe fața 
pământului de către comuniști (pe acel loc este acum un parc, altarul fiind marcat 
cu o piatră de mari dimensiuni) şi ne rugam cu toţii sfântului să ne deschidă o cale 
către locurile în care a vieţuit aici pe insulă, timp de jumătate de secol... Însă 
catedrala în jurul căreia ne-am învâtrit era închisă şi vreo 15 minute nu am aflat pe 
nimeni care să ne dea vreun indiciu... 


Pe o straduţă laterală, am observat un autoturism a cărui şofer purta un tricou cu 
Sfântul loan de Kronstadt, aşa ca ne-am îndreptat către el, pentru a lua relații. 


Pornind de la acest moment, totul s-a desfășurat foarte repede: Elena Antonova, 
avocată în St. Petersburg, ne-a spus că la ora 12 începe prima procesiune maritimă 
închinată Sfântului loan, procesiune care are punctul de pornire pe apă aici la 
Kronstadt şi se va termina la Sura, micuța localitate din nordul extrem (regiunea 
Arhanghelsk) în care s-a născut Sfântul! Intrigaţi la auzul acestei veşti, am rugat-o 
pe Elena sa ne fie ghid în autocar, să vorbească pelerinilor români, iar ea a acceptat 
cu mare bucurie! 

Am aflat astfel că ea şi soțul ei fac parte din consiliul de conducere al unei fundaţii 
din St. Petersburg, fundație care a organizat în perioada 1-14 iunie 2013 prima 
procesiune navală - pelerinaj închinat Sfântului loan de Kronstadt, cu ocazia 
împlinirii a 185 de ani de la nașterea Sfântului, procesiune binecuvântată de către 
chiar Patriarhul Moscovei şi care se derula cu fonduri de la statul rus! lar noi 
venisem pe insulă exact la data de 1 iunie, la momentul demarării acestei 
procesiuni, cu două ore înainte de festivitatea de pornire pe ape! Scopul principal 
al acestei procesiuni era acela de a revigora tradiţia de pelerinaj în satul Sura, dar şi 
de a revigora viaţa duhovnicească a nordului extrem al Rusiei, în regiunea 
Arhanghelsk! Un scop adiacent era acela de a susţine financiar (prin donaţii) 
redeschiderea mănăstirii de maici din Sura, cu hramul Sfântul loan Teologul, 
mănăstire ctitorită inițial chiar de către Sfântul loan de Kronstadt, în satul părinților 
săi (sfântul făcând parte dintr-o familie de preoți din tată în fiu, şir neîntrerupt de 
mai bine de 350 de ani până la nașterea sa, tatăl său Ilie fiind și el cântăreţ în 
biserica satului). 


Revigorarea vieţii monahale în satul Sura a început în anul 1994 cu crearea unei 
comunități de maici ortodoxe. Decizia de a deschide această mănăstirie a fost luată 
de Sfântul Sinod al Bisericii Ortodoxe Ruse, la 04 octombrie 2012. 


Elena Antonova ne-a explicat modul total inedit — şi adaptat condiţiilor geografice 
- în care a fost gândită această procesiune navală: bărbaţii participanţi vor parcurge 
cu barca aproximativ 2000 km pe ape şi apoi pe uscat, până vor ajunge la Sura 
(unde se aşteaptă să ajungă în 10 iunie, comemorarea sfântului fiind făcută pe 14 
iunie), iar femeile vor merge pe uscat apoi pe apă doar până la Mănăstirea Soloveţ, 
de unde se vor reîntoarce la St. Petersburg în 5 iunie (la mijlocul perioadei ). 


Traseul a punctat locuri de pelerinaj pe care le-a vizitat chiar Sfântul loan de 
Kronstadt în timpul vieţii sale, însă parcurse de la locul viețuirii sfântului către 
locul său de naștere. 


„Procesiunea va începe cu o rugăciune de despărţire de Catedrala Sfântul Nicolae 
Naval din Kronstadt, va trece din Golful Finic în Lacul Ladoga (Mănăstirea Sfintei 
Treimi a Sfântului Alexandru din Svir), apoi în Lacul Onega, va traversa calanul 
Marea Baltică - Marea Albă pentru a ajunge la Mănăstirea Soloveţ, apoi la 
Arhanghelsk, Mănăstirea Artemievo-Verkola şi pe râul Divna de Nors, vor merge 
către satul Sura. 

Este prima procesiune de acest fel, dar sperăm să devină o tradiţie, la care anul 
viitor vă aşteptăm să participaţi şi voi, pelerinii români, cei care îl iubiți pe Sfântul 
loan de Kronstadt!” ne-a spus Elena. 


Am acceptat cu entuziasm şi sperăm din tot sufletul ca Sfântul loan să ne ajute să 
ne realizăm acest gând temerar! 


Acasă la Sfântul loan de Kronstadt 





Până să înceapă slujba de binecuvântare a acestei procesiuni, Elena ne-a condus la 
casa în care a locuit Sfântul, un bloc obişnuit, care la etajul al doilea păstrează ca 
muzeu apartamentul de doua camere al marelui stareţ. O scară de bloc comună, pe 
care miroase a mâncare şi care pe un palier are un bust al Sfântului loan. 


Apartamentul - muzeu are o cameră deschisă tuturor vizitatorilor curioşi, dar şi o 
alta, care s-a deschis doar pentru feţele bisericești din grup, care cuprinde biroul la 


care Sfântul loan şi-a scris lucrările, traduse astăzi în zeci de limbi ale pământului. 


Pe scară, figuri de ruşi simpli - şi cum o fi oare să fi fost vecin cu un sfânt aflat 
acum - şi pentru vecie - lângă Domnul? 


Inceperea Procesiunii navale Kronstadt 


XP Xe e e Xe De Xe e e Xe e e Xe e e e Xe e e e e e e E e e E e e Xe Xe e XX 
e Xe e e Xe e Xe e e Xe e e Xe De De e e e e e e De e e e e e e e e XX 


khkkhkkhkhkkrhkhkhkhkhkhhkikhkhkikrhkikikik 


kkkkkkkhkhkhkhkikhkhkhkrhkhkhhkikrhihkikihyik 


XP Xp De Xe Xe De Xe e e Xe e e Xe e De e e e e e e e e e e e e e Xe e e XX 





Ne-am întors grăbiţi cu autocarul la catedrala Sfântul Nicolae de lângă portul 
Kronstadt, pentru că Elena se temea să nu piardă plecarea în procesiune, împreună 
cu prietenii ei pelerinii. De data aceasta am găsit acolo o atmosferă de sărbătoare, 
foarte multă lume, catedrala era deschisă - iar dimensiunile și aspectul acesteia ne- 
au impresionat pe toți! Am participat la rugăciunile de binecuvântare, la onorurile 
date de un corp de marinari şi la final am cântat și noi pe româneşte, pe scările 
catedralei, Hristos a înviat! 


Peste câteva zile, la Mănăstirea Soloveţ, ne-am reîntâlnit cu Elena şi participanții 
la această procesiune, iar ea ne-a spus că toate pomelnicele pe care le-am dat la 
întâlnirea noastră din Kronstadt au ajuns la părinţii care merg către Sura şi vor fi 
pomenite şi la mănăstirea de maici din satul Sfântului loan de Kronsadt! Și a 
reiterat invitaţia de a participa, împreună cu ei, la viitorul pelerinaj naval pe urmele 
marelui sfânt! 


De pe internet am aflat mai apoi că 20 de bărbaţi au finalziat acest traseu dificil 
către cătunul izolat din nordul extrem al Rusiei (regiunea Arhanghesk), că 
parcursul naval de 2000 km, cu crucea pe ape, a fost mult mai dificil decât se 
aşteptau, dar rugăciunile din timpul opririlor şi oblăduirea Sfântului loan de 
Kronstadt le-au dat puterea de a finaliza! Peste tot au fost primiţi cu mare căldură 
de către guvernatorii locali, de către credincioși şi cler, cu toţii sperând în 
revigorarea tradițiilor pravoslavnice ale Rusiei vechi. 

Și pentru că Sfântul loan de Kronstadt ştie cât de mult îl iubim şi noi, românii, fie 
ca prin mijlocirea sa, cei mai temerari dintre noi să poată să parcurgă alături de 
frații ruşi acest periplu duhovnicesc în apele nordului, în anii care urmează! 


Maria Chirculescu 
Miriam Turism 

Video şi site-uri online despre Sfântul loan de Kronstadt 





Sfântul Ioan de Kronstadt: În fiecare zi - gândurile unui om extraordinar 
https://ioandekronstadt.wordpress.com/ 


Sfântul Ioan de Kronstadt - Cuvânt pentru suflet: 
https://www.trinitas.tv/sfantul-ioan-de-kronstadt/ 


Viaţa Sfântului loan de Kronstadt (Ecce Homo) - Partea I, PATRIA - Film rusesc 
subtitrat: 
https://www.youtube.com/watch?v=2JYe7rnRP5Sk 


Ecce Homo-Sfântul loan de Kronstadt-Partea II. Film rusesc subtitrat: 
https://www.youtube.com/watch?v=dkmW 5XkNmOs 


Viaţa Sfântului loan de Kronstadt: 
https://www.youtube.com/watch?v=Z_QUY8VneRI 


Cărţi traduse în limba română: 
https://www.librariasophia.ro/autor-loan-de-Kronstadt-sf.-sa-820.html 





XP Xp e e Xe De Xe e e Xe e e Xe e De e Xe e e e e e e E e e e e Xe e XX 
e Xe e Xe Xe e Xe e e Xe e e e De De e e e e e e De e e e e e e e e XX 


kk hkkhkhkkrhkhkhkhkhkhhkikhkhkikhkikikik 


Icoane 





Biserica unde se gasesc moastele Sfântului Ioan de Kronstadt 

Moastele Sfântului Ioan de Kronstadt 

Biserica unde se gasesc moastele Sfântului Ioan de Kronstadt 

Rugăciunea pentru 
alții este foarte 
benefică pentru cel 
. care se roagă pentru 
+ alţii; purifică inima, 
': întăreşte credinţa și 
nădejdea în 
Dumnezeu. 


[N  Gyântut “loa dl ionstadt 

Credinţa oferă e 
odihnă și bucurie; 
SA: necredința, 
ia (E ! i necazuri și Tăni. 

(E) BASILICA.RO 






:  Iubește pe fiecare om 
în ciuda căderii 
sale în păcat. 

Vrei să-i faci pe alţii 
să se îndrepte de 
greșeli, în timp ce 

tu întârzii să te 
îndrepți; oare nu 
suferi și tu de boala 
de care suferă toți 
ceilalți? Oare nu 
chiar din cauza ta, 

a neîndreptării tale 

stăruie și alţii în 

greșeli și 

în patimi? 

Too scnn.o.sastsas, 


Sf Ioan din Kronstadt 


sfaturiduhovnicesti 

Ă RUGĂCIUNE PENTRU 
ÎNFRÂNAREA PÂNTECELUI 
(A SFÂNTULUI IOAN DE KRONSTADT) 


Doamne, caută cu milostivire spre mine 
robul Tău, (N), care sunt amăgit de 
înșelăciunea pântecelui și a desfătării trupești. 
Dăruiește-mi să cunosc dulceaţa înfrâănării 
cu postul și roadele Duhului 
care izvorăsc dintru acestea. Amin. 





"Ajutaţi-vă unul pe 
celălalt, păziti-vă 
unul pe celălalt, futi 


îngăduitor, unul cu 


. i jet Sfântul loan 
celălalt, acoperindu Bi oustade 


vă unul celwilalt, cu 





dragoste, neputintele. 

Milostenia este ca o sămânța. 


O sămânță bună poate 

da rod bun, însutib; 

Fă ca și sămânţa milosteniei tale 

să fie aleasă, să o dai cu inimă bună, 





"Toţi iubim viata, ne 
zbatem pentru, a ne-o face i 
fericită, în realitate însă 
ne-o vrosum în patimi. De 


ce? Deoarece căutăm vuață 


acolo unde nu e de găsit. 


Sf. loan de Kronștadt 





Doamne Numele 
Tău este Iubire: nu 
mă respinge din 
cauza păcatelor 
mele. Numele Tău 
este Putere: 
întărește-mă să nu 
cad în răutate. 
Numele Tău este 
Pace: îmblanzește 
sufletul meu cel 
tulburat. Numele 
Tău este Milă: nu 
înceta să mă ierți. 





înțelepciuni datonezi alcătuinea  penfeetă 1 
conpului tău; ce îi ține comtant în viză TEI! 


în noi întru năsplătinea binelui și osândi 
năului? Dumnezeule Atotputennic, ee nte 


cane bunătatea Ta să mă fi fi n 


Sfântul Joan de .Hronstadi 
1829 - 1905 

Gandeste-te 
neincetat ca fara 
Dumnezeu esti 
blestemat, sarac, 
mA da) bl luiă 
a Dumnezeu 









"Odoanele Bibenicii nu sunt 
vesmintele pneoțești i „anhienești, 
nu sunt candelele aunite, ci 
pnostituatele, hoţii, tâlhanii, y 
desfnânațţii și nataţii lumii, cane 
s-au întomw la Hristos cu toată 
inima lon.” 


„ SFÂNTUL IOAN'DE KRONSTADT x 
1829 - 1908 Seat N 

(3) TRINITASTV 


NU DĂRUI 
CELORLALŢI 
DUPĂ CUM 
MERITĂ, 


CI DUPĂ 
CUM AU 
NEVOIE. 


Sfântul loan de Kronstadt 


f$ trinitastv 

2 world4.eu 





Bucură-te, Sfinte loane, noule luminător al Rusiei şi fierbinte rugător înaintea 
lui Dumnezeu pentru noi! 


